
NOTĂ ASUPRA EDIŢIEI 


Volumele din Seria Dragomir publicate până acum au reuşit să pună în 
circulaţie scrierile cu o articulaţie mai amplă: prelegeri private (Crase 
banalităţi metafizice), eseuri sau micro-eseuri (Cinci plecări din prezent), 
meditații pe marginea unei teme unice (Caietele timpului). Toate acestea — 
atunci când nu au presupus o reconstrucţie după notițe luate de ascultători 
sau după benzi magnetice — s-au născut pornind de la caietele din secţiunea 
de scrieri originale pe care editorii au desemnat-o ca Secţiunea A I şi care 
cuprinde scrieri originale risipite în 37 de caiete (numerotate de la A I 1 la 
A137). 

Volumul de faţă are la bază scrieri din Arhiva Dragomir desemnate de 
editori prin indicele A II şi conţine în exclusivitate carnete în care 
Dragomir s-a mărginit, între 1977 şi 2002, să facă notații ce merg de la 
etimologii spectaculoase, clasificări originale, întrebări neaşteptate, 
calambururi, aforisme (unele ironice, altele impunătoare sau grave) până la 
gânduri care au putut rodi ulterior într-o meditaţie extinsă. 

Am transcris aici 12 carnete şi câteva zeci de foiţe volante, toate notaţiile 
din ele fiind însoţite de data în care au fost făcute, uneori şi de locul în care 
se afla autorul. Şase dintre aceste carnete (vezi descrierea lor în secţiunea 
finală Surse bibliografice) au fost intitulate, de autorul însuşi, Seminţe. 
Evident, titlul face aluzie nu la rodirea acestor notații în gândirea altora (se 
ştie că Dragomir a scris numai pentru el însuşi), ci la dezvoltarea lor 
ulterioară în scrisul lui Dragomir. Întrucât, cantitativ, ele constituie partea 
majoritară a paginilor de faţă, am dat numele Seminţe întregului volum. 
Alte şase carnete şi carneţele, precum şi foiţele volante amintite, conţinând 
la rândul lor notații datate, alcătuiesc restul volumului. Ele au fost grupate 
sub titlul Cele mai mici carnete. Şi acestea, la rândul lor, se află descrise în 
secţiunea finală Surse bibliografice. Ceea ce rezultă din punerea laolaltă a 


tuturor acestor carnete este un adevărat „bazar filozofic“ traversat de o 
remarcabilă vervă sapienţială. 

O precizare merită făcută în privinţa suportului grafic — carnet, cameţel, 
foiţă volantă — pe care Dragomir l-a ales pentru a face aceste însemnări. N-a 
fost o alegere întâmplătoare: tipul de gândire pus aici în joc a fost dictat de 
însăşi dimensiunea redusă a paginii, care „ţinea în frâu“ desfăşurarea 
gândirii, obligând-o să se limiteze potrivit unei măsuri exterioare. Nici o 
notație nu depăşeşte mai mult de două-trei pagini de carnet, în schimb sunt 
pagini care adăpostesc trei-patru reflecţii odată. 

Din cele spuse mai sus ar reieşi că volumul epuizează notaţiile 
„aforistice“ ale lui Dragomir, grupate de autorul însuşi pe suportul distinct 
al cametelor. Şi totuşi, rezervorul de notații aforistice din opera lui 
Dragomir nu este epuizat odată cu aceste pagini. Un volum viitor va strânge 
toate notaţiile de mică întindere care au rămas risipite în caietele din 
Secţiunea A I 10-37, după ce restul materiei din aceste caiete a fost 
publicat, fie ca eseuri tematice extinse, fie ca dezvoltări de două-trei pagini 
pe o idee (,„„micro-eseuri“), în volumul Cinci plecări din prezent. Va rezulta 
desigur un volum asemănător cu volumul Seminţe, cu deosebirea că acela 
va grupa reflecţiile şi notaţiile risipite în paginile caietelor amintite, de-a 
lungul câtorva zeci de ani. 

Toate notele de subsol aparţin editorilor. 

Întrucât, cu cele patru volume publicate până acum din Seria Dragomir, 
am epuizat variantele posibile de editare a unor pagini care nu au fost 
niciodată scrise sau pregătite pentru tipar, ne vom folosi de Nota la acest 
volum pentru a trece în revistă formulele de editare folosite până în prezent. 
Ele merg într-o ordine de „libertate editorială“ care descreşte de la un 
volum la altul şi care, de fiecare dată, a fost dictată de profilul volumului şi 
de suportul documentar de la care s-a pornit. 

Primul volum, intitulat Crase banalităţi metafizice şi conţinând prelegeri, 
dat fiind materialul fragmentar care a stat la baza lui (fie câte o „schemă”, 
de care Dragomir s-a folosit pe parcursul expunerii, fie „notițele de curs“ 
disparate ale ascultătorilor, fie selecţii din benzi magnetice), a cerut o 
adevărată operaţie de reconstrucţie. Aici, contribuţia editorilor a fost cea 
mai însemnată, iar numele lor au fost menţionate pe copertă tocmai pentru a 


se sublinia contribuţia lor „co-auctorială“ la naşterea volumului. Cel mai 
sugestiv ar fi să comparăm aportul lor cu acela al unor arheologi obligaţi să 
reconstituie un vas vechi din care lipsesc numeroase fragmente sau care, 
alteori, au regândit un întreg şi l-au „reconstruit“, plecând de la câteva 
fragmente rămase. Volumul acesta este astfel integral compus (pornindu-se 
de la materialul brut amintit) de către cei doi editori, Gabriel Liiceanu şi 
Cătălin Partenie, ţinându-se desigur cont de ideile, „tonul“ şi stilistica 
gândirii dragomiriene. Operaţiile făcute de ei au fost descrise sistematic în 
Nota asupra ediţiei din volumul amintit, p. LXX. Cu gândul de a obţine un 
volum lizibil şi fluent, intervenţiile au mers aici de la stilizări ale unor 
formulări deja existente, de la reformulări integrale sau reorganizări ale 
materialului până la completarea, imaginată în spirit dragomirian, a unor 
părţi absente. (Este, de pildă, cazul celor două pagini şi jumătate din finalul 
Interpretării platoniciene la „O scrisoare pierdută“ sau din partea a doua a 
prelegerii despre întrebare şi răspuns, care amplifică analiza platoniciană a 
problemei în marginea unor fragmente din Sofistul.) 

Pentru cel de al doilea volum, Cinci plecări din prezent, la baza căruia au 
stat de astă dată numai texte scrise de Dragomir, aportul de creativitate al 
editorilor a scăzut simţitor, reducându-se în acest caz fie la regrupări de 
texte (când era vorba de tratarea aceleiaşi teme în caiete diferite sau în 
secţiuni diferite ale aceluiaşi caiet), fie la stilizări, atunci când limpezirea 
sau cursivitatea textului o cereau Materia existentă a fost tratată asemeni 
unui manuscris „intrat în editură“ şi care a fost supus unui grad avansat de 
redactare. Pentru a oferi o imagine mai exactă a acestui tip de intervenţie 
editorială, vom reda în continuare un fragment brut din eseul Uzura şi 
varianta lui editată. 

Fragmentul brut din A I 13, p. 19: „Uzura e urmarea îndelungatei folosiri 
a lucrurilor: pantofii se scâlciază, hainele se boţesc şi capătă luciu, mobila 
capătă patină, până şi treptele de piatră se încovoaie după nenumărate 
călcături. Toate arată o mai mare sau mai mică vechime şi o repetată 
folosire. Poartă pecetea timpului scurs şi a întâmplărilor ce sunt folosirile. 
Uzura însăşi e, pentru noi, un proces continuu, lucrurile se uzează încet- 
încet, pe nesimţite, nu în puncte-evenimente precum «acumulările 
cantitative», de aceea şi avem grade de uzură.“ 


Acelaşi fragment, editat în volumul amintit la p. 40: „Uzura este urmarea 
îndelungatei folosiri a lucrurilor: pantofii se scâlciază, hainele se boţesc şi 
capătă luciu, mobila capătă patină, până şi treptele de piatră se tocesc după 
nenumărate călcături. Toate lucrurile arată o mai mare sau mai mică 
vechime şi toate lasă să se vadă că au fost folosite de mai multe ori. Ele 
poartă, toate, pecetea timpului scurs şi a întâmplărilor prin care au trecut şi 
care sunt tocmai folosirile lor. Dar lucrurile se uzează încet-încet, pe 
nesimţite, şi nicidecum sub forma unor puncte-eveniment. Uzura este o 
acumulare cantitativă lentă şi cel mai corect este să se vorbească, în cazul 
lor, de «grade de uzură».“ 

În sfârşit, volumul Caietele timpului şi actualul volum, Seminţe, unul 
conţinând un discurs riguros, strict tehnic-filozofic, iar celălalt formulări de 
mică întindere sau de-a dreptul „aforisme“, au reprodus întocmai, cu 
excepţia minimelor intervenţii redacţionale, pagina lui Alexandru Dragomir. 

Editorii 


SEMINŢE 


Primul carnet (1977-1979) 


28 iulie 1977 


De gândit: Care este tâlcul imaginilor spaţiale ale spiritualităţii: sus, 


superior, excelsiori, cer-paradis, înălțimile, culmile sufleteşti, spirituale etc. 


şi totodată: jos, adânc, substanţă, esenţă, dedesubturile, baza, temeiul, 


temelia (TiefenpsychologieZ, les profondeurs2), profundul — ambele grupe 
cu nimbul de „mai dihai“, „mai acătării“. 

Şi cum se leagă de noi (de oameni) consideraţi ca „mijloc“, mijloc între 
MICro- şi macrocosm? 

Şi cum se leagă de timp, adică de ce imaginea temporală propriu-zisă e 
exclusă sau nu e prezentă? 


Sigur, mai este şi „mijlocul“ ca înţelepciune: in medias rest, meden 


agan=, calea de mijloc etc. Ce resorturi ne-spirituale determină asemenea 


simboluri? Sigur, e la greci sfera celestă ca perfecţiune, pitagoricienii ş.a., 
dar asta nu rezolvă nimic, ci doar împinge problema mai departe. Sigur, mai 
sunt: 

— şi izvoarele, să zicem, religioase: teama de furtună, trăsnet, diluviu; 

— şi cele de jos: cutremur, mişcări de ghețar etc. 

Problema rămâne însă în picioare. 


30 iulie 1977 
Bazinul de înot 
Înotul în bazin e un înot in vitrod, un înot „pur“, ca într-o experienţă 


ştiinţifică. Bazinul are 25 x 10 metri, adâncime de la 1,30 la 2,50 metri, apa 
24* Celsius, totul e ştiut, e pre-condiţionat, după cum e mai bine. Înotul e 


fără surprize, te întoarce asupra ta, prin stiluri şi prin toată dăscălia înotului 
astăzi. Am pierdut frumuseţea lacului, iuţeala râurilor, întinderea mării, 
valurile, vârtejurile, primejdiile sub-apei, tot ce era eroic şi frumos în înot. 
În schimb avem „performanţă“. Avem sărăcia tristă a privirilor între noi, a 
trupurilor, a sexualităţii potente, amestecul de intim şi necunoscut care 
alcătuieşte vidul oraşelor. 

Seara, la Snagov, când înoţi singur în larg, ca un animal, în căldura de 
sfârşit de zi, printre nuferii călduţi ca-n junglă, între maluri cu pădure sau în 
largul mării, când simţi spaima că eşti mic şi marea-i mare şi că, totuşi, eşti 
sigur pe tine şi că poţi s-ajungi teafăr la mal, fiindcă ştii să înoți. 

În general, înotul nu mai e o „întâmplare“, în care să fie continuu 
prezente „forţele naturii“, ci devine ceva înscris, schematic şi, astfel, adus în 
tine, la tine şi pentru tine, deci ceva creator de vid. 


16 septembrie 1977 (Monteoru) 


Epoca modernă ca dezintegrare a omului din cosmos: homo versus 


naturam?. În toate epocile anterioare, raţiunea era funcţie de ceva: mit, 


religie. Summa lui Thomas e ultimul mare exemplu. Descartes întemeiază 


auto-nomia& raţiunii, pe care, după 150 de ani de dezvoltare, Revoluţia 


Franceză o va consacra la nivel de istorie. 

Rațiunea însăşi („autonomă“) se întemeiază însă pe individuaţie, pe 
conştiinţă, cum se vede limpede atât în originea autonomiei ei la Descartes, 
cât şi în toată dezvoltarea ei ulterioară (Kant, Fichte-Schelling—Hegel şi, în 
revers, materialismul şi ştiinţa exactă). Ştiinţa exactă şi materialismul 
ignoră şi acoperă individuaţia (o aruncă în inconştient, cum ar spune Jung), 
ridicând-o astfel la treapta de primejdie, de forţă obscură, cu mers paralel 
ilegal. 

Homo versus naturam implică însă ceva mai grav chiar decât 
transformarea naturii în „posesie“, şi anume implică dezintegrarea de 
cosmos necoaptă în timpul cosmic. 


19 septembrie 1977 


= cc 


Imaginaţia „sentimentală“ a romanţelor anotimpurilor, nopţii, ploii şi 
mării — imaginaţia inconştientului a fost înlocuită cu cea conştientă, a 
calculului lui „a avea“, care acoperă setea de putere: cum şi când îmi 
cumpăr televizor, blană, apartament, maşină etc. 

Dacă e câştig sau pierdere, nu prezintă interes — fiind istorie. Dar trebuie 
ştiut că aşa iese apoi inconştientul pe plan social, ca hippies, ca furioşii, aşa 
apar huliganismul şi banditismul, iar individual vorbind — neurastenicii, 
beţivii, obsedaţii sexual şi obsedaţii puterii. În această lume mă învârt. 


23 septembrie 1977 


Teama şi puterea = necunoscutul şi cunoscutul. 


25 septembrie 1977 


Problema „lumii“ are un singur sens: acela al existenţei. 


12 octombrie 1977 


Gândirea te izolează. Tot restul, nu. Vederea, auzul (tot ce e senzaţie), 
vorba, fapta, totul nu numai că e „în legătură“ cu lumea, dar şi depinde de 
lume şi o întrepătrunde. Gândirea însă e „acosmică“, „nefirească“, oricât ar 
fi ea de „intenţional“ îndreptată spre lume. Nu gândeşti, fireşte, decât 
despre lume şi în lume. Dar... gândeşti. Se rupe întrepătrunderea şi drumul 
gândirii poate duce în multe locuri ne-lumeşti: sfinţenia, metoda ştiinţifică 
etc. Dovada? Nonsensul viu: „intelectualul“. 


20 octombrie 1977 


Proletariatul este un element (o clasă) exploatat de burghezie, dar este şi 
un rezultat al tehnicii dezvoltate la nivel industrial, ceea ce implică pe de o 


parte inventatori de mechane? şi pe de altă parte transformarea din mechane 


în techneLO (Kunstfertigkeit, Gewerbe, HandwerkLi), ambele din concepţia 
metafizică de transformare a naturii prin „in-venţie“ (invenio) a omului 
acosmic care supune natura relatând-o la el ca positum inconcussumL2. 


15 noiembrie 1977 


Existenţa: individuaţie ireversibilă a „acum“ -ului. 
Viaţa: 


- unda "WWV întreţinerii (respiraţie, nutriţie); 

— ritm (muncă, sexualitate); 

— sens (intelect). 

La baza tuturor stă timpul, de fiecare dată altul, de fiecare dată 


umschlagsfăhigL3 în timpul fizic. 


16 noiembrie 1977 


Absurditatea corp-suflet (spirit) care ne-a stăpânit peste două milenii este 
pe-ncetul total şi aidoma înlocuită în sec. XX de cealaltă: conştient— 
inconştient. Nu degeaba Principia mathematica a lui Russell & Whitehead 
şi psihanaliza lui Freud au fost zămislite în aceeaşi vreme. Conştientul 
devine un set de relaţii uni- şi plurivoce închis determinate, iar inconştientul 
— o căutare în pod cu lampa de buzunar, printre hârţoage, mobilă şi 
veşminte vechi. 


16 noiembrie 1977 


Cum ar fi dac-am gândi aşa: 

— spaţiu este unde nu e timp; 

— timp este unde nu e spaţiu. 

Într-adevăr, spaţiul sfidează cumva timpul, dacă nu-l concepi ca pură 
mişcare. Res extensa carteziană nu are „nevoie“ de timp până nu-şi adaugă 
mişcarea, care însă presupune o res extensa „pură“, adică ceva unde nu e 
timp. "Timpul redus la pura curgere, cel heraclitean şi bergsonian, nu are 
„nevoie“ de spaţiu, dimpotrivă, se izolează de el. 

Arată aşadar ca şi când, reduse la „puritate“, nici unul nu are nevoie de 
celălalt, şi pe această ireductibilitate se făureşte mişcarea, care are „nevoie“ 
şi de unul, şi de celălalt. Ciudat este că ireductibilul spaţiului şi timpului 
pure se vădeşte numai în străinătatea unuia faţă de celălalt. 


Cultura de azi — de la Hegel încoace — ca una a sensului sensului, ca o 
tălmăcire a sensului. Pictura modernă este căutătoare a unui sens într-un 


sens (este „reflexivă“), la fel fenomenologia, structuralismul etc. 

Adică nu mai imprimă o formă unei materii, ci o formă unei forme; 
dedesubtul unei forme „descoperă“ o altă formă (mai „adâncă“ şi printr-asta 
mai „adevărată“). Aşa procedează astăzi toată literatura cu simbolurile şi 
imaginile, toată psihanaliza. 

E. ca şi când toate realităţile de cultură ar fi vise care trebuie interpretate. 
Metafizic, este vorba de poziţia hegeliană, Hegel fiind cel mai 


„tradiţionalist“ metafizician şi cel mai revoluţionar „interpret“. 


17 noiembrie 1977 


Trăim într-o lume dublă: a naturii şi tehnicii, a minciunii şi realităţii, a 
„democraţiei“ şi dedesubturilor politice, a „teoriei“ şi a intereselor, a 
aparenţelor şi a spionajului. Peste tot, nevoia de a „dubla“ lumea. Ştiinţa 
„dublează“ într-un fel natura prin tehnică, spionajul dublează o normalitate 
publică. Dublarea se face de fiecare dată pe seama a ceea ce dublează, dar, 
spre deosebire de maniheism, dublura poartă semnificaţia „adevăratei“ 


realităţi, sau devine ceva ce încă nu ştim, şi anume: a doua realitate. 


26 noiembrie 1977 


«14 implică la Descartes două lucruri: 


1. „Subiectul“ ca positum inconcussumL>; 


2. Cogito devine în cele din urmă matematică, prin filiera „la raison est la 
«10 


„Cogito ergo sum 


chose la mieux partagâe“2, iar această „rațiune“ (reine VernunțtL?) este 
raţiunea matematică. 

Acest dualism implicat a determinat dezvoltarea metafizică a lumii 
moderne: 

— pe linia lui 1: Pascal, Hegel, Nietzsche, Heidegger, linia dialecticii şi a 
incertitudinii subiectului; 

— pe linia lui 2: ştiinţa şi tehnica moderne. 

Kant e călare pe amândouă. 


5 decembrie 1977 


De o bucată de vreme mă preocupă problema realităţii, adică problema 
lui: „Ce este realitatea?“ Realitatea nu e sinonimă cu existenţa. Existenţei i 
se opune „non-existenţa“, „neantul“, iar realităţii „non-realitatea“, care 
poate fi imaginarul, visul şi chiar intelectul. 

Realitatea este un dat natural, existenţa un dat existenţial. Realitatea este 
grevată de hic et nunc, existenţa cuprinde „lumea“, adică întreaga existenţă. 
Înainte de toate însă, realitatea este prinsă în spaţiu, iar existenţa în timp. 

Dar ce este realitatea? Nu asta şi asta, fiindcă ele sunt reale tocmai 
fiindcă au o „realitate“ în care intră. Realitatea aşadar nu e tot ce e real, 
fiindcă asta e o însumare „nereală“ a tot ce pot selecta ştiind deja ce e 
realitatea. 

Care e caracterul realităţii, ce înseamnă ea ca să poată fi referinţa 
fundamentală? Cum devine realitatea „realitate“ când o deosebesc de vis, 
imaginaţie, intelect? Cum există „realitatea“ ca atare? 


8 decembrie 1977 


Istoria a devenit dialectică numai de când societatea (polis-ul ca lume) a 
devenit spiritul cu sine însuşi într-o lume în care natura este numai 
„materia“ formei care este spiritul. Aceasta a zămislit „ideologia“, care e 
locul istoriei moderne, în sensul că istoria modernă este conştientă că este o 
luptă a ideologiilor. 

Ideologia e sistematică (şi nu sistem), cuprinzând prin esenţa ei toate 
domeniile pe care le „mestecă“, pentru că legea ei este reducerea la 
dialectica proprie şi atât. Restul este „materie“ căreia i se aplică „forma“ ce 
e ideologia, devenind mersul ideologiei cu sine însăşi. 

Istoria nu mai este conştientă ca ciocnire a numeroase forţe sociale etc., 
ci ca luptă pentru triumful unei ideologii. Istoria e confiscată de 
raționalitate, de ideologie, exact cum natura e confiscată de ştiinţa tehnică 
modernă şi transformată în raționalitate. 

Ideologia „merge“ de la sine, adică se desfăşoară singură în legea ei, şi la 
fel ştiinţa „merge“ singură, fiindcă ambele au aceeaşi aşezare metafizică. 
Istoria modernă, în realitate, este ieşirea la iveală a acestei metafizici. 


9 decembrie 1977 


Dar oare viaţa nu e deja schizocosmie? Şi, în mod sigur, intelectul? 
Conştiinţa, ca raport cu sine = subiect, în faţa unui ob-iect, e evident 
schizocosmie. Dar este oare sensul ei ca fiind totuşi în cosmos, ca nefiind 
acosmică? „Corpul“ meu e tot atât element al cosmosului (fizic, chimic, 
organic), cât e şi întors esenţial spre sine („sensibil“), şi „al meu“ este doar 
în corp originar, e tot atât înspre afară, cât înspre înăuntru. Ce înseamnă 
monadă, fără să cazi în leibnizianism sau în evoluţionism? 

Aceeaşi problemă în cearta Fichte-Schelling. 


10 ianuarie 1978 


Marx a avut trei dimensiuni de gândire: 

1. 'Transformarea concepţiei despre societate din substanţialism în 
relaţionism, pe linia evoluţiei matematicii („relaţii de producţie“); 

2. Transformarea Istoriei — conform concepţiei hegeliene — în „evoluţie 
conştientă“; 

3. O pre-concepţie maniheistă despre oameni în cadrul societăţii, în care 
tot ce „exploatează“ e esenţial „rău“ şi tot ce e „exploatat“ e esenţial „bun“, 
ceea ce a dus la lupta de clasă = anihilarea sau distrugerea („zdrobirea“) 
clasei burgheze şi la concepţia că orice muncitor e „bun“, „erou“ şi 
„conştient“. 


11 februarie 1978 (Păltiniş) 

Timp 

1. Care este relaţia între „eu cu mine“ (viaţă) şi timp? 

2. Care este relaţia între schimbare şi timp? 

La 1. ot ce e viaţă are o naştere şi o moarte în relaţia „eu cu mine“. Şi 
muntele se naşte şi poate dispărea, dar nu în relaţia „eu cu mine“. „Organic“ 
înseamnă organizat prin relaţia „mine“, individuat. Individuaţia, deşi 
integrează în cosmos, rupe continuitatea cosmosului, este acosmică fiind 
cosmică. Cosmosul are evoluţia lui (o galaxie se naşte şi moare), dar 
evoluţia vietăţii — naştere, dezvoltare, bătrâneţe, moarte — este de altă 
natură, nu prin procesele fizico-chimice, ci prin raportarea la sine, 
conştientă sau nu. 


Şi atunci: viaţa, fiindcă este evolutivă ca viaţă, zămisleşte timpul, sau 
timpul face posibilă „evoluţia“ vieţii sau amândouă au o rădăcină mai 
adâncă? 

Trecutul este originar trecutul meu, prezentul este existența mea şi 
viitorul este viitorul meu. 

Originar, timpul este numai prezentul sub formă de „existenţă care 
merge“. Prezentul = existenţă şi existenţă = prezent. În afară de prezent, 
existența nu are sens, altfel vorbim despre realitate. Hegel a rezolvat 
problema dialecticizând realitatea ca „dialektischer Weg zum absoluten 


Geist«L&, fiindcă pentru el timpul era potenţarea spaţiului. Restul 
metafizicilor sunt reduceri la terţ (unificări prin reduceri la terţ) pentru 
unificarea lumii fizice cu cea a vieţii, escamotând astfel timpul în timp 
cosmic purtător de sens. Ce înseamnă însă: 

— viaţa este „existenţa care merge“? 

sau 

— „existenţă care merge“, asta e viaţa? 

Cum poate existenţa să meargă? Existenţa este ceva care stă, realitatea. 
Dacă concep lumea ca fiind în veşnică evoluţie, existenţa este ceva ce este, 
adică stă în fiecare clipă din succesiunea clipelor. Când gândesc că 


realitatea există, o gândesc ca „aşezată“ în Seinl2-ul ei, ca aşa; ea este aşa 


cum este şi asta înseamnă „realitate“, iar schimbarea este schimbare a unei 
realităţi, altfel nu s-ar schimba. Realitatea se schimbă, nu schimbarea 
există. 

Dar în „existenţă“ = prezent nu avem o realitate care se schimbă (decât 
biologic), ci o „existenţă care merge“. Eu nu exist succesiv, într-o lume care 
şi ea este în veşnică evoluţie, ci eu sunt o existenţă (a mea şi a lumii) care 
merge. 

Existenţa care este prezentul este altceva decât realitatea, şi aceasta se 
schimbă numai înăuntrul existenţei ca prezent. Realităţii i se opune „non- 
realitatea“, existenţei i se ad-pun trecutul şi viitorul. Dar „non-realitate“ şi 
„trecut“ şi „viitor“ sunt numai derivații, adică într-un fel nu sunt. Non- 
realitatea, gândită absolut, nu este decât non-realitate sau „greşeală“ sau 
„aparenţă“, care nu au sens în afara realităţii. La fel, trecutul şi viitorul nu 
au sens decât ca prezenturi care nu sunt prezent. 


Dar: ţine de esenţa realităţii să nu aibă o non-realitate (nu este nimic 
afară de realitate), iar atunci când o are nu e în esenţa prezentului să aibă 
trecut şi viitor. Şi atunci: ce sens are (0) existenţă care nu mai este existenţă 
sau care nu este încă existenţă? 


13 februarie 1978 (Păltiniş) 
O idee 


Structura istorică actuală ca dezvoltare a două metafizici: 

1. Descartes — lumea capitalistă. 

Cogito = conştiinţa ca existenţă propriu-zisă (cogito ergo sum) şi restul, 
în primul rând natura, ca existenţă de rangul al doilea. Cogito = raison şi 
ratio ca „la chose la mieux partagee parmi les hommes“ — logos, allgemeine 


Vernunfi20, care matematizează, adică formalizează în sensul sistemelor de 


relaţii. Natura devine ein Bestand2. al omului, care îi aplică „sisteme de 
relaţii“ raţionale pentru a o „aduce“ la adevărata existenţă a subiectului 
conceput ca ratio, adică „general“-umanul. Exemple: natura ca izvor de 
energie, ca rezervor de materii prime şi ca „obiectiv turistic“ sau ca „mijloc 


de destindere“. În această metafizică das Andere22 este „das 


Gegeniiberstehende, das nur als zu sich bezogen Erfassende, indem es ein 


Anderes (zweiten Ranges) bleibt und als solches verzent wird“23, 
2. Hegel — lumea marxistă. În această metafizică, existenţa este „das zu 


sich selbst kommende Wissen als absolute Wahrheit“24. Aici das Andere 


este die Negation22 şi das Wesentliche ist der Kampfeb. 

Capitalismul este eine Negation, natura este (pentru „producţie“) eine 
Negation, vocile interne potrivnice sunt negativul, propria trândăvie este 
negaţie etc. 


Relaţia cu „das Andere als Negation“27 este „der Kampf um seine 


Aufhebung“28. 
„Die Aufhebung des Negativen als «Dialektik» ist als «Geschichte» 


gefasst.«29 


Lumea marxistă se desfăşoară esenţial ca făcătoare de istorie, fiindcă este 


in ihrem Grund20 istorică, într-o istorie concepută ca „conştient istorică“. 
Această viziune metafizic-istorică face ca, în încleştarea actuală, 
capitalismul să fie redus la a „suporta“ istoria pe care o „poartă“ 
marxismul. Mai mult, istoricitatea lumii capitaliste este re-flecţia 
istoricităţii esenţiale a lumii marxiste, este o istoricitate de mâna a doua, 
una nevoită, ca istorie conştientă a istoriei. Exemplu: consecvent metafizic, 
crizele capitalismului trebuie rezolvate ca das Andere, care trebuie redus la 


modificarea sistemului de relaţii — adică tămăduirea ei rein sachlich3l, prin 
„adaptare“. Dar ele sunt privite chiar înlăuntrul lumii capitaliste ca fiind 
esenţial un fenomen istoric al dialecticii capitalismului. Insă în realitate, ele 


sunt rezolvate întotdeauna matter of fact32. 


10 mai 1978 


Orice întâlnire între două vietăţi (animale ori oameni) este o tensiune. 
Intâlnirea le închide într-o pândă, într-o măsurare încordată — care de mii şi 
mii de ani este una pe viaţă şi pe moarte. Nimeni nu iese cu totul dintr-asta, 


nici cei mai politikos-i32 oameni. Atâta doar că ei o simt altfel. Însă 


tensiunea continuă să rămână acolo, ca legătură deosebită şi neştiută între 
orice om şi oricare altul. Forma pe care o ia poate fi a elanului, a 
agresivităţii, chiar a fugii de..., dar totdeauna ea este o tensiune. 

Izvorul e „străinătatea“ celuilalt, ca vietate. Dealul, apa, pământul nu ne 
tensionează prin ele însele, deşi pot fi primejdioase (inundaţii, incendii). 
Nici măcar vegetalul. Dar oamenii şi animalele se mişcă. 


30 iulie 1978 


Ce căuta Descartes, o certitudine a ştiinţei sau una a existenţei? Se îndoia 
despre tot ce ştie (sau „se ştie“)? Ori căuta o realitate indubitabilă? EI tot 
timpul „pare“ să vorbească despre ştiinţă. Dar ambiguu. Tot aşa pare să 
vorbească şi despre realitate. În general, Discursul pare a vorbi despre 
ştiinţă, iar Meditaţiile, despre realitate. Cert e că ceea ce găseşte nu eo 
ştiinţă (cogito ergo sum), ci o realitate indubitabilă — şi pare să fie mulţumit: 
a găsit ceea ce a vrut. 


Oare? Cogito ergo sum nu putea fi o ştiinţă. Ştiu este, cel mult, o realitate 
neîndoielnică sau, „mai simplu“ spus, ştiu neîndoielnic acolo unde ştiu şi 
existență sunt una. Dar cum se scoate din „ştiu — o existenţă“ o ştiinţă? 
Totuşi, Descartes o scoate. Dar aşa de...! 


Cogito ergo sum e prezentul. Aşa cum trecutul e rejete4, e Ver- 


gangenheit2>. 

Cogito ergo sum, ca un tot unic (cogito — sum), este „valabil“ numai ca 
prezent. Nu numai că doar atât timp cât gândesc, pot spune că exist, dar 
această existenţă nu are alt înţeles decât prezentul. 

Definiţia existenţei din cogito ergo sum este prezentul. Dar este un 
prezent care se repetă, care e totdeauna doar începutul. 


28 august 1978 


Problema ultimă, extremă, a filozofiei este înţelegerea, adică „ce este 
înţelegerea?“. Orice adevăr la care ajungem, oricât de înalt sau adânc, oricât 
de onto- sau epistemologic ar fi, este o înţelegere. Dar cine ne spune ce este 
înţelegerea? (Doar Hegel.) Cum poţi înţelege înţelegerea fără înţelegere? 
Înțelegerea este totdeauna o descoperire, niciodată o invenţie. Orice 
înţelegere este, ipso facto, o recunoaştere a existenţei, a străinătăţii ei 
fundamentale. Capătul oricărei înțelegeri este că „premizează“ existenţa, 
face din ea o premisă. Înţelegi „ceva“, ceva care e în afara ta. Astfel, 
înţelegerea e propria noastră închisoare şi tot ce poţi face e să mergi până la 
capătul ei, adică să-ţi dai seama că nu foloseşte la nimic. Dar timpul te ajută 
să o înţelegi. 


2 septembrie 1978 
Notă despre psihanaliză 


Ce „isprăveşte“ psihanaliza? 

1. la un fapt nesemnificativ sau de minimă semnificaţie din comportarea 
unui ins (pentru el şi pentru cei ne-iniţiaţi). 

2. Îl „explică“ prin alt fapt cu care — la prima vedere — nu are nici o 
legătură, părând absurd ca explicaţie şi chiar şocant de absurd — printr-asta 
fiind însă ispititor ca „original“ şi „ingenios“. 


3. Construieşte o dublă lume psihologică, aceea a conştientului şi aceea a 
inconştientului, în relaţii foarte îndoielnice, dar sugerând net că 
inconştientul e un întreg imperiu la care el, psihanalistul, are acces. 

4. „Explicaţia“ este un fapt petrecut undeva în propriul tău trecut, dar un 
trecut îndepărtat, de preferinţă copilăria dintâi, adică cea din care tu nu-ţi 
aminteşti decât crâmpeie, dar pe care el, psihanalistul, o ştie mult mai bine, 
deşi habar n-are cum ai trăit, fiindcă are o teorie şi vede „simptome“ în 
comportarea ta de azi. 

5. Acest trecut trebuie distrus, şi anume prin scoaterea lui la iveală în 
conştiinţa pacientului, ceea ce iarăşi numai el, psihanalistul, poate face, 
fiindcă tu sau ceva înăuntrul tău luptă, cenzurează. 

6. Scoaterea la iveală, luciditatea, conştienţa sunt ipostaziate, ele 
echivalând aproape cu tămăduirea. Toată problematica eticii este total 
ignorată, ca şi când n-ar exista. Bine şi rău sunt înlocuite prin inconştient şi 
luciditate. 

7. Această dublă lume înăuntrul tău o simţi ca pe o „trădare“ a ta din tine. 
Inconştientul e ceva care eşti tu, dar nu eşti tu cum mergi cu tine, ca 
necontenită conştiinţă de tine. Acolo cloceşte ceva, se coace, pute şi iese pe 
alocuri, „maladiv“, „patologic“. Conştiinţa ta, luciditatea ta nu te pot ajuta, 
eşti  complexat, trebuie să vină ştiutorul psihanalist, cu cheile 
inconştientului. 

8. Psihanaliza este o metodă psihiatrică şi ca atare este lipsită de o teorie 
generală a psihicului, şi cu atât mai mult de o Weltanschauung. A avut şi 
ghinionul de a fi născocită de un obsedat sexual cu atâta reclamă, încât cei 
cinstiţi după aceea n-au putut ieşi cu adevărat din umbra notorietății lui 
(Jung). 

9. Psihanaliza se bizuie pe o specială metafizică a timpului, subiacentă. 
Trecutul, relegat de la Descartes încoace, reapare în psihanaliză, dar ca 
refulat (nu recuperat, ca la Descartes), ca subiacent, ca paralel cu prezentul, 
dublându-l. 

Noi suntem trecutul nostru, dar nu ca o continuitate (ca la greci), ci ca 
strat ascuns, lăuntric şi neştiut, ca ceva care este, dar nu se ştie. 


11 septembrie 1978 


Ştiinţa reduce calităţile la cantităţi, cantităţile la măsuri, măsurile la cifre, 
cifrele la formule (relaţii), relaţiile la structuri şi... ne pomenim iar în stradă. 


12 septembrie 1978 


Ceea ce vedem prima dată este generalul (neştiut ca atare şi ştiut ca:) 
„existenţial“. Nu văd un şarpe „particular“, ci văd „şarpele“ acesta 
(existenţial). Aici, „un şarpe“ înseamnă şarpele ca gen. Nu văd decât 
chinezi prima dată în China. Adică nu deosebesc particularul ca un 
particular în cadrul unui general, faţă de care particularul are atribute 
suplimentare specifice. Aceasta este o operaţie adăugată mental, care poate 
rămâne (şi adesea aşa se întâmplă) şi neadevărată. Aşadar, psihogenetic nu 
plec de la particular (mai mulţi indivizi sau cazuri) ca să generalizez, ci 
invers, plec de la general ca să particularizez. De aceea, particularul este 
mental mai bogat şi, existenţial, el cere o relaţie intimă. 

În adevăr însă, plec (încep) de la un existenţial imediat (de la ceva care 
este pur şi simplu), îl văd ca pe ceva general, şi mult pe urmă cobor de la 
acest general, prin deosebiri specifice care individ-uează, la un particular, 
tot existenţial, dar de astă dată nu ca „este“ pur şi simplu, ci ca intim 
cunoscut — legat de mine prin ce ştiu despre el. 


15 septembrie 1978 


Ştiinţa pustieşte tot exteriorul. Dispar specii de animale, de plante, 
păduri, păsări, jivine, dealuri şi rămânem într-o grădină de legume, cereale 
etc. în care tot ce nu e util omului e buruiană. „Util“ înseamnă că nu mai 
există de fapt pădurea, sălbăticiunile, florile, ploaia — aşa cum sunt ele, când 
erau altceva decât omul şi atât. O să rămânem cu pudeli, ploşniţe, şobolani 
şi mâţe de casă. 

„Util omului“ înseamnă „funcţie de om“, şi „om“ înseamnă oameni, 
adică societate. O lume exterioară funcţie de om ca societate omenească 
este o lume politică. Politica administrează lumea azi şi mâine, în totalitatea 
ei. Politica nu se „extinde“ la noi domenii, ci, fiindcă ştiinţa modernă 
transformă lumea — din lume ca străină în lume ca funcţie de om —, apare un 


alt sens al politicului, acela de Weltverwalter38. 


Acesta este sfârşitul raportului res cogitans-res extensa, pe care 
Descartes n-a binevoit să-l arate şi pe care noi acum „sommes pay6s pour le 
savoir“ 37, 


5 octombrie 1978 (Păltiniş) 


Logica este gândirea ca articol de lux. De când a apărut logica, a apărut şi 
„intelectualul“ (cel care trăieşte în şi din idei, într-o lume străină de idei). 
Logica nu este — mai ales — organon, „instrument“. Organon este numai 
gândirea, în funcţia ei adevărată de gândire „grefată pe o realitate“. Logica 
luată drept organon este gândirea cu legile ei, deci ne-versus realitate, 
gândirea justă în comunicare, şi nu gândirea autentică. De aceea, logica n-a 
ajutat pe nimeni să gândească bine, ci doar să gândească ceva ca irefutabil. 
Faţă de gândirea autentică, logica este un lux, iar gândirea logică e 
destrăbălare. 


8 octombrie 1978 (Păltiniş) 
Plimbare 


Plimbarea este venirea în „natură“ „mit einer unwahren Negation, die 


Natur als eine unwahre Setzung setzt«38, 


1. Contemplaţie 

2. Orientare 

3. Exerciţiu 

4. Verificare 

5. „Utilitarea“ 

1. Contemplaţia se exercită prin cele cinci simţuri, în ordinea: văz, miros, 
auz, pipăit, gust. Se realizează simultan prin „a ne lăsa învăluiţi de... (peisaj, 


39 


de pildă)“ şi „a fi extrapolat ca Bewusstsein von...22*, la rândul lor ducând 


la Seinsstimmung als NaturstimmungAd şi la „frumos, impresionant, straniu 


etc.“. Contemplaţia transformă natura într-o desfăşurare (display) înăuntrul 
unei descoperiri din timpul plimbării. 

2. Orientarea este cuprinderea ordonabilă în care se realizează 
„preluarea“ peisajului în funcţie de omul plimbător. Expresia ei simbolică 


este drumul, ca Machtăusserungil a „bătăii“ umane şi ca „im-presie“ 


asupra naturii. 

3. Exerciţiul este realizarea funcţiei naturale de mişcare, concepută ca 
mijloc terapeutic în cadrul „păstrării puterii“ ca preocupare de sănătate. Se 
poate transforma în „performanţă“. 

4. Verificarea este luarea în conştiinţă a situaţiei tale psihofizice în 
condiţii de mişcare: mişcarea (plimbarea) = test psihofizic. Relieful, 
caracterul drumului devin teste. 

5. „Utilitarea“ este plimbarea (mişcarea) ca mijloc de „câştiguri“ străine 


de prezenţa ambulatorie: bronzare, florilegie4?, reperare de locuri pentru 


alte scopuri (locuinţă, amor, vânătoare, exploatarea solului şi subsolului, 
teren de sport, cercetare ştiinţifică, pescuit etc.). 


18 octombrie 1978 


E. curioasă istoria moralei. După două milenii de substanţialism (,„,bonum 


est per se sufficiens“43) al omului ca „homo maxime est mens hominis“44 


în perioada modermă (Descartes), etica, fiind definită ca metodică, intră în 
paranteze (Descartes). De atunci a rămas în paranteze. Kant a încercat doar 
o „funcţionalizare“ a legii morale ca lege formală, legată (analogic cu mens) 
de un „bon sens le mieux partag6“, adică de o „colectivitate“ umană, 
subiacent înţeleasă ca „raţională“, dar nesubstanţială. 

Azi ştim că nu avem în noi o lege morală „absolută“, după cum nici cerul 
înstelat nu mai este pentru noi ce era pentru Kant. 


27 octombrie 1978 


Există o tendinţă a vieţii (avându-şi originea în starea fetală?) de a se 
închide într-o preajmă sigură („in eine sichere Umgebung“). De pildă, o 
cameră, un cartier, un oraş, o ţară devin „lumea sigură“ a unui om. Ea poate 
fi structurată şi chiar se structurează viaţa în ea, înăuntrul unei certitudini 
de întindere (bătaie) a vieţii respective. Această preajmă sigură este „bătaia“ 
vieţii. 

„Spiritul“ este altă formă de bătaie a vieţii, ce bate până oriunde şi de fapt 
până nicăieri. Când s-a născocit „bătaia“ vieţii, aplicând legile spiritului la 


O „realitate“ devenită nu real reală, s-a născut matematica. 


13 noiembrie 1978 


Goethe, această creaţie genială a mediocrităţii. 


25 noiembrie 1978 


„Cultura“ a devenit un loc al necinstei şi al laşilor. 


27 noiembrie 1978 
Rațiunea este totdeauna din afară. Adică extrapolată. Se subiectivizează, 


dar relaţia subiect—obiect, inclusiv Ich = Ich4>, este deja (şi ea) dintr-o 
extrapolare. Strict, ar trebui rămas (ca să-i poţi urmări felul de a fi) la „din 
afară“. Sigur, ar urma regresul la infinit. Şi dacă nu ne speriem de el? 
Rămâne că raţiunea e întotdeauna undeva afară de ceea ce gândeşte; că 
se gândeşte totdeauna aşa, că raţiunea e altundeva, într-un punct exterior. 


Acest punct exterior nu este BewutseinS, nici EvidenzA?, nici Cogito ergo 
sum. “Toate acestea vin numai după aceea şi când sunt conştient, de 
exemplu, deja sunt extrapolat faţă de gândire, adică conştiinţa este 
extrapolarea relaţiei „punct-obiect“, dintr-un punct care e conştiinţa 
conştiinţei ş.a.m.d. La fel cu apercepţia fundamentală la Kant. În toate 
acestea s-a sărit prea iute peste faptul că raţiunea este „din afară“; adică pur 
şi simplu atât. Această punere la punct e importantă, dar „was kann man 


damit anfangen“48? Ce se poate spune despre acest punct din afară altceva 
decât că este deja în alt punct din afară faţă de primul? Nimic. Poţi să creezi 
oricâte trepte de „din afară“, stabilind legi, logică, transcendental ş.a.m.d., 
dar nu ai rezolvat nimic, eşti tot timpul „jucat“ de rațiune, îţi furi căciula. 


Dar, de vreme ce gândirea e tot un fel de a exista, am avea un Denkenl?2 


care ar fi Sein20, dar care e în afară de Sein; ceea ce nu se poate decât dacă 
Sein e luat în două înţelesuri diferite. De aici e uşor de lunecat în a 
„rezolva“ spunând că iei Sein (al lumii, al ai 9 este o constatare 


de Sein (sau Nicht-Sein2l 21), al doilea este reines Sein22 „ adică un fel de Sein 


pe care-l „simt“ numai că există (cogito ergo esta 23), Dar asta e doar o 


rezolvare, nu şi realitatea. Totuşi, din asta e de reţinut că Sein-ul lumii, al 


lucrurilor şi al Sachverhalt>4-urilor (logica fiind tot un Sachverhalt şi idem 


conştiinţa) sunt numai: un Sein din alt Sein. 

Se vede că întrebarea e prost pusă atât timp cât nu o gândim ca timp, 
unde intră în sensul ei adevărat. Orice raţional este „trecutul“ şi punctul 
exterior al raţiunii e posibil numai fiindcă prezentul este das eigentliche 
Sein2>. 


16 decembrie 1978 


Metafizica (dincolo de fizic, de „dat“) este încercarea de a trişa cu 
Dumnezeu. Pedeapsa — nebunia — este singura cale prin care ne apropiem de 
el. 


Cum se găteşte un eseu românesc 


Se ia o idee (din grădina proprie — cine n-are idei? — sau inspirată din 
magazinele de idei, adică eseurile occidentale), se plămădeşte cu relaţii 
până se lăţeşte departe de vreun sens adecvat, se amestecă din gros cu 
referințe de profunzime — Hegel, Heidegger (de preferinţă negându-l), 
Saint-Exupery (acesta din urmă chiar citit de autori), Goethe, Nietzsche, 
Pascal etc., plus unul sau doi autori necunoscuţi (mai bine medievali, că au 
nume latineşti), se prizăreşte şi câte-un român cu nume bun, ca Pârvan, 
Neagoe, Noica, Blaga, Brâncuşi şi undeva, strecurat cu insignifianţă, 
autorul care a insuflat ideea „profundă“ a eseului. 

Se cufundă totul într-o baie de stil românesc, iscodind cuvinte născute 
moarte şi fără simţ al limbii, se presară din belşug marile legume ca: 
demonic, extaz, mit-mitic, baroc, eros, asceză, simbol, esenţă, complex, 
existenţă etc. — cu sau fără majusculă — şi se asezonează cu câte un cuvânt 
grecesc silabisit din bibliotecă, total inutil, fiindcă nici unul dintre cititori nu 
ştie atâta greacă încât să-l corecteze. Merge şi ceva latinesc, dar nu e aşa de 
„adânc“ picant. 


Se obţine astfel un fel de beţie intelectuală care ridică mult breakdown28- 


ul inutilităţii autorului şi-l introduce pe poarta mare a Templului Literaturii 
Române, unde începe acel „na-ţi-o ţie, dă-mi-o mie“ care con(fr)- 


sacrează2/ tipăritul român, în aşteptarea trezirii Occidentului după trecerea 


sorocului legiuitor al protocronismului. 


18 decembrie 1978 


La început a fost religia. Apoi credinţa. Apoi convingerea. Apoi...? 


23 decembrie 1978 


Relaţiile tale cu corpul diferă după vârstă. Până la maturitate ai: 

— plăcerea corpului tău, bucuria muşchilor, a mişcării, nevoia de mişcare, 
entuziasmul corpului şi legătura nedespărţită cu el. Eşti corpul tău. 

Dincolo de maturitate vine: 

— grija pentru corpul tău: corpul este al tău, dar îi porţi grija: faci 
gimnastică pentru a-l întreţine, pentru a te simţi bine în pielea lui; femeile 
folosesc cosmetice, recurg la masaje, într-un cuvânt, corpul e o preocupare, 
încă plăcută, dacă ai grijă să nu... 

Apoi, la începutul bătrâneţii: 

— îngrijorarea pentru corpul tău: orice simptom te îngrijorează, orice 
poate fi începutul sfârşitului. Corpul îţi dă surprize străine de tine: cutele 
instalate noaptea, mişcările greoaie, oboseala, căderea muşchilor etc.; 

— deznădejdea corpului tău: corpul te-a trădat. 


27 decembrie 1978 


Orice limbaj al unui mare gânditor este o încercare de a spune ce a gândit 
până când a văzut. După el, ce a spus seiaca2 +2 = 4 şi aşa cădem în 


misunderstanding=ă, care e soarta oricărui gânditor. 


Ironia este că încercarea lui este singura care ţine, în chip neştiut, cu 
gândirea lui, oricât de greoaie sau nepotrivită ar fi limba prin care este ea 
exprimată. 

Dar ca să pricepi un filozof, trebuie să ajungi la locul în care a fost el 
pentru ca să spună, aşa cum a spus, ceea ce a spus. Să gândeşti până vezi ce 
a văzut el, dar tu venind de la limbajul lui. 


23 ianuarie 1979 


Poezia ermetică = cuvinte încrucişate; 

Poezia pură = concentrat de poezie. 

În ambele, pitită, aşteptarea. Una aşteaptă dezlegătorii, cealaltă apa care 
fierbe. Cât lux de „idei“ şi câtă sărăcie de gândire poetică! 


10 februarie 1979 


De gândit până la capăt raportul dintre calitate şi abstract şi — în mod 


relativ — dintre autonomia valorilor şi „maşină“; dintre „cultură“ şi 
„tehnică“. 


12 februarie 1979 


Timpul nu e o dimensiune, ci o calitate. 


12 martie 1979 


In lumea noastră, în care „natura“ nu mai există ca atare, fiind 


transformată în „bun“ al omului (pozitiv) şi environment>?, nu mai este cu 


putinţă o metafizică în sensul tradiţional. 


Pentru greci, de exemplu, omul era un nimic în physis80. Pentru noi, 


omul e totul, natura este ancillaS şi este înlocuită prin lucrurile create de 


noi (tehnica). De aceea şi Heidegger, cu prioritatea analizei DaseinZ-ului. 


Că aceasta rămâne o escamotare a realităţii — este irelevant. 

Dar tot ce este „existenţialism“, „alienare“, „om-tehnică“ — este 
determinat, nu este o gândire liberă, fundamentală. De unde nici die Frage 
nach dem SeinS2. 


23 martie 1979 


La un text filozofic trebuie să înţelegi: 

1. Ce spune; 

2. De ce spune ce spune; 

3. Din „de ce spune“, de ce spune aşa cum spune; 
4. Ce implică ce spune; 

5. Ce nu spune, dar zace în ce spune; 


6. Ce nu spune şi nu zace în ce spune. 
După astea, poţi să te întorci şi să reciteşti liniştit textul, ca să-l înţelegi. 


31 martie 1979 (reluare de la 12 martie 1979) 


Într-o lume a firii, în care omul era mic şi firea mare — metafizica era o 
încercare de a spune ceva despre străinul care e lumea: care e sub-stanţa 
tuturor lucrurilor? 

Într-o lume în care firea e proprietatea omului şi este „funcţională“, 
metafizica veche pur şi simplu nu mai are sens. Problemele sunt: conştiinţa 


şi Sein-ul. Un Sein opus Seiendes€4-ului, un Sein aflat undeva în spate, 
nedefinit, „diferențiat ontologic“. Nu prin lucruri la substanţă, ci dincolo de 
lucruri, care, ele, nu au valoare de Sein. 

Toate acestea sunt deci relative, adică urmări ale unei evoluţii. 

Toate bune, dar la izvorul acestei evoluţii stă tocmai o anumită 
metafizică, cea a lui Descartes. 


2 aprilie 1979 (continuare de la 28 august 1978) 


Die Seinsfragee> 


este logic imposibilă, la fel orice răspuns. Cum ne întrebăm ce este Sein-ul? 
Dar întrebarea conţine „este“, deci nu merge. Şi de ce asta? Fiindcă orice 
înţelegere asertează ceva: A este B. „Ens enim est «habens esse» seu 


quidditas«2. Atunci enseZ nu poate fi decât „quidditas seu essentia 


communissime sumpta“58, ceea ce este exact escamotarea problemei, prin 
ajungerea la capăt (absurd) a identificării lui Sein cu essentia. 

Sein-ul nu poate fi relaţionat decât la neant. Dar neantul nu-l putem gândi 
decât ca o essentia, un fel de a fi care este, anume, a nu fi. Hegel avea 
dreptate (Logica I, 1), dar de ce n-a văzut că tocmai „neantul“ (das Nichts) 
este gândibil (pardon!) numai ca essentia? Neantul nu este nimic, ceea ce 
înseamnă că el este în aşa fel încât nu este. 


3 aprilie 1979 


Aventura umană 


Omul nu are o înţelegere imediată a realului. Soluţia raţională este 
abstractizarea realului. Astfel se obţine un prim raţional accesibil omului, 
dar totodată se sărăceşte masiv realul. 

Diferenţa între raţional şi real creează tehnica. Raţionalul este de la bun 
început un omenesc (ratio-nal), deci un mod omenesc aplicat realităţii 
(„atât cunoaştem deocamdată“), deci o tehnică omenească a realităţii. 

Tehnica este perioada necesară pentru umplerea diferenţei între raţional şi 
real. Ea există numai până la dublarea totală a realului prin raţional, aceasta 
este concepţia (şi „cursa“) ştiinţifică. 

Istoria mersului spre dublarea realului este aventura umană. 


9 aprilie 1979 


Mare atenţie la ideile care pot fi gândite (poate chiar e normal să fie 
gândite), dar cărora nu le corespunde nici o realitate (pentru noi). De 
exemplu: infinitul, Dumnezeu, poate timp şi spaţiu (ca infinite) etc. 

Eu pot gândi (reprezenta) un şoricar şi ştiu că există. Şi pot gândi 
infinitul, dar în realitate nu există, n-am nici o realitate pe care să mă 
sprijin, ci numai consecvenţa gândirii. Kant a arătat asta, dar aprioricul l-a 
înfundat oarecum, adică numind, n-a adâncit. 

De unde începe jocul gândirii? Este orice „general“ deja aşa? Dar şi 
şoricarul e „general“. Înapoi la Kant! 

Când gândesc realitatea şi când gândesc gândirea? De ce nu este un 
hiatus între ele? Geometria (şi toată matematica) ce e? Dar logica? 


11 aprilie 1979 


Un soi de ştiinţă a exprimării, care ne-ar ajuta să înţelegem rostul 
jumătăţii acesteia a noastre care ex-primă. 

Ar cuprinde, grosso modo: 

— Exprimarea exteriorizatoare: mimica, gesticulaţia, atitudinea şi toate 
mişcările care exprimă: mersul, fuga, săritura. Ele exprimă stări, 
sentimente; 

— Exprimarea raţională — comunicarea: logos-ul, scrisul etc.; 

— Exprimarea esteticului: muzica, dansul, arhitectura, amenajările, 
omamentaţia, arta plastică şi arta în general. 


Dacă am aprofunda pe fiecare, am ajunge la sensul „exprimării“. 

Dacă am căuta de la început sensul exprimării şi am fi geniali, poate l-am 
găsi. 

Nefiind geniali şi neştiind nici o ramură, mă uit la ele şi mă gândesc la 
comunul lor şi la de ce sunt acestea care sunt — şi poate... 


20 aprilie 1979 


Întâi exprimăm starea sănătăţii: a organelor, a scheletului, a muşchilor, 
nervilor, sângelui, pielii etc. Conformaţia, ţinuta exprimă această stare, o 
exteriorizează. 

Apoi exprimăm reacţia la mediu: senzaţii vizuale, auditive, tactile, care 
duc la reacţii care şi ele exprimă. De exemplu, mi-e cald sau frig (se vede pe 
tine). 

Apoi exprimăm starea noastră temporară: o amintire ce ne copleşeşte, o 
expectativă în care trăim sau o atenţie mărită pentru ceva prezent. 

Apoi ceea ce facem: mergem, ascultăm, citim, privim. 

Apoi sentimentele, câte sunt, şi sunt foarte multe. 

Apoi trecutul nostru, tot ce suntem fiindcă am fost, tot ce s-a întipărit în 
noi. 

Apoi relaţia noastră cu noi înşine, firea noastră. 

Apoi ceea ce vrem să exprimăm, comunicarea de orice fel. 

O fi vreo ordine? 


Carnetul al doilea (1979-1982) 


16 august 1979 


De la Giordano Bruno şi Kepler, ştiinţa modernă „se măsoară“ cu ideea 
de infinitate a lumii, adică este o ştiinţă infinită, care merge „omeneşte“, pas 
cu pas. Deci este o ştiinţă a viitorului. 


17 august 1979 


„Adevărul“ implică falsul, altfel nu are sens. „Adevărat“ este ceva care 
nu numai că „este aşa“, dar „nu este altfel“, adică nu este cum, să zicem, „s- 
ar putea crede“. Adică întâi trebuie să fie posibil falsul, ca să se nască 


iiberhaupte? adevărul. 
De unde ceea ce este ia forma teoriei, iar ceea ce nu este, pendant-ul ei. 
De exemplu: 
— Materie-manifestări 
— Ideea-—participare 
— Sein-Seiendes-Nichts 


— Ding an sichZO-Erscheinung 7 


— Nirvana-iluzie. 

Acest şablon se menţine, oricare ar fi teoria, adică indiferent că — la 
extreme — se neagă realitatea bunului-simţ (India) sau se „explică“ (Hegel). 

Dar nimeni nu trăieşte în teoria sa. Se trăieşte cu oameni, cu lucruri, cu 
plante şi animale... Teoria nu e „real-izabilă“. Ea poate schimba însă faţa 
lumii, prin tipul de om al „adevărului“ — intelectualul, care trăieşte în 
sciziune, ca orice schizofrenic, dar e cel mai primejdios. 


20 august 1979 


De unde preferința noastră pentru curat, imaculat, ordine, puritate? Oare 
e numai biologic sau numai cum spune Nietzsche? Dar matematica şi 


logica? Undeva într-adevăr „die Natur verwirrt uns“Z2, cumva suntem 


fundamental inadecvaţi. Dar suntem şi porniţi spre... Spre ce? 

Lucrurile tehnice sunt „curate“, cele ale naturii nu. 

Curatul e bine, murdarul e rău. O acţiune „murdară“, o viaţă „curată“, 
neprihănită. 


1 septembrie 1979 


Tot despre adevăr: 

Structura implicată în adevăr este: 

1. realitate —- a  aşa-zisului  „bun-simţ“, adică nemijlocită 
(Geworfenheit72); 

2. îndoială asupra realităţii; 


3. decretarea de fals sau problematic; 

4. adevărul. 

Sigur că mai există trepte intermediare, variante etc. De exemplu: există 
adevărul ca rezolvare de problemă, unde nu apare falsul. 

În general, falsul e oral de dialog [?], ca la Aristotel. 


4 septembrie 1979 


În ce relaţie stă „adevărat-fals“ logic cu die Frage nach der Wahrheit 
(ce este Adevărul)? Adică ce rădăcină se ascunde între logic şi ontologic, 
între judecată şi Erschlossenheit72? 


6 septembrie 1979 


Logica matematică are „uriaşe aplicaţii practice“, dar este fără sens 
pentru om. Numai gândirea despre logica matematică ca atare ar fi 
fructuoasă, dar ea nu este logică matematică. 


9 septembrie 1979 


Ştiinţa modernă lucrează cu două probleme: 

— cum se transformă realitatea în joc („metoda“ lui Descartes); 

— care sunt regulile jocului (logica matematică). 

Prima a fost rezolvată cu succes în sec. XVII-XIX, a doua în sec. XIX-— 
XX. 

Ambele se întemeiază pe matematică - jocul tragic. Prima implică 
tehnica (jocul cu realitatea). Dar a doua ce implică? 


16 septembrie 1979 


Ipostazierea intelectului la „intelectual“ polarizează omul, dezvoltând 
astfel contrariile lui: jocul (sport), frustul („naturalul“), instinctualul (sex, 


violenţă), nocivul (drog, drink, smoke78), şi creează „di-vertismentul“, 
umorul. 

La fel cum seriosul zămisleşte comicul (bancul, burlescul, rapsodicul, 
aiureala). Aşa e cazul cu orice ruptură a omului. În general şi cam 


schematic vorbind, lucrurile evoluează cam aşa: hexisZZ-ul grecilor devine 
la romani facultate, iar apoi devine domeniu (în sec. al XVII-lea şi al 
XVIII-lea), apoi ştiinţă (în sec. al XIX-lea) şi instituţie şi uniune (în sec. 
XX). 


21 septembrie 1979 


De pe vremea lui Descartes şi de la el încoace, cultura umanistă se 
închide, încet-încet, în spirit. „Ştiinţa“, începută de Descartes ca desăvârşire 
a omului, se transformă (încă de la el) în drum al spiritului cu el însuşi, şi 
cultura umanistă devine ea însăşi un joc al spiritului în faţa materiei. Nu 
fiindcă arta, literatura, muzica etc. sunt intelectualiste spun eu că avem de-a 
face cu o cultură clauzată în spirit, ci, invers, fiindcă spiritul se închide în el 
avem o cultură intelectualistă. Astfel, cultura umanistă s-a rupt de „mase“, 
adică de cei care nu trăiesc (numai) în drumul spiritului obiectiv şi fiecare 
artă merge pe drumul ei (cvasi pur intelectual) şi, în fond, fac acelaşi lucru: 
după căderea „frumosului“ şi autonomia (domenizarea) artelor, toate artele 
fac acelaşi lucru: pun ceea ce vor să exprime înaintea lui ce exprimă, şi au 
devenit un pur (de fapt impur) joc al spiritului, mânat de dialectica lui şi 
redus la „noul“ ca progres. Astăzi, ele sunt la fel de departe de om ca şi 
ştiinţa. 


24 septembrie 1979 


Materialismul nu atacă atât „spiritul“ tradiţional, cât natura. El presupune 
mai ales reducerea naturii la abstractul „materie“, care devine formal, şi la 
om-societate, relaţia dintre acestea fiind de stăpânire a omului asupra 
naturii. Exact ca la Descartes şi — datorită lui — ca în ştiinţa modernă. 
Distrugerea naturii (ca atac asupra calităţii) este făcută din locul raţiunii, 
care, la rândul ei, este democratică. 


Gândirea modernă are la bază o teleologie. La Descartes, ideea unei 


mathesis universalis78, la Hegel, der absolute GeistZ9, la Marx, societatea 


ideală. “Totul e „ştiinţific“, afară de ideea de bază. Schema este: pun la 
temelie un ideal şi găsesc o metodă, astfel încât în timp să-l împlinesc. 


Idealul este însă pus ca indiscutabil. Metoda pare a fi baza (Descartes: pas- 
cu-pasul, Hegel: dialectica, Marx: revoluţia), dar „concepţia“ are la temelie 
un ideal. Acest „în timp“ nu este uman la nivelul omului, ci la nivelul 
societăţii. La Descartes, ştiinţa e socială, la Hegel este un allgemeines 


Bewuktsein80, şi la Marx apare limpede ca ideal social. — 'Totodată, toate 


sunt „istorice“ (în sensul de „în timp“). Deci, toate sunt: 

— teleologice; 

— socializante; 

— istorice. 

Nici unul din aceste caractere nu e destul de bine gândit, dar mai ales nu 
de la obârşie. 


29 septembrie 1979 
Filozofia e răspunsul unui Dumnezeu care nu există. 


Cel mai greu lucru pentru un filozof este să stea cu picioarele pe pământ 
stând cu capul în jos. 


Poeţii sunt nebunii care au găsit mijlocul să fie psihiatrii lumii. 


Eliade e un lucrător în uzina inteligenţei la o secţie în care materia primă 
e în exces. 


3 octombrie 1979 


Ştiinţa este neomenească; nu fiindcă e streng wissenschaflichăL, ci 
fiindcă ne răpeşte libertatea asasinând viitorul. Viitorul ca libertate. 


23 noiembrie 1979 


Descartes a făcut o nouă conexiune între cele două extinderi, spaţiu şi 
timp, şi anume reducând spaţiul la res extensa şi timpul la ştiinţă ca drum 


— progres — istorie — timp. Acest formidable exploite2 a rămas până azi 
nepătruns, ba nici măcar nu a fost sesizat, deşi fără înţelegerea lui nu se 
pricepe nimic esenţial din lumea modernă. 


7 decembrie 1979 


De ce se deosebesc lucrurile pe lume? Logic, sunt numai două soluţii: 
1. platonică-aristotelică: lucrurile sunt ce sunt în ele însele, te trimit la ele 


(ousia83), dar atunci cum le legăm ca să facă o lume? Aşa apar dificultăţile 
raporturilor dintre Idei şi Fizica lui Aristotel, care e problema diversităţii. 

2. carteziană-hegeliană: lucrurile sunt aparente, raporturile lor sunt totul 
şi n-au nevoie decât de extensie. Dar atunci, omul şi raţiunea devin 
extracosmice şi Ştiinţa devine Istorie. La Hegel, lucrurile trec dialectic unul 
într-altul. Doar că diversitatea rămâne. 

Deci: de ce se deosebesc lucrurile? De ce se deosebesc clipele una de 
alta? Deşi nu sunt lucruri, totuşi şi clipele sunt exterioare una alteia în timp, 
ca şi lucrurile în spaţiu. Aici nu avem decât răspunsul lui Kant: sunt forme 
în estetica transcendentală. Restul (adică tot) pare de la sine înţeles de-a 
lungul veacurilor. 

Dar ce înseamnă acest „exterior unul altuia“, care este comun şi spaţiului, 
şi timpului? În ce zonă se află problema şi cum ar putea fi înţeleasă? (Vezi 


Laboratorium84.) 


29 ianuarie 1980 


Omul este un sistem deschis sau un sistem închis? Închis, fiindcă se 
închide ecologic. Deschis, fiindcă mintea (intelectul) şi fantezia îl deschid 
spre... Dar dacă orice elucubraţie a minţii sau a fanteziei te închide în 
„înţelegere“? Nu rămâne fundamental că orice gândire e ontic irelevantă? 
Chiar dacă semiotic ea poate avea imense urmări. 


21 februarie 1980 
Filozofia spune că Bewusstsein-ul este „inneres Gewahrwerden von 


eigenen psychischen Erlebnissen“82 (Husserl), iar reflecţia este modificarea 
trăirii prin întoarcerea asupra ei. Dar, în întoarcerea spre mine, cât „trage“ 
concepţia mea despre mine? Mă văd sau văd ce vreau să şi cred că văd? 
Poţi iiberhaupt să fii obiectiv cu privire la subiectivitate? Părerea mea 
despre mine nu este o părere oarecare, ci este modul meu de a trăi cu mine 
însumi. Când mă gândesc la mine, nu mă gândesc la mine, ci mă gândesc la 


ceea ce gândesc eu despre mine. De aceea, unii oameni nu ştiu lucruri 
evidente despre ei, ori nu suportă adevărul lor, ori se înşală — cu sau fără 
voie — despre ei. Gândirea despre sine este esenţial eine Bewertung (0 
valorificare), fiindcă propriul din existenţa proprie este afirmare sau negare. 


7 aprilie 1980 


Tehnica este puntea dinlăuntrul dualismului ireductibil dintre intelect şi 
realitate. Ea readuce realitatea la automatismul intelectului şi verifică 
rezultatul intelectual în realitate. Abia pe aceste date „tehnice“ se altoieşte 
utilitatea. 

În această lumină, tehnica reprezintă gradul de inadaptabilitate al 
intelectului la realitate. Şi, ironic, invers: realitatea este o tehnică 
imperfectă. 


27 aprilie 1980 


Intelectualul este fiinţa care rezolvă probleme ce nu-i sunt necesare 
biotic, dezadaptându-se astfel faţă de realitate. 


29 aprilie 1980 


Este o mare deosebire între cum simte şi cum face omul. Simţurile bat 
departe, ca şi când în nesfârşit: vedem până în zări, auzim de departe, 
mirosim la distanţă (nu şi gustul şi pipăitul). 

În acţiune suntem strict mărginiţi la lungimile şi mişcările braţelor, ale 
picioarelor. Pasul — acţiunea de seamă a omului — este doar un pas; e 
„măsurat“, chiar şi atunci când aleargă şi par-curge, pas cu pas, o distanţă, 
măsurând astfel despărţirea şi fiind totodată şi măsura omului. 

Simţurile ne îngăduie şi, astfel, ne ispitesc să ne avântăm în (la) infinit — 
să ne, pasămite, „ridicăm“ deasupră-ne. Pasul ne ţine în măsura noastră. 

E. uşor de văzut izvorul peren a două filozofii: una a văzului (Platon), 
care te înalţă pe „culmile infinite ale spiritului“ (sic!), şi alta a pasului 
(gradus) — Descartes şi gândirea ştiinţifică —, care merg gradatim86. 


9 iunie 1980 


Orice cuvânt e o metodă, deci un instrument, fiind bahneinschlagend8Z. 
Te limitează şi te direcţionează. Dar totodată deschide un drum pe care se 
merge până la istovirea a ceea ce se poate pricepe cu acel cuvânt şi, în 
acelaşi timp, formează (mai precis: in-formează) realitatea (de unde 


Heidegger a putut spune că das dichterische Nennen88 într-un fel creează 


realitatea wesentlich89). Vezi şi Theaithetos, 183. 


21 iunie 1980 


Din clipa în care numeşti, eşti pierdut, fiindcă te angajezi pe un drum pe 
care ajungi numai la jocul minţii şi al realităţii (relaţii, structură etc.) şi 
renunţi la posibilitatea de a fi real în lume (de a încerca să fii al lumii). 


23 iunie 1980 


Dar dacă tot ce născoceşte mintea omenească nu este decât expresia a 
ceea ce avem înăuntrul nostru, în „organismul“ nostru? 

Adică dacă tot ce s-a inventat tehnic nu vine din tehnicile folosite de, să 
zicem, „natură“ în organismul nostru? 

Pompa este expresia inimii, electronica expresia funcţiunilor nervoase 
superioare,  pârghia expresia  muşchilor,  modelul-carcasă expresia 
scheletului ş.a.m.d. 

Dacă toată tehnica nu este decât un proces de expresie a ceea ce este 
organic în noi, minus viaţa? Dacă suntem închişi într-asta? 


25 iunie 1980 


In cultura occidentală, creştinismul a introdus răul ca principala categorie 
a evenimentului. Cele două surse principale ale evenimentului la greci, 


agon20-ul şi philosophia, au trecut pe planul al doilea, înlocuite fiind de 


„Rău“. Binele nu „evenimentează“, nu e interesant. Dar răul se înfăţişează 
de la început ca eveniment, ca întâmplare. De unde răul e singurul 
„interesant“. Diavolul, vrăjitoarele, duhurile rele, cu tot cortegiul lor magic 
— de exemplu, femeia sau unele animale — „evenimentează“. De la ispitele 
Sf. Anton la filmele ori romanele polițiste sau de spionaj, schema este 


aceeaşi: viaţa neutră — apariţia răului care „evenimentează“ — lupta binelui 
cu răul — victoria binelui şi aici... cortina. Binele e i-revelant. Tehnica e şi 
mai puţin revelantă. Care este răul specific tehnicii, răul care ne trebuie azi? 


25 iulie 1980 


Intelectul omenesc are numai două feluri de probleme: probleme de şah 
şi probleme de nebuni. 


29 iulie 1980 


Interpretarea obişnuită a filozofilor elini presupune două ipoteze: 

1. că gândirea s-a dezvoltat (îndeosebi logica) organic de atunci încoace, 
asemenea unui copac dintr-o sămânță — deci elinii gândeau embrionar ceea 
ce noi gândim explicit; 

2. că drumul de la elini la noi e acelaşi ca de la noi la elini, că putem 
(suntem în stare, ne putem face liberi) să ne întoarcem, sărind până la ei. 

Ambele ipoteze sunt lipsite de temei; e destul să încerci să pricepi ce a 
fost acum 50 de ani ca să-ţi dai seama de asta. 


7 noiembrie 1980 


A înţelege un gânditor (sau un pictor, un compozitor etc.) înseamnă a-l 
înţelege în sistemul lui. Opera lui nu este însă un sistem închis, ci totdeauna 
rămâne doar un indiciu. Atunci se interpretează deducând implicaţiile 
acestor indicii luate drept sistem închis, şi astfel hermeneutica păşeşte 
alături. 

Sistemul se închide însă la autori în obârşia lui, adică oarecum în spatele 
lui, izvorând dintr-o sistemică abordare. Deci, în loc să mergem înainte 
trebuie să mergem înapoi, ceea ce e foarte greu, fiindcă trebuie să ştii o 
seamă de lucruri. Interpretarea „indicială“ e întotdeauna riscantă când vii de 
la tine cu un gând sau când sari peste primul sistem sugerat de indiciile ce 
sunt opera sau când „filiezi“ opera. De aceea, principalul în hermeneutică 
rămâne să procedezi ca şi cum ai crede în sistemul autorului, şi atunci, 
gândind, el se închide încet. 


16 ianuarie 1981 


Contrariu şi contradictoriu 


Contrariile limitează şi epuizează gama unei dimensiuni: cald-rece, 
lumină-întuneric, mic-mare, sus-—jos etc. Contradictoriile împart un întreg 
total: A şi non-A. Dar sunt contradictorii care nu împart un total: on-me 


on2l, finit-infinit, adevăr-fals. Printr-asta, contradictoriile au fost o 


problemă de bază a filozofiei grecilor. Într-un fel se leagă împreună, deci, 


admițând fiecare un „mediator“-— doxa22. sau participarea pentru on şi me 


on, aparenţa pentru adevăr-fals (Sofistul) şi... ce anume pentru finit-infinit? 


2 februarie 1981 


Problema de bază a oamenilor de azi e ce facem cu ceea ce facem. Deja 
au ajuns să o întrevadă. Pe când o să ştie şi cum s-o pună? 


28 mai 1981 


Interpretarea lui Marx: 

1. Suferinţa (maselor exploatate) ca nesatisfacere a nevoilor; 
2. -Nevoile ca: 

— economie; 

— materialism. 

3. Economia ca bază a istoriei; 

4. Materialismul ca bază a suprastructurii spiritual-idealiste. 


(Punctul central este punctul 2.) 


29 mai 1981 


În tinereţe ai o neputinţă (complicaţie) de a ieşi cu tine însuţi. Nu 


ele „ue. 


10 iulie 1981 


Des-coperirea sub-stans-ialităţii genului „om“ stă la baza limbajului şi a 
societăţii. Limbajul rezultă din constatarea identităţii expresivităţii, iar 


societatea e diferenţierea înăuntrul unei identități substans93. 


Pentru a înţelege izvorul, e mai întâi necesar să te fereşti a gândi „genul“ 
ca biologic ori logic. Adică încerc să nu spun decât ceea ce spun. 


29 noiembrie 1981 


— Metafora desprinderii; 
— Schizofrenia politică a cetăţeanului. 


Metafora desprinderii 


Pomită din nevoia descătuşării (ştiinţa se desprinde de teologie), 
metafora desprinderii a avut un destin adânc în lumea modernă. 

În Evul Mediu, Biserica era dogmatică şi autoritară. Dogmatismul 
implica imutabilitatea, autoritarismul însemna închiderea. Evoluţia nu era 
cu putinţă decât susţinând, deci, mişcarea şi desprinderea (deschiderea era 
de neconceput). Întrunite, ele dau mişcarea de desprindere, care 
caracterizează Weltanschauung-ul moder. 

Mişcarea este baza libertăţii în modern, tocmai pentru că imutabilul e 
conceput ca dogmă. Astfel, se nasc mecanica clasică, geometria analitică şi 


„metoda“ ştiinţifică, asigurând „progresul“ (hodos94 şi pro-gredior?>), şi 
dialectica. 

Dar mişcarea („progresistă“) este cu precădere desprindere. Filozofia şi 
ştiinţa se desprind de teologie în sec. XV-—XVII pentru că era singura cale 
posibilă. Nu atacă dogma, ci desprind din ea un „domeniu“ pe care îl afirmă 
şi îl justifică drept modest, pentru ca apoi să anuleze total, prin extindere, 
teologia. Ideea de „domeniu“ va duce la autonomia valorilor în sec. al 
XVIII-lea şi al XIX-lea, apoi la „filozofia“ muzicii, a poeziei, a picturii, 
cum arăta Socrate (Apologia, 22 d-e). Desprinderea poartă în sine negația, 
acoperindu-se sub semnul copilului, pentru ca apoi să-nceapă războiul cu 
părinţii. 

Pentru Aristotel însă, toate ştiinţele rămâneau în întreg, delimitate, dar 
nedesprinse. 


10 noiembrie 1981 


Dubla înşelare: 


— simţurile ne înşală; 
— ştiinţa (poate fi) înşelătoare. 


18 decembrie 1981 


Se poate spune şi aşa: Numai adevărul îl aflăm, restul îl născocim; deci, 
restul e neadevăr. Dar de la Kant gândim că poate şi adevărul îl născocim şi, 
de atunci până la Forrester [?], tot transcendentalizăm şi axiomatizăm în fel 
şi chip, până când adevărul nu mai are sens. E singurul „progres“ adus de 
filozofia modemă. 


Beţia de cuvinte. Adică încântarea, ca şi cum cuvintele ar fi note 
muzicale şi discursul sugerare: „und dabei kommt man sich ganz vornehm 


vor“2E. Toate astea doar ca reacţie (pandant) la ştiinţă şi logică matematică, 
din restrişte şi complexe. 

Confuzia vine din starea pe loc a gândirii, pricinuită de complacenţă 
(delectare, desfătare în haloul gândului). 


28 ianuarie 1982 


Pentru Platon, important nu era că simţurile ne înşală, ci că ceea ce ne 
dau este schimbător. Schimbarea însă era „neştiinţificabilă“, de unde soluţia 
celor două realităţi şi a icoanei. Schimbarea este însă „în timp“. Timpul e 
deci condamnat, căci eternul înseamnă neschimbător, atemporal — caractere 
ale Ideilor. 

Pentru Descartes (de la sceptici citire), simţurile sunt îndoielnice fiindcă 
ne înşală. Înşelăciunea aduce îndoiala şi îndoiala cere certitudine 
(neîndoiala). Cert însă sunt numai eu (ca la geloşi), iar măsura certitudinii 
omeneşti e metoda ca istorie. Iar istoria e în timp. Dar timpul ca istoricitate 
a metodei nu este dialectica, el neavând încă un nume şi noi nefiind încă 
conştienţi de asta. 


3 februarie 1982 


Filozofia modernă se înscrie cu aplicaţie la istorie: Descartes se vede 
începător al unei noi epoci de gândire (cea „adevărată“ pentru el), ca 
înscriindu-se într-o istorie a cunoaşterii prin ruptura cu trecutul (ca 


„eveniment“), Kant de asemenea, Hegel, prin aplicaţia spiritului absolut la 
statul prusac şi, anecdotic, la Napoleon („spiritul absolut călare“), Nietzsche 
îşi concepe filozofia în mod fundamental istoric (ca un eveniment de portee 


historique2?7 =); ca să nu mai vorbim de Marx, unde filozofia e pusă expressis 


verbis28 în lumină istorică. 
Toţi sunt nu doar critici (critica simultaneizează criticul cu criticatul), ci 
fac istorie în esenţialul gândirii lor. 


Carnetul al treilea (1982-1984) 


Astronomia (şi matematica din ea), prin observarea regularităţii mişcării 
astrelor, a dus la conceperea timpului, şi anume la măsurarea lui. Cum? Pe 
de o parte, prin stabilirea anului ca împărţire (măsurare) a timpului, pe de 
alta fiindcă dincolo de an (ca prezent) se întind trecutul şi viitorul. 

Dar tocmai aici e întrebarea: cum măsoară mişcarea timpul? Ori timpul 
permite (ermâglicht) mişcarea? 


9 octombrie 1982 
Repetiţie, periodicitate, ritm 
Că ceva se repetă este uimitor, fiindcă nimic nu se repetă aidoma. Fiindcă 


ceva se repetă, înseamnă că nu numai ta onta29 au o permanenţă, ci 
oarecum şi întâmplările. Reperarea, fie şi izolată, vădeşte că lumea este 
aceeaşi, că trecutul („experienţa“ mea) mă aşază într-o lume care 


îndeplineşte condiţia de bază că este aşa cum este, adică nu e haltlosL00. 

Periodicitatea este permanenţa întâmplării. Adică, prin periodicitate, 
întâmplarea este redusă la o formă (nouă) de permanenţă. Prin periodicitate, 
toate întâmplările pot fi reduse (ritm, pulsaţie), graţie „legii“, la o formă de 
permanenţă. Repetare, periodicitate (ciclu), lege temporală, lege cauză— 
efect — sunt fazele însuşirii de către om a întâmplării. De exemplu, luna: 
apariţia ei se repetă, apoi se vede că are un ciclu, apoi se trece la luna 
calendaristică (legată de orbita lunii), apoi la explicaţia (gravitaţională) a 
cauzei orbitei lunii. 


Orice întâmplare „sublunară“ poate fi redusă la manifestare înăuntrul 
unei periodicităţi. Dar periodicitatea este înainte de toate importantă fiindcă 
îngăduie (şi întemeiază) noţiunea de timp ca unitate de timp, timpul ca 
dimensiune, timpul măsurat. „Luna“ (calendaristică) este „intervalul“ de 
timp dintre un fenomen şi repetarea lui, care devine unitate de măsură 
fiindcă repetarea este periodică (adică sigură-asigurată şi în viitor). 

Timpul astfel construit are la bază următoarele faze (în ordinea dată): 

1. Repetarea pur şi simplu (luna iar e în aceeaşi fază); 

2. Repetarea repetată, adică periodicitatea — şi aici zace posibilitatea 
„măsurării“ a ceva ce s-a numit timp şi care e perioada în care se împlineşte 
o periodicitate; 

3. Calcularea întâmplării periodice, fie prin împărţirea în zile-nopţi a 
„lunii“ calendaristice, fie prin raportarea la alte mişcări (astrale), fie prin 
calcularea lunilor dintr-un an (revărsarea Nilului). 

Odată ajunşi aici, se uneşte trecutul cu viitorul şi se naşte „timpul“, care e 
lumea aşezată în întâmplările ei. 

Dar ce măsoară ce? Mişcarea lunii măsoară o lună şi într-o lună luna face 
ciclul ei. Pot „prezice“ cursul lunii când îl măsor cu timpul şi timpul îl 
măsor cu drumul lunii. 

Mai mult: timpul (ciclic) măsoară timpul liniar: 3 luni, 10 ani etc., este o 
măsură de timp cu timp, dar nu în felul în care 20 de metri este o măsură de 
lungime cu lungime: ciclic-liniar (adică măsurarea liniarului cu ciclicul) nu 
e o „convenţie“ ca în cazul numerelor (decimal, binar etc.). Când spun timp, 
spun numere: 24-12-1983, dar numerele reprezintă cicluri de mişcare 
(astrală, diurnă), care însă se înscriu într-un timp liniar. — lar în acest timp 
liniar datat (măsurat) pot să măsor o mişcare (durata ei). 

O „unitate“ de timp nu există, cum nu există pentru nici o dimensiune o 
unitate atomos10L. 


15 octombrie 1983 


Timpul măsurat (ceasul) şi ziua împărţită după trebuinţe sau după o 
intenţie (plan), ca de exemplu în mănăstiri pentru mântuirea sufletului, se 
suprapun unui timp-ritm natural (ziuă—noapte, dimineaţă, amiază, înserare, 


miez de noapte, noapte, zori) şi nu trebuie concepute decât ca „opoziţie“ şi 
înlocuire a acestuia. 

La fel anul calendaristic şi cel al anotimpurilor. 

Dar cu cât perioada e mai mare, cu atât opoziţia e mai redusă, fiindcă 
timpul măsurat e un timp liniar, cronologic. 


18 octombrie 1983 


Orologiul (Wendorff.L02, pp. 135-150): 

1. Nu avea caracter bisericesc, chiar dacă iniţial a fost (o fi fost) născocit 
în mănăstiri, ci caracter civil, fiind legat de oraş; 

2. A fost hotărâtor pentru „formalizarea“ timpului; 

3. Are caracter atât optic, cât şi vizual; 

4. Înlocuieşte timpul continuu al lumânării şi clepsidrei cu timpul „sărit“, 
adică cu unităţi de timp 

5. Este o maşină ideală şi cuprinde: „Gleichmăssigkeit, mathematisch 
voraussagbare Verhăltnisse und quantitativ messbare Realităten“103; 


6. Ţine legătura cu cosmosul (orologiul de la Cluny —1340 era şi 


calendar, şi astral), dar es kommt auf die kleinen Zeitspann anl04 (zic eu), 


ore şi minute. Adică evoluţia e spre tot mai mici unităţi de timp, o 
„îndesare“ a timpului. 


20 octombrie 1983 
Libertate 


Problema „libertăţii“ se pune numai de la Renaştere şi protestantism 
(Luther) încoace  (Wendorff, pp. 156-169), legată fiind de 


SelbstbewusstseinL02. Rădăcinile ei adânci se leagă de problema 


„timpului“. „Libertatea“ e un protest (ca atare un negativ) şi o afirmare, 
care e afirmarea prezentului ca hotărâtor. Negarea trecutului şi indiferența 
faţă de viitor nu sunt consecinţe ale conştiinţei de sine ce se afirmă în 
libertate, ci locul de obârşie al „libertăţii“ ce întruchipează „prezentul“ ca 
hotărâtor. 


25 octombrie 1983 


Orice se întâmplă este susceptibil de semnificaţie: ca „efect“ al unei 
cauze, şi atunci este o „înlănţuire“ în timp, fie liniar (lanţ de cauze-efecte), 


fie logic („explicativ“), fie repetiţional (mai ales la recurenţă). 


28 octombrie 1983 


S. 'Toulmin, J. Goodfield, The Discovery of Time, p. 168: „The only 
reliable way of arguing back into the past was to consider how the present 
face of the Earth might have been shaped by the physical agencies we know 


today.“ 108 

Da, o veche convingere de-a mea: orice trecut se formează şi are sens 
numai din prezent. Din prezent şi pentru prezent, merg spre trecut, care e 
trecut tocmai pentru un prezent. Dar şi invers: prezentul e trecutul, în forma 
actuală, adică, prezentul fiind şi trecutul, pot să re-constitui trecutul şi altfel 
decât din memorie şi amintiri, şi anume considerând prezentul ca rezultatul 
trecutului. Această poziţie duce la liniaritate—evoluţie-istoricitate. 


28 octombrie 1983 
Timp şi istorie 
1. Care e relaţia dintre timp şi istorie? A susţine că istoria se ocupă doar 


cu trecutul şchioapătă oriunde istoria e altceva decât însemnări pe răboj. 


Faptul că istoria e doar a oamenilor politikoiL07 îl infirmă tot soiul de 


istorii. 

2. Există o istorie a relaţiei Timp-Istorie? Ciudat, dar relaţiile lor, până 
recent, sunt aproape nule, ceea ce îndreptăţeşte problema. Platon are o 
pagină în Timaios despre timp şi diverse excursuri ce ar putea fi luate ca 
istorie, dar timpul şi istoria rămân aici total despărțite. Aristotel tratează 
timpul în Fizica IV (ceea ce a rămas „ortodox“ şi în ştiinţa contemporană), 


iar istoria la el e Polis-historiae108. în creştinism, timpul e desluşit în 
opoziţie cu eternitatea, iar istoria e perioada dintre Creaţie şi Judecata de 
Apoi. În sec. XV-XX timpul se dezvoltă în cosmologie (tot prin fizică), dar 
ca subsecvent spaţiului, iar istoricul se dezvoltă în ştiinţele care culeg 


roadele şi care pleacă de la cosmologie (geologie, zoologie), fără ca trecerea 
de la timpul din fizică la istoria din NaturkundeL09 să fi fost sesizată. 


3 noiembrie 1983 

Timp stăpân şi timp stăpânit 

Trecerea de la ceasornicul „natural“ la cel făcut de om (man-made clock) 
aduce o schimbare esenţială: timpul devine stăpânit de unde era stăpân, şi 
este o relaţie om > timp, de unde înainte era timp > om. Clepsidra ca 
fenomen natural arăta curgerea timpului, pe când pendulul arată cât timp 
îmi iau sau dau. Clepsidra reprezenta cosmosul în care se înscria bietul om, 
pe când pendulul arată cum măsoară omul cosmosul. 

E. greu de spus când şi de ce a luat naştere man-made clock-ul (explicaţia 
cu mănăstirile e secundară). De exemplu, poate din Reformă (concentrarea 
pe practic ca graţie, deci pe eficienţă) sau poate invers, sau poate sunt 
întrelegate. Nu ştiu. 


Gerald Whitrow (The Study of Time, p. 8)LlO mai atrage atenţia că 
ceasurile naturale „merely involved the repetition of a concrete 
phenomenon, occuring within an unit“ (de exemplu poziţia soarelui, 
anotimpul), pe când pendulul (Christiaan Huygens, cca. 1650) „could tick 


away continually for years on end“LLl. 


Oul sau găina? 


În prezent, măsurarea timpului cuprinde gama de circa 10-24 sec. (ceasul 
particulelor elementare) până la 1017 sec. (vârsta lumii). 

Dar ce a determinat ce? Instrumentele inventate au determinat noi 
diviziuni, ori gândirea cu necesităţile ei a dus la născocirea instrumentelor? 

Nevoia de împărţire a timpului este o problemă mai adâncă decât de 
filozofie a culturii. 


4 noiembrie 1983 
Istoricitatea ştiinţei moderne 


Ştiinţa modernă este de două ori istorică: 


— întâi, fiindcă este un dat istoric, ca oricare altul. Nu este „general 
umană“, nici a priori etc., ci din fenomen, cu cauzele lui; 

— apoi, fiindcă în ea însăşi are două caractere istorice (temporale), 
preconizate de Descartes: 

1. progresul — ştiinţa progresează prin concepţie; 

2. pas d pas-u cartezian. 


Timpul se „păstrează“ (memoria) numai în spaţiu. 


„La premiere loi de la nature: que chaque chose demeure en l'&tat qu'elle 


est, pendant que rien ne le change“LL2 (Descartes, Principes de la 
philosophie, II, $ 37). 

Teorie fundamentală specifică lumii moderne, faţă de heraclitism, lumea 
veşnic schimbătoare sublunar (Platon) şi timpul ca atoatedistrugător 
(Aristotel). Conform teoriei lui Descartes, schimbarea este o acţiune, şi 
anume o acţiune asupra unei lumi, care tinde să rămână cum se află (în stare 
sau mişcare). Aici este germenul a ceea ce se va chema „revoluţie“ şi 
„conservatorism“, germenul împărţirii politicii în „dreapta“ şi „stânga“. 


Baza senzaţiei (a relaţiei subiect—obiect) este simultaneitatea. 
— Ce e „moda“ în relaţie cu timpul? 


— The arrow of timeLi este luată cu direcţia de la trecut spre viitor. Dar 


nu e curios că „filozofii ştiinţei“ concep „categoriile“ timpului invers: 
viitorul vine de se împlineşte în prezent şi trece în trecut? 

— Viaţa omului e hiperbolică, maturitatea fiind vârful ei, deci nu avem un 
drum liniar. Hiperbola, nu linia, e reprezentarea vieţii. Şi, ciudat, braţul 
stâng al hiperbolei e mai abrupt, de vreme ce maximul de vitalitate e la 16-— 
17 ani. 


13 decembrie 1983 


Timpul constă din succesiunea înainte-apoi. Dar el nu poate fi măsurat şi 
exprimat decât în (şi prin) spaţiu. Dar spaţiul este static (n-are ordine 
succesivă). 

De aici problema. 


P. Meredith spune că „producerea“ efectului de către cauză este astfel 
înlocuită (îi corespunde) cu o structură în spaţiu „constituită“ din părţi 
componente.12 


15 decembrie 1983 


Temporalul repetă (adică e proiectarea în trecut a spaţialului). 
Vezi de exemplu J.-J. Rousseau, pentru care omul dinaintea contractului 


social era asemeni sauvageLIS-ului despre care citise. Intocmai în clanul lui 


Lugbara din Uganda (vezi John Middleton, „Dual Classification among the 


Lugbara of Uganda“, în Right & Left, pp. 3723734117). 

Aici trecutul (care este ştiutul), fiind neştiut, este făurit cu spaţialul mai 
mult sau mai puţin ştiut (de fapt, în ambele cazuri, imaginat). Principalul e 
că în ambele cazuri analogia lui „dincolo“ de spaţiul orânduirii noastre şi a 
lui „înainte de“ orânduirea noastră funcţionează fără greş. 

Invers în etnografie şi antropologie socială până nu demult: triburile 
„necivilizate“ erau şi „primitive“ în sens temporal, chiar dacă aveau o 
cultură de milenii. Aici se pleca de la ipoteza, mai bine spus prejudecata, că 
extra-orânduirea occidentală e „fatalmente“ trecutul, deci că triburile sunt 
„primi-tive“. 

Una e urmarea celeilalte. 


17 decembrie 1983 


Nu există fenomen fără observator. Stricto sensu, nu există „fapt“ 
(Iatsache) fără observator. „Fapt“ nu e ceea ce se întâmplă, ci denumirea pe 
care o dă un observator „lucrului“ care, pasămite, pentru el se întâmplă. 

Cu atât mai puţin se poate „dovedi“ un fenomen fără existenţa a cel puţin 
un observator (om sau peliculă înregistrată), iar când e vorba de un înţeles, 
a doi observatori. 


18 decembrie 1983 


Axa timpului nu are simetrie, şi asta o deosebeşte fundamental. Nu are 
sens ca pe săgeata timpului să aleg un punct ca centru de simetrie, fiindcă 
nici un alt punct nu are simetricul său faţă de punctul-centru de simetrie. 


De aceea fiecare punct pe săgeata timpului e unic (adică unicitatea e 
asimetria). 
Dar fiecare punct e unic şi dacă avem în vedere ordinea unică, adică 


proteron-hysteron1l8. 


Dar poate un punct temporal să fie unic şi fără relaţia proteron-hysteron? 
Sau are o dublă unicitate? 

Direcţia nu e suficientă pentru unicitate. Dacă am o mişcare reversibilă, 
pot să stabilesc o simetrie. Dacă ceva se mişcă de la A la B trecând prin b, 
C, d, e, f şi pe urmă de la B la A trecând prin b”, c”, d”, e”, f*, pot să stabilesc 
un centru de simetrie pe A-B, pe d, astfel încât b şi b” etc. să fie simetrice 
faţă de d”. 


Dacă procesul e ireversibil, nu mai am simetrie. 


16 ianuarie 1984 


Psihanaliza nu transformă numai refularea (deci cele reprobabile) în fapt 


major, ci şi minorul în major. De exemplu, WitzI9-ul, masochismul etc. 


Este astfel o dublă răsturnare: 

1. Valorile tradiţionale devin frâne şi, prin cenzură, sunt percepute ca 
negative, deci ca fiind reprobabile, iar cele considerate reprobabile din 
punct de vedere tradiţional devin valori, trebuie „eliberate“ şi constituie 
esenţialul vieţii umane. 

2. Cele mici devin majore în mod aproape consecvent: Witz-ul devine 
plin de semnificaţie majoră, visul idem, masochismul devine expresia 
majorului instinct al morţii, căcarea devine... etc. 


17 ianuarie 1984 


Riscul este crearea unei tensiuni antitetice (ori-ori) în convingerea 
nemărturisită că numai depăşirea antitezei duce la liniştea dorită, şi nu 
liniştea rutinieră fără antiteză. 


E. oare ascunsul (sexualitate, perversiune, droguri, spionaj) surogatul 
modern pentru rădăcini (tradiţie, familie, patrie)? 


7 februarie 1984 


Existenţa nu e o cunoaştere, nu e nici măcar un „dat primar“, fiindcă nu e 
o înţelegere. 


19 februarie 1984 
Frica de timp 


1. Atemporalitatea universală: Dumnezeu; 
2. Atemporalitatea restrânsă: 

— logica; 

— legile naturii; 

— inconştientul. 


20 februarie 1984 


Existenţa (acum-ul) nu e nici ceva, nici un „acum“ care stă (prin care 
trece viitorul spre trecut). Existenţa e o mergere. Tot ce stă ori se mişcă o 
face pe fundalul unui Sein, al unei fiinţe care în ea însăşi este un mers. E 
greu de priceput întoarcerea asta a gândirii, dar e musai. Nu că orice pe 
lume şi toate se schimbă necontenit (heraclitean), ci că însuşi Sein-ul este, 
primordial, un mers, şi nu ceva. Sein-ul nu e temporar, ci timpul ia naştere 
tocmai fiindcă Sein-ul e un mers. Nimeni nu poate de fapt concepe altfel 
Sein-ul. „Acum“-ul, ca atare, nu e nici ceva, nici o suită de ceva-uri, ci e 
tocmai acel mers care e Sein-ul. Altfel, acum-ul nu există. El nu „se 
schimbă necontenit“, nu e „un punct de joncțiune al trecutului cu viitorul“, 
ci este taman mersul primordial care face posibil să fie (într-un anumit sens) 
ceva care e trecut şi viitor. 


23 februarie 1984 
Dubito120 


Şi la Descartes accentul cade pe dubito, nu pe cogitoL21. Ceea ce obţine 


prin cogito ergo sumL22 nu e certitudinea, ci conştiinţa existenţei, deci 


ştiinţa existenţei. Descartes nu pleacă (metodologic) de la dubito, ci acesta e 


elementul motor, cel ce determină zona în care se va păstra tot timpul 
meditaţia. 

Amplitudinea lui dubito este exprimată în mod clar de Augustin, De 
trinitate, X, 10, cap. 14: „Vivere se tamen et meminisse et intellegere et 
velle et cogitare et scire et iudicare quis dubitet? Quandoquidem etiam si 
dubitat, vivit; si dubitat, unde dubitet meminit; si dubitat, dubitare se 
intellegit; si dubitat, certus esse vult; si dubitat, cogitat; si dubitat, scit se 


nescire; si dubitat, iudicat non se temere consentire oportere.“123 

Pare că dubito presupune deci viaţa, memoria, voinţa, gândirea etc., dar 
în realitate (aici la Augustin) dubito determină accesul la ele. Cum? Că nu 
mai e vorba de viaţă, gândire etc. simpliciter, imediat, ci că — prin dubito — 
ştiu că trăiesc, vreau, gândesc etc. Dubito însuşi implică certitudo (certus = 
sigur, hotărât; iar certare = a combate, a lupta), de aceea ceea ce obţin prin 
dubitatio este certitudo, adică hotărârea că e aşa, deci ştiinţa că e aşa. După 
aceea, această ştiinţă despre sine s-a numit „con-ştiinţă“ (Bewusstsein). Ea 
implică (se întemeiază pe) hotărârea, lupta ca mijloc de hotărâre (decizia), 


în urma unei îndoieli (bellum — duellumL24). Dar ce este dubitatio? 

Dubitatio (rădăcina du- înseamnă „doi“) = în-doi-ală (germ. Zwei-fel) 
este starea în care am în faţă „două“, adică nu mai e simplu. Dar două care 
se combat, se exclud, nu neutrul numărului 2. Pot fi două judecăţi 
(contradictorii) ori două armate. Acest doi mă retrage şi mă opreşte din 
imediat, cu alte cuvinte mă suspendă în altă zonă, şi astfel se dovedeşte că 
funciarul „doi“ este „eu şi lumea“. Or, „eu şi lumea“, ca zonă de atârnare-— 
decizie, cred că e baza ştiinţei şi epocii moderne. 


22 martie 1984 


Ce este repetarea şi ce noul? 

Conservator şi revoluţionar. 

— Amândouă pot produce plăcere, adică şi repetarea (ca repetare) e 
plăcută şi noul e izvor de plăcere. 

— Ciudat ce intimă e repetarea în organic (de exemplu, ontogenia repetă 
filogenia). 


— Freud: „Ein Iirieb wăre also ein dem belebten Organischen 
innewohnender Drang zur Wiederherstellung eines friiheren Zustandes, 
welchen... (es) unter dem Finflusse ăukerer Storungskrăfte aufgeben 


mufte...«122 (Jenseits des Lustprinzips, Ges. Schr. VII, p. 226). 


23 martie 1984 


Toate întrebările şi răspunsurile filozofiei, ale ştiinţei şi în general ale 
cunoaşterii aparţin zonei lui „în ce fel?“. Ce sunt omul, eclipsa, atomul, 
relaţia etc. — întrebarea şi răspunsul se referă la în ce fel sunt (cum sunt). 
Generalizând, lumea este ce (şi cum) este, noi nu ştim acest „în ce fel?“ şi, 
când ştim (cunoaştem ori explicăm), atunci tot ce ştim este în ce fel este 
lumea sau partea din ea sub întrebare. Că despre ce întrebăm este o ousia, 


idea, ein Ding ori eine SachlageL26 nu schimbă nimic, toate fiind cuprinse 


înăuntrul lui „în ce fel?“. Cea mai savantă explicaţie ştiinţifică (teorie), ca şi 
cea mai simplă judecată ţărănească rămân închise în zona „în ce fel?“. 

Dar „în ce fel?“-ul cum poate fi întrebat? Fiindcă restul este o capcană. 
Suntem neştiutori, iar dacă ştim de abia ştim cum, în ce fel este, adică ne 
trezim închişi în „în ce fel?*“. „În ce fel?“-ul implică varietate: de vreme ce 
mă întreb în ce fel (cum) e ceva, înseamnă: 

1. că ar putea fi aşa sau aşa (măcar potenţial); 

2. că, oricum, este de fapt numai în anumit fel (chiar dacă schimbător). 
Nu-mi pot nici măcar imagina lumea decât ca fiind în anumit fel, oricare o 
fi el. 

Dar „în ce fel?“ implică doar o varietate înăuntrul lui sau şi una ce-l 
cuprinde? Adică, ce este dacă nu este „într-un fel“? De vreme ce înţeleg 
foarte generalul „în ce fel?“, înseamnă că-mi e determinat, deci îl 
deosebesc. Faţă de ce? 


2 aprilie 1984 


Orice început e, într-un fel, originar (izvor, creator de urmări), orice 
repetiţie e decădere şi re-acţionară, conservatoare, cicli-istă. Vezi 
dezvirginarea (dorinţa bărbatului de a fi primul măcar în ceva), revoluţia. 


4 aprilie 1984 


Filozofia e poate îndeletnicirea cu de toţi cunoscutele şi de nimeni 
ştiutele. 

De gândit despre die Finmaligkeit jedes Augenblicksi27. E în legătură cu 
ponderea prezentului în prezent (faţă de cea a incidenţei trecutului şi 
viitorului în prezent), dar problema lui einmalig e dincolo de asta, în 
sentimentul unicităţii absolute cronologic, dar de aici vine cronologia, şi nu 
invers. 


9 aprilie 1984 


Există unele analogii spaţio-temporale? De pildă, când cineva pleacă e 
trecutul? Când cineva vine e viitorul? 

Dacă cineva pleacă, implicit rămân doar amintirile, deci nu e o analogie, 
iar când cineva vine încep să se întâmple întâmplări (venitul e un început, o 
schimbare), deci la fel. 


Boethius, De consolatione philosophiae, lib. V: 
„„„„Dunc fluens facit tempus, nunc stans facit aeternitatem. 28 


14 aprilie 1984 


Oare nu e orice început o voinţă de putere şi orice permanent (orice 
repetiţie) o afirmare de putere? Respectiv, o nemulțumire, una, şi o 
complacere, cealaltă? 


17 aprilie 1984 


Întrebarea este: Este timpul o formă de curgere (transcendentală ori nu) 
în care se întâmplă, pe de o parte, sfârşiturile-începuturile, pe de altă parte, 
repetările ca un fel de conţinut al timpului-formă? Ori timpul însuşi este 
originar început-sfârşitul şi repetarea? 

Dar atât începutul, cât şi sfârşitul presupun (implică) trecutul şi viitorul. 
Se sfârşeşte ceva ce a fost şi nu mai este şi începe ceea ce n-a fost şi încă nu 
este. Dar ambele marchează cumva „evenimentul“ în prezent. Sfârşitul, ca 


„întâmplare“, este sfârşitul unui trecut, iar începutul este începutul unui 
viitor. 

Dar dacă e invers? Dacă orice se întâmplă în prezent (şi ce altceva să 
zicem că e prezentul?) este un sfârşit şi un început? Dacă prezentul însuşi e 
sfârşit-început? 

Sfârşitul e un „accident“. Dar începutul ce e? 


17 mai 1984 


Care e, temeinic gândit, deosebirea între aşa-zisele „urme“ lăsate de 
senzaţii în memoria noastră şi vestigiile sau urmele trecutului în lumea 
fizicii? 


18 mai 1984 


Ce implicaţii are faptul că vorbirea se face, există, numai în prezent? 


1 iunie 1984 


Cu ce începe filozofia: cu ce e începutul? Cu ce e la îndemână? Sau cu ce 
e mai important? 
Primele două au fost date, al treilea, doar Socrate. 


11 iunie 1984 


Mişcarea repetitivă prin excelenţă este cea circulară. Ea reprezintă timpul 
şi totodată îl anulează. Îl reprezintă, fiindcă prin ea măsurăm timpul (îl 
ordonăm) şi îl anulează qua curgere liniară, in-formă, transformându-l 
(indirect, prin numărarea perioadelor) în cronologie. 

Perioadele nu constituie, ci reprezintă timpul. Ca perioade, ele sunt chiar 
contrare cronometriei, fiind repetitive. Numai numărarea lor stabileşte 
cronometria (şi  subîmpărţirea).  Numărarea perioadelor nu este 
convenţională dacă periodicitatea este fenomenală (zi = circuit solar), pe 
când subîmpărţirea poate fi, şi de obicei şi este, convenţională (matematic). 


Kant, Kritik der reinen Vernunft, A 144, B 183: „Die Zeit verlăuft sich 


nicht, sondern in ihr verlăuft sich das Dasein des Wandelbaren...«129 


1 octombrie 1984 


Istoria nu e neapărat necesară, ci este produsul unic al unei anumite 
culturi, respectiv al unei anumite metafizici. 


3 octombrie 1984 


Infinitatea spaţiului se deosebeşte de cea a timpului; prima coexistă cu 
noi, ne priveşte, a doua de fapt nu ne interesează. 


5 octombrie 1984 


Planul şi plănuirea pot fi organizarea unei acţiuni viitoare, dar şi 
amânarea unei acţiuni necesare, veleitarism. 


15 octombrie 1984 


Toată viaţa „normală“ se întemeiază pe o credinţă că lucrurile sunt aşa 
cum sunt (ceea ce grecii numeau pistis). Dar ce „garanţie“ se ascunde în 
spatele acestei credinţe? Dacă iei seama, nu e normal acest „normal“. 


16 octombrie 1984 


Gândirea abstractă, şi în general viaţa spirituală, nu au limbajul lor 
propriu, ci unul senzorial-real figurat, transfigurat, metaforizat. Nu e 
semnificativ? Nu e în esenţa spiritului să aibă în domeniul esenţial al 
spiritului, în limbaj, aportul său propriu? 

Gândirea abstractă se exprimă analogic, uitând însă analogia. 

Orice se întâmplă este nou în „acum“-itatea lui, dar în ce se întâmplă, 
dacă e repetat la fel ca alte întâmplări precedente, poate fi vechi, deci noul 
este congruenţa „acum“-ităţii (prin definiţie, totdeauna nouă) cu ne-vechiul 
(pe care normal îl aşteptăm) şi cu ceva propriu-zis nou, care dă „acum'“- 
ităţii un plus de prezent. 

Vechiul (repetarea) trezeşte conştiinţa „acum'“-ităţii ca atare, deci a 
temporalităţii noastre, de unde căscarea („prăpastia“) plictisului, a vidului, a 
neputinței noastre de a ne trăi temporalitatea ca atare. 


17 octombrie 1984 


Faptul fundamental că timpul trece înseamnă: 

1. acum-ul se schimbă (în „conţinut“, dar şi „cronologic“); 

2. că această schimbare e „de la sine“, ca o forţă; 

3. că e necesară şi ineluctabilă, pentru noi („veşnică trecere“) şi că nu 
putem concepe altfel lumea; 

4. această necesitate „inexorabilă“ stă la temelia „vieţii“ noastre; într-un 


fel, viaţa e realitatea timpului (timpul = o extensio animi120 — Augustin), 


adică timpul devenit, în afară de ce-o fi el, o realitate ca multe altele; 
5. dar viaţa noastră are un început şi un sfârşit (anterior-posterior, 


Aristotel), ceea ce ermăglichti3l în general începerea şi sfârşirea, adică 


mişcarea. Adică viaţa e între un început şi un sfârşit, prin definiţie; 

6. conştiinţa timpului limitat (viaţa) ca întrupare a Timpului este 
scandalul nostru; 

7. nu suntem conştienţi că suntem ceea ce am devenit şi devenirea 
noastră. Adică nu există o reflexie a existenţei (temporalităţii) noastre în 
Sein-ul nostru. Deci nu ştim ce suntem devenind. 


31 octombrie 1984 


Problemele filozofiei sunt asupra însoţitoarelor: existenţă, timp, spaţiu. 
Existenţa însoţeşte, să zicem, esenţa, timpul însoţeşte cele ce se întâmplă 
(mişcarea, de exemplu) etc. Sunt însoţitoare fiindcă sunt originare: ele fac 
posibile restul. Tocmai de asta, poate, sunt ascunse (latente) şi de la sine 
înţelese. 


2 noiembrie 1984 

De unde vine că odată cu ştiinţa modernă a încetat şi morala? Descartes o 
pune în paranteze ca provizorie. 

4 noiembrie 1984 

Timp şi numere (întregi) 


Numerele (întregi) provin din numărare. Ele corespund unui ritm, unei 
repetări ritmate (de exemplu, între 7 şi 8 este acelaşi „interval“ ca între 98 şi 
99). Acest ritm este al bătăilor inimii, ritmul vieţii. Unu-doi-trei-patru etc. 


corespunde lui tac-tac-tac-tac al inimii. Ele sunt, ca şi viaţa, crescătoare, 
adică au un sens, ca şi timpul. Numărarea este, originar, cronologie. 
Aristotel avea dreptate când spunea că timpul este număr ca numărare, nu 
ca numărător. 

De aceea e greu să stabileşti originea (nr. 1 al timpului), dar e uşor să 
stabileşti durata, să o măsori, fiindcă numeri. 

E drept că totdeauna s-a crezut că numărarea se face (s-a născut) 
numărând obiecte de acelaşi fel. E o explicaţie şi exterioară şi ulterioară, 
fiindcă pentru această operaţie trebuia să ai deja succesiunea crescătoare a 
numerelor. 

Însăşi succesiunea (care stă la baza numerelor) este o noţiune temporală. 


Să aibă oare veritasL32 ca adaequatio133 o origine socială? 


Ca să afirm o adaequatio intellectus et reil34 trebuie să fiu în afara 
ambelor şi să le văd (figurat) pe ambele. Asta n-o poate face decât un om, şi 


anume un alt om, care con-stată adaequatio. Constatarea unui alterl32 
confirmă spusa, şi atunci locul adevărului ca adaequatio e în altul, deci e 
social. 


9 noiembrie 1984 


Defectele proprii înseamnă nemulțumiri cu tine, însuşirile, satisfacţii. 


Carnetul al patrulea (1984-1989) 


11 noiembrie 1984 


Specializarea este o rupere a conştiinţei („personalităţii“) ca sistem de 
cunoaştere personificat şi o rupere a timpului propriu (a „devenirii“ proprii). 

Specialistul este sistemic numai în specialitatea sa, încolo este „liber“. 
Timpul se împarte şi el în „liber“ şi „ocupat“. Formarea personalităţii ca 
răspundere totală nu mai e cu putinţă. Răspunderea individuală piere, 
fiindcă în ocupaţie răspunzător e sistemul specialităţii, iar în timpul liber te 
„destinzi“, deci nu răspunzi, nu eşti „angajat“. 


Cu alte cuvinte, timpul nu se suprapune cu devenirea ta. Pot avea o 


evoluţie (un „progres*) al stadiului specialităţi, „die ich nur miterlebe“L36, 
dar unde sunt doar un pion, iar timpul liber este irelevant pentru devenirea 
mea, ca atare este fluctuant (capricios, medic sau hobby-ist). Eu ca devenire 
nu mai sunt nimic. Fu-ul nu devine, ci îmbătrâneşte. 


13 noiembrie 1984 


Temeiul evoluţiei proaste a spiritualităţii moderne are în componenta sa 
şi factorul apropiere-depărtare dintre oameni. Apropierea (fizică) în 
aglomeraţia orăşenească creează o „lume umană“, în care mediul omului e 
tot o creaţie umană şi totodată ipostaziază „problema socială“. Omul 
trăieşte în lumea lui: case, trotuare, maşini, ustensile, iar natura e trecută pe 
planul al doilea (undeva „afară“) sau devine rezervaţie (parcuri, grădini) şi, 
astfel, omul se închide cu sine, fiind tot el şi fiinţa, şi mediul. Dar nu e 
omul, ci oamenii, societatea. Problemele prioritare devin cele sociale şi 
interumane. Problema socială este interumană, iar problemele societăţilor 
sunt „politice“ în înţelesul modern. 

Societatea împrăştiată (ţăranii) continuă să trăiască (acolo unde mai sunt) 
într-o lume a naturii şi fără probleme „sociale“ (dar cu veşnica problemă a 
exploatării). 


21 noiembrie 1984 


Oare nu cumva metoda „ordinii“ la Descartes este trecerea în timp a 
geometriei, concepută ca „ordine“ = relaţie? Adică matematizarea timpului 
în cunoaştere. 


11 decembrie 1984 


Explicaţiile sunt mutări de probleme: Leibniz, în Principes de la nature 
et de la grâce fondes en raison, spune despre acest principiu: „On n'en est 
pas plus avance, quand on irait aussi loin que l'on voudrait; car il reste 
toujours la mâme question.“ 127 Definiţia şi, în general, explicaţia trec 
problema de la un termen la altul şi sunt până la urmă ori obscurum per 


obscurumIl38 (când ajung la „evidenţă“), ori tautologice. 


Poate fiindcă sunt ex-plicative. 


5 ianuarie 1985 


Nu e oare curios că tocmai repetiţia, periodicul, ciclicul zămislesc 
„timpul“? Când de fapt ar trebui să ne închidă (ceea ce în multe societăţi s-a 
şi întâmplat) într-o lume a repetării, care participă şi la „acelaşi“, şi la 
„altul“, dar fără pro-gres? 

Cadranul ceasului indică repetarea (sunt doar 12 cifre), ritmurile inimii se 
repetă, orbitele stelare descriu acelaşi drum, deci şi anotimpurile se repetă 
etc. Cum se naşte „timpul nerepetabil“, cronologicul? Dar ce înseamnă 
„repetare“, ce înseamnă „iar“? 

Repetarea participă, şi ea, atât la „acelaşi“, cât şi la „altul“. Când spun: 
„E. iarăşi ziuă“, înţeleg că e tot ziuă, ca şi ieri, dar e altă zi, nu cea de ieri. 
Acelaşi fapt, dar nu acelaşi timp, am zice, dar tocmai asta e de lămurit: ce e 
„timp“? 

Însăşi „repetarea“ implică deci altceva. La lucruri identific că e acelaşi 
lucru (uşa, de exemplu) ca şi ieri. În cazul unui fapt, lucrurile se complică, 
fiindcă, identificându-l, îl identific totodată ca „a doua oară“, când se 
repetă, că de asta spun că se repetă. 

Dar nu orice fapt repetat e periodic şi repetiţia nu e propriu-zis o mişcare: 
când spun „iar a născut“, e un fapt, se repetă, dar nu e periodic. (Sau „iar a 
făcut o boacănă“.) 

Repetarea nu e o mişcare de translație, rectilinie. În general, nu o prind ca 
mişcare. Abia când cunosc cauzele (orbita planetară), îmi dau seama că 
anotimpurile sunt pricinuite de o mişcare. 

Dar bătăile inimii? Şi în general: ce se repetă? „Lucrurile“ (copacul, 
lupul) nu se repetă, ele există ca persistente (piramidele, de pildă). Aş 
înclina să spun că doar faptele, acţiunile se repetă, dar ce e şi cenueo 
acţiune? Numai ce e în mişcare? Nu. Dar şi o structură se poate repeta. Căci 
nu mişcarea, ci situaţia se repetă. Când spun: „lar stai la soare!“, constat o 
stare, dar mă refer la repetarea unei fapte. De unde ştiu că e o repetare? 
Fiindcă am reţinut (îmi amintesc) că aceeaşi situaţie a mai fost, dar altă 
dată, înainte. Şi că între timp s-au mai întâmplat felurite, fiindcă, dacă ceva 
persistă, nu am repetare, deşi timpul (momentul) e altul şi situaţia e aceeaşi. 


Dar nu întreruperea e caracteristică, ci sporadicitatea. Nu spun că 
piramidele se repetă, chiar dacă le revăd după n ani. Dar cum deosebesc 
atunci ce persistă şi ce se repetă? 

Să luăm un alt exemplu: când povestesc acelaşi lucru, mi se spune că mă 
repet. 


8 ianuarie 1985 


Tehnica implică scopul şi se întemeiază pe el (cauză finală), folosind 
cauza. Edison a inventat becul electric ca să dea o sursă de lumină, iar 
Snellius a descoperit legile refracției luminii ca lumina să ajungă la un 
punct în mediu diferit. Asta a spus-o, în acelaşi context, Leibniz în 
Discours, $ 22. 


14 ianuarie 1985 
Evidenţa 


1. Evidenţa nu este în realităţi, ci în noi. 

2. Evidenţa nu e o cunoaştere, ci un caracter al cunoaşterii. 

3. Din punctul 2: evidenţa nu ne face să cunoaştem nimic în plus (despre 
realitate), ea nu este o cunoştinţă, ci un caracter, o apreciere a unei 
cunoştinţe şi, ca atare, exterioară şi eterogenă cunoştinţei. 

4. Nu există evidenţă apodictică (cum spune Husserl), fiindcă evidenţa o 
înţelegem doar ca: „nu pot gândi altfel“. 

5. Evidenţa este principiul secundului exclus. 

6. Logic, evidenţa lui cogito ergo sum nu înseamnă decât: „nu pot gândi 
altfel decât dacă gândesc, apoi şi sunt“. 

Diairesis139 şi măsură 

Cum stabilim o scară de măsurat? De exemplu, lungimea: luăm, mai mult 
sau mai puţin arbitrar, o lungime convenţională, pe care o împărţim în două, 
pe asta iar în două etc., până ajungem la unitatea de mărime dorită (se poate 
merge teoretic şi mai departe). La fel la diairesis. Dar la măsură e vorba de 
cantitate, aici de calitate. Numai că nu suntem în clar cu aceste categorii. 
Apoi, ceea ce interesează e procedeul, care e la fel în ambele, şi asta-mi 


pare curios. Desigur, istoric vorbind, măsurarea s-o fi făcut întâi prin „de 
câte ori se cuprinde x în y“, de pildă pasul, cotul etc. Dar scara, ca şi 
diairesis sunt mai precise, sunt la acelaşi stadiu (legic) de evoluţie. 

Fireşte, se poate susţine că diviziunile proprii acestei diairesis sunt şi ele 
cantitative (terminate la speţă sau la unul), precum şi că diviziunile 
cantitative sunt şi calitative, dar astea sunt idei. 

Întrebarea este: ce stăpânire logică ne dă dez-articularea prin diviziuni şi 
împărţirea în două cantităţi egale? 


15 ianuarie 1985 


Pentru o cronologie sunt necesare: 

1. O periodicitate; 

2. Numărarea; 

3. Memoria; 

4. Înşirarea; 

5. Sensul (săgeata). 

(Punctul 3 determină atât pe 2, cât şi pe 4.) 

Nu: punctul 1 e succesiunea, iar punctul 2 de abia e periodicitatea, ca 
unul din ritmuri. 

Nu: punctul 1 este trecerea, care vine înaintea succesiunii, de vreme ce 
aceasta e împărţirea (divizarea) trecerii. 

Deci: 

1. Trecerea; 

2. Succesiunea; 

3. Periodicitatea; 

4. Numărarea etc. 

16 ianuarie 1985 


Uitarea senilă 


Uitarea la bătrâneţe e mai rar neantul amintirii, cât slăbirea puterii de 
selecţie. Amintirea există, dar nu poţi s-o prinzi, ca pe un post de radio la un 
aparat cu selecţie proastă. Dovadă că uneori „simţi“ ce cauţi în memorie, 
„îţi stă pe limbă“ sau ţi-l aminteşti doar parţial (despre un nume că începe 


cu „B“), dar nu-l prinzi cum trebuie. Dovadă că alteori îţi revine uşor, ba 
chiar se prezintă singur. 


Ştiinţa modernă e dogmatică întrucât nu ţine seama de faptul că ea e parte 
dintr-un ansamblu, că, la rândul ei, ea este un fenomen. Face parte dintr-un 
ansamblu uman (raţiunea este doar una dintre facultăţile omului) şi dintr- 
unul lumesc. Absolutizarea ştiinţei, de-sine-starea ei (înțelegând printr-asta 
că se consideră extramundană) o fac lipsită de înţelepciune, împiedicând-o 
adică să se întrebe la fiece pas (progres) ce consecinţe atrage. Orice progres 
ştiinţific modifică omul şi lumea. Orbirea ştiinţei în această privinţă merge 
până la absurd: cercetările atomice au dus la bomba atomică, progresul 
ştiinţei şi tehnicii a dus la poluarea ecologică etc. Toate acestea sunt tratate 
ori derizoriu, ori idealist, ori prin paliative. 

Azi „progresul“ ne pune în faţa mecanizării (tehnicizării) gândirii în 
cibernetică şi a dirijării potenţialului uman în industria biogenetică. Nici un 
savant nu are elementara înțelepciune de a se întreba ce modificări aduce 
sau ce consecinţe poate avea. Ştiinţa e „sistemică“ azi, dar nu pentru ea 
însăşi. 


30 ianuarie 1985 


Progresul („ştiinţific“) este ireversibil. Deja asta ar fi trebuit să ne dea de 
gândit. 

Pe lângă asta, este unidimensional: mai şi mai; adică nu vede alăturatul, 
implicaţiile, consecinţele; nici chiar când duce la armele nucleare, la 
distrugerea totală. 

Apoi e, prin esenţa lui, antropocratic, ceea ce iarăşi, lent, ne închide în 
noi. 

Pe urmă, implică, e legat de consum. Antropocraţia şi consumul merg 
laolaltă. Consumul contrazice însă progresul, fiindcă are o bază finită. 
Consumul, şi el distruge, înainte de toate. Dar consumul progresului 
antropocrat creează şi o relaţie hegeliană între om şi natură, de Herrschaft 


und KnechtschaftL40, în care natura, învinsă şi cu moarte suspendată, 


ajunge din slujnică stăpână a Herrl4L-ului, om al progresului, care-şi 


pierde ce avea când făcea totul singur şi nu progresase, devenind acum 
slujitor, sclav al propriului progres şi consum. 


Progresul este Wille zur Machtl42 (savoir c'est pouvoiri43), dar este 


puterea slabă, puterea dependentă. — Progresul „dezvoltat“ la contactul cu 
„nedezvoltaţii“ îşi dezvăluie caracterul de „putere“, devine putere, sprijină 
puterea şi numai puterea. Este dictatură. 


31 ianuarie 1985 


Marx în politică, Freud în psihologie, Einstein în fizică, Wittgenstein în 
„filozofie“, Kafka în literatură şi Durkheim în sociologie au creat cele mai 
puternice curente în cultura ultimului veac. 

Toţi au următoarele caracteristici: 

— sunt contra „raţiunii“; 

— sunt „ştiinţifici“; 

— sunt greşiţi; 

— sunt evrei. 


Credinţa în rațiune implică o credinţă în raționalitatea lumii, care implică 
la rându-i credinţa în dominarea celui raţional (antropocraţia), care e 
încununarea creaturilor, şi asta implică consumul. 

E. curios că ideea omului ca încununare a creaturilor a luat sens universal 
în neştiinţificul creştinătăţii. Dar cât în ştiinţă, până astăzi, nu e decât 
creştin-anticreştin, începând cu ştiinţa ca progres? 

— Raţiune-raţionalitatea lumii e relaţia zugrăvită în Phănomenologie des 


Geistes144. Dar aceasta e concepută ca istoria naivităţii, fiindcă dialectica e 
lansarea naivă pe o singură direcţie, ceea ce face să păţească fie reversul, fie 
multilateralul, care puteau fi văzute de la început. Dar orice gând, în 
agresivitatea lui, nu implică oare unidimensionalul, naivitatea? 

Deci (raţiunea fiind gând), nu este orice raţionalism o păţanie fiindcă 
implică dialectica? 


1 februarie 1985 


Sunt cărţi bâzâie-muşte, cărţi hei-rup!, cărţi-picior-în-cur, cărţi-şoc, cărţi- 
amintiri, dar nu mai sunt cărţi care să răsucească lumea. 


2 februarie 1985 


Ceasomicul e produsul supunerii şi nevoii unei ordini temporale (a unui 
„program“), care, la rându-i, vine din nevoia imperativă spirituală de a face 
ceva. De exemplu, călugării care în mănăstiri însemnau pe lumânări orele 
de rugăciune. Şi azi ne uităm la ceas când avem de făcut ceva sau fiindcă n- 
avem nimic de făcut, dar totdeauna în legătură cu „a face“. Programarea ne- 
a intrat în sânge. Kant, prin viaţa lui, e cel mai bun exemplu. 


4 martie 1985 


Tot ce nu e gândire despre „de ce realitate?“ e capcană. 


6 martie 1985 


Prezentul e de înţeles în două feluri: 

1. fie ca un continuu prezent, în afară de care nu e nimic real; 

2. fie ca o suită de clipe, şi atunci e doar un punct, cu o îndoielnică 
existenţă, iar timpul e discontinuu. 

Poate ar fi şi acest al treilea înţeles: timpul ca un continuum, ca o 
dimensiune. 

Toate le gândim, când aşa, când aşa, şi procedând aşa nu ne nedumireşte. 


23 martie 1985 


Este în orice analiză sau căutare a cauzelor un mers înapoi, un nefiresc. 
(Vezi teoria mea a dublului drum la Aristotel, Metafizica, A.) Nu merg cu 
timpul, ca în experienţă (în care se învaţă din mers), ci înapoi, ca apoi să 
revin pe drumul normal. Leibniz spune că sufletul trece de la un gând la 


altul „wie wenn sie von den Prămissen zum Schlusssatz iibergeht«142 
(„Răspuns lui Bayle“, ed. Buchenau II, 394), dar în fapt întâi caut premisele 
şi apoi conchid, fiindcă silogismul e o demonstraţie. 

De aceea, simţi că rezultatul oricărei analize ori explicaţii cauzale îţi 
înlocuieşte ceva ce ştiai cu o altă lume, de dedesubt, că trebuie să racordezi. 


11 aprilie 1985 


În orice limbă sunt mai multe niveluri: 

1. material: ce spun (domeniul ştiinţelor, al ontologiei şi al semanticii); 

2. formal: cum spun (domeniul logicii formale şi al sintaxei, al 
particulelor); 

3. interuman (domeniu care, în parte, e al retoricii, în cea mai mare parte 
neexplorat — nu corespunde decât logicii pragmatice, de exemplu a lui Rich 
Montagne); 

4. poetic (nesistematic cercetat). 


19 aprilie 1985 


Deosebirea dintre diletant (amator) şi profesionist este că primul se caută 
pe sine, al doilea caută altceva (alt-ceva). 


20 aprilie 1985 


Orice „treabă“ produce alternanţa temporală „ocupat-liber“ 
sau 

Orice „treabă“ zămisleşte legănarea „îndeletnicire-slobod“. 

Nici una nu spune întocmai ce gândesc, dar ambele sunt urâte. Ce să-i 
faci! 


25 mai 1985 


Incepi să fii de-adevăratelea când accepţi că tot ce faci te reprezintă. 
Dar felul de a fi al omului e alcătuit în bună parte din ceea ce crede 
despre sine şi nu e adevărat şi din ceea ce nu crede şi e adevărat. 


27 mai 1985 


În triburile primitive există un singur şef şi nici o opoziţie. În Anglia 
există regalitate, guvern şi guvernul opoziţiei (cabinet). 

De când există autoritatea opozitată ca formă de organizare? De când nu 
se mai „crede“ în şefi, ci în aşa-zisa rațiune. 


28 mai 1985 


Social, intelectualul se deosebeşte de ceilalţi, şi astfel se caracterizează, 
prin vorbe. Nu prin aspectul lui fizic, nu prin corpul său, care de obicei e 
jalnic, nu prin portul, prin veşmântul său, care-s de obicei insipide ca limba 
lingviştilor, ori de un îndoielnic gust, nu prin caracterul său, care de obicei 
nu există, ci prin cum vorbeşte. Mânuieşte cuvintele cum meşteşugarul 
mânuieşte uneltele. 

N-are nici noblețea trupului, nici pe cea a ţinutei şi a portului, nici pe cea 
a curajului; e chintesenţa urâţeniilor omeneşti. 


15 iunie 1985 


E. curios că efemerul, ca imediat al impresioniştilor în pictură, se 
concentrează în lumină: lumina ca veşnic schimbătoare, ca timp, şi totodată 
ca potenţator al momentului, al lui „acum“. 


3 iulie 1985 


A gândi propriu-zis = maturitate; 
A gândi prin altul = infantilism (complexul copil-părinte). 


Sigur că este (de la Renaştere încoace) o mişcare generală spre oraşe, dar 
întrebarea e de ce? „Oamenii laolaltă“ determină o cu totul altă 


WeltproblematikL49 decât „omul şi natura“. 

Cauza strângerii oamenilor nu e condiţionată doar economic, ci zace într- 
un strat mai adânc. De exemplu, opoziţia oraş—rural este de stăpân-sclav, de 
subiect—obiect, pe când cea de om-natură este integraţionistă. 


20 iulie 1985 


Suntem monoteişti, monogami, monarhişti, avem o terminologie univocă 
şi lăudăm cele „unice“. 

Dar suntem politeişti (Sf. Treime, Satana), adulterini, avem (englezii) o 
regină de protocol şi o conducere colectivă, ne certăm care dintre sensuri e 
cel unic etc. 


2 august 1985 


— Interpretarea e un meci fără arbitru; 
— Bisturiul şi dalta prezente deopotrivă la orice interpretare. 


4 august 1985 


Pădurea, un oraş al copacilor? 


Deosebirile de sex numai în faţă, nu şi din spate; reminiscenţe 
„tetrapedice“. 


5 august 1985 


Mitul filozofului e raportul David-Goliat, în care totdeauna Goliat 
învinge. 


Până la ce nivel individuăm? 

Insectele sunt pentru noi „generalul“: o insectă X, în speța ei, nu 
individualizată. lepurii la fel, pe câmp. Dar la câini cam individuăm, şi la 
oameni sigur. Mulţi însă nu individuează propriu-zis femeile: sunt doar 
femei cu anumite caracteristici. — De aici se vede că hic et nunc nu e o 
individuare, ci, cel mai des, o reperare doar, înăuntrul speciei. (vezi 
Aristotel, Fizica, VII, 3, 247 b 6, şi Platon, Philebos, 16 c). 


21 septembrie 1985 


Opera de artă este: memorie, creaţie, comunicare. Sau: memorie + creaţie 
+ comunicare. Înainte de toate (întâi) este memorie, apoi este creaţie 


(memorie exteriorizată şi verharrend14?, ca maşina de calculat), apoi este 
comunicare. Faptul că ea este „exterioară“ ca rămânere, deci memorie, nu a 
fost încă gândit, deşi automatele de azi ne-ar obliga s-o facem. 

La acestea se adaugă ipostazierea, care e de asemenea negândită, dar are 
un rost aparte. 


27 septembrie 1985 


Eseul e faţă de tratat ceea ce e melodrama faţă de... tragedie (nu dramă). 


Cultura rurală (aşa-zisul folclor) e perenă, cea orăşenească e evolutivă. 


10 octombrie 1985 


Corpurile ca atare (substantivele ce desemnează corpuri) sunt vizuale. 
Mirosul, gustul, auzul se exprimă (aproape) numai prin adjective: acum, 
tare, ascuţit. Doar văzul îmi dă corpuri: un copac, o casă, un dihor sunt 
obiecte ale vederii. Doar calităţile lor ne sunt date prin alte simţuri. 


17 noiembrie 1985 


Două vederi se cumpănesc în viaţa unui filozof: 

— una că importante sunt traiul zilnic, preajma până după colţ şi simţirea 
mea; restul sunt năluciri; 

— alta că lumea cea mare şi rostul ei sunt importante, iar restul e 
deşertăciune, amăgire. 

Dincolo de „opinia“ ce o reprezintă, ele sunt „stări“ omeneşti, de când e 
filozofia filozofie. Socrate e tipul celui ce „pronează“ a doua opinie ca 
„stare“ a sa, iar Kant e tipul celui ce trăieşte ca şi când prima opinie ar fi 
„viaţa“ lui. 


18 noiembrie 1985 


Memoria (timpul) cuprinde şi spaţiul, dar spaţiul nu cuprinde timpul. 
Când îmi amintesc ceva (0 privelişte de la munte), îmi amintesc şi spaţiul ca 
atare, dar spaţiul ca atunci. Dar spaţiul n-are componentă temporală 
(vestigiile nu sunt spaţiu), e static, e prin firea lui imuabil. Poate obârşia 
nemişcării este spaţiul, spaţiul în care ceva se mişcă, iar întâia deosebire e 
cea dintre mine, care, trăind, sunt „mişcare“, şi spaţiul care, ca atare, stă. 

Absolutizarea spaţiului vine din ideea nemişcării. 

Spaţiul nu „rămâne“, nu „persistă“ de-a lungul timpului, ci stă fiindcă stă, 
e în afara timpului, e singurul în afara timpului, fiind singurul altceva decât 
timpul. Altceva-ul lui e tocmai că stă. 


18 noiembrie 1985 


Absurdul e zona neîntrebării. „Das Sinnlose ist das Unfragbare.«148 


Intrebarea presupune sensul. 


25 noiembrie 1985 


Pentru mişcare am nevoie de: 

„un spaţiu în care se determină locuri sau un raport faţă de alte corpuri; 
„un prezent în care — şi numai în care — se mişcă mobilul; 

„un mobil; 

„un trecut (o memorie) care reţine poziţiile anterioare ale mobilului; 

„0 conştiinţă care sintetizează (înmănunchează) toate acestea. 

26 noiembrie 1985 

Avuţia îţi aduce tot ce poate fi echivalat în bani; din păcate, asta exclude 
tot ce nu poate fi echivalat în bani. 

3 decembrie 1985 


În memorie se întâlnesc spaţiul şi timpul. 


6 decembrie 1985 


Oricum, vorbirea e totdeauna eveniment, scrisul e totdeauna document. 


Până la maturitatea deplină, cunoştinţele se „acumulează“, după aceea se 
„rânduiesc“, ceea ce e un fapt, nu o problemă de sistematizare. 


9 decembrie 1985 


Timpul reglat ceas cu ceas, ca-n mănăstiri, pentru alungarea răului, şi 
viaţa fără timp, voit fără ceas, aşa-zis liberă; cele două extreme. 

Între ele şi întru adevăr, vremea ţărănească, în care timpul bate încă de la 
aştri. În care se face ziuă, se lasă seara şi se apropie amiaza. Faţă de care şi 


la durăel49 bergsoniană e tot o abstracţie, ca şi timpul fizicii. 


10 decembrie 1985 


Ţinutul spusului izbutit e imediatul, iar modul lui e aplicarea. De îndată 
ce încerci s-aduni, te depărtezi de cuvinte şi spusul devine greoi, nepotrivit, 


simţi un divorţ, o despărţire, în care oricum ceea ce spui e un pis-allerl50 


sau devine solemn. 


18 decembrie 1985 

Deosebirea dintre cum te vezi şi cum te văd alţii e că tu nu te judeci 
niciodată definitiv, pe când ei te judecă de fiecare dată definitiv. 

20 decembrie 1985 


Calculul ca metodă de a gândi minimal. Matematica = ştiinţa gândirii 
mărginite (în sensul de automărginite). 

Cu cât calculul e mai bine pus la punct, cu atât se gândeşte mai puţin. Dar 
calculul sfârşeşte şi el în sistem, dar nu în sistem propriu-zis, ci în 


syndesmosi2L. 


Din pricina mărginirii, matematica şi în general „ştiinţa“ constituie o 
proastă contabilitate: ştim ce câştigăm, dar nu vrem să ştim ce pierdem. De 
unde bomba atomică, distrugerea mediului înconjurător şi sărăcia umană a 
specialistului în „ştiinţă“. 


24 decembrie 1985 
Nimeni nu scrie (publică) nejudecat şi nepedepsit. 
Amorul pentru ideile proprii. 


29 decembrie 1985 


Revoluţia înseamnă ceva nou, schimbarea înseamnă ceva altfel. Francezii 
sunt pentru revoluţie, dar nu sunt pentru schimbare, fiind conservatori. 


30 decembrie 1985 


Ce fel de nimic e o maşină kaputtL22? 
Nu sunt genii în exegeză şi în critică; textul mărgineşte. 


15 ianuarie 1986 


O teorie a poeziei trebuie să cuprindă analiza ariei prescrise a cuvintelor. 


3 februarie 1985 


Necontradicţia e o cucerire a raţiunii, nu un dat; o dovedesc magia şi 
metamorfozele. Dar tocmai asta aruncă o lumină asupra naturii raţiunii, 
fiindcă, de pildă, metamorfozele au dus la perenitatea schimbării sau o 
implicau. Aşadar la... Timp (naşterea şi moartea fiind doar cele mai 
însemnate schimbări în viaţa perenă a sufletului). Şi magia arată putinţa de 
a desprinde, de a muta proprietăţi, de a le transmite altcuiva, ba chiar 
contagiunea lor. 


4 februarie 1985 


Opoziția dintre tot = filozofie şi mărginit = ştiinţă e mult mai veche decât 
credeam, este ceea ce a făcut cu putinţă ştiinţa. Nu de la împărţirea unui 
total ontic a purces ştiinţa, ci de la probleme concrete de rezolvat. Ştiinţa s-a 
născut şi s-a dezvoltat din probleme (concrete) care trebuiau soluționate şi 
nu era defel în concurenţă cu filozofia, care s-o fi dezvoltat din mit. 

De aceea, punctul de vedere este ceea ce şi azi deosebeşte filozofia de 
ştiinţă. 

S-ar putea scrie — şi ce plină de învăţăminte ar fi! — o carte despre 
paralelismul în cultură de-a lungul veacurilor şi ținuturilor, al concretului 
(matematică, fizică, astronomie, economie) cu totalul (filozofie, literatură, 
artă). De exemplu, palingeneza pitagoreică a determinat şi prăpastia suflet-— 
COrp, dar şi stadiul exact al ordinii temporale. 


Trivium şi quadriviumL>ă, liceul real şi liceul modem. Die 


ZuspitzungL24 este ştiinţa modernă şi Marx. 


Rolul astronomiei în istoria culturii: asiro-chaldeenii, grecii, Copernic — 
Galileu şi, azi, cucerirea cosmosului. 


6 februarie 1986 


Unii îi folosesc pe marii filozofi ca pe troleibuzul 87, ca să-i ducă până la 
Bellu, alţii ca pe o rampă de lansare, fiind doar sateliți, alţii îi toacă mărunt- 
mărunt (ana-lyein), iar în sfârşit, alţii îi cară, gemând greu şi neluaţi în 
seamă, de la o generaţie la alta. 


8 februarie 1986 


Fiecare om exercită asupra celorlalţi puterea de a fi ceea ce este: răii răul, 
bunii bunul, echilibraţii echilibrul, nervoşii nervii. 


3 martie 1986 


Sunt două feluri de a apărea: 

— „aşa cum este“ ceva, de exemplu figura, silueta; 

— „aşa cum se vădeşte“, de exemplu zgârcit, crud, iute, mlădios. 

A doua cere acţiune, deci timp. Nu se simte direct, static, ci numai în 
acţiune, adică iese la iveală. De unde vorba că-ţi trebuie timp ca să cunoşti 


un om. Aceste caracteristici sunt concepute ca latente (ca dynamis125), deci 
ascunse cumva. 

Ceea ce înseamnă că „natura“ unui om, ba a oricărui lucru de pe lume, 
implică timp, cel puţin ca să fie cunoscută. 


14 martie 1986 
Model şi tradiţie 


Dacă nu îi facem în final faţă, toată viaţa trăim cu un model. Primul 
model e tatăl şi, conform lui, celelalte: profesorul, idolul etc. În adolescenţă 
e „eroul“ (idolul), în tinereţe „maestrul“, restul vieţii plutim în acest vis care 
e imitaţia şi căutăm să respingem realitatea, să o refuzăm. Chiar când citim 
o carte măiastră, germinează-n noi gândul: „şi eu ca el“. Ie imaginezi ca 
autorul. 

Dar a te modela după altul înseamnă a te modela după ceva ce a fost; 
modelul e în trecut, e cel puţin cu o generaţie (tatăl) anterior. Printr-asta, a 
vrea să fii ca modelul, a te imagina ca modelul, este a repeta, a continua — 
deci tradiţie. 

Curios că şi revoluționarii cad în model, în necesitatea tradiţiei: „părinţii“ 
revoluţiei etc. Printre primele griji ale revoluţionarilor francezi a fost aceea 
a unui nou calendar, adică înfiinţarea unei noi tradiţii. 

Înseşi ideile, conceptele sunt un „model“. Ele sunt aşa cum ar trebui să 
fie „lucrurile“. Aşa au fost la Platon (care a avut grijă să dea un statut şi 
icoanei lor), aşa sunt la logicienii moderni. 


23 noiembrie 1986 


Orice carte devine plictisitoare când ai intrat în miezul ei. 


24 noiembrie 1986 


Fiecare are un aproape şi un departe: 

Neputinciosul (un om paralizat, de exemplu) are numai gândurile lui 
aproape, tot restul, chiar mişcarea mâinii, e departe, e în afara a ce poate el. 

Bătrânul neputincios are al său aproape: de pildă, patul sau noptiera cu 
lucrurile la îndemână. 

Bătrânii care trăiesc în blocuri au aproapele în apartamentul lor şi în 
vecinii de bloc, iar ce e în afara blocului e departele, nu e lumea lor. 

Sănătoşii au aproape lumea slujbei şi a familiei (locuinţa, cartierul, 
oraşul), restul e (în general) departe. 

Mai este aproape şi societatea (grupul) în care mă învârt sau cu care am 
interese comune. Astfel, aproapele unui fizician este lumea fizică pe care o 
cercetează (nu în ansamblul ei, ci în stricta-i specialitate) şi cercul de 
fizicieni. 

Sunt tot soiul de abateri de la această schemă, dar toate sunt funcţie de 
ea. 

Ce e de reţinut e că deosebirea e numai de grade. 


30 ianuarie 1987 


Progresul este o acronie. 


7 februarie 1987 


Dac-am putea măcar face ca ziua, şi anume fiecare zi, să fie eveniment în 
viaţa noastră, am lărgi „acum“-ul la proporţia zilei. 


7 martie 1987 


Istoria e un fel de democraţie a timpului (fiindcă se formează şi se 
constituie după părerile multora, dar nu în spaţiu, ci în timp). 


30 octombrie 1988 


Ştiinţa e „autoritară“. Asupra celorlalţi (nespecialiştii, plebea), asupra 
confraţilor (vezi articolele de specialitate) etc. Fiindcă e în sinea ei 
autoritară, adică cei ce o slujesc se supun, ştiut ori nu, unei „autorităţi“, fie 
ea a raţiunii, a faptelor (empirice), a datelor tehnicii, în numele şi/sau 
spiritul căreia „combat“. Prin această esenţă a ei, ştiinţa a devenit ştiinţă şi 
conceptul ei e unul magic. 

Nu e o critică, nici o gândire „adâncă“, ci doar o constatare. 

Dar esenţial este că autoritatea purcede din prioritatea omului asupra 
„naturii“, din care derivă raționalitatea matematică înţeleasă totodată ca 
esenţă a naturii şi a omului, deci autoritatea ca îmbrăţişând în egală măsură 
atât natura, cât şi omul (cunoaşterea) şi asigurând astfel adevărul ca atare. 


21 decembrie 1988 


Oricine are o idee năzuieşte s-o ducă până la capăt, s-o „forţeze“, dând 
adesea peste cap realitatea. 
Doar sistemul de întrebări îndreaptă cusurul, or asta vine odată cu vârsta. 


22 decembrie 1988 


Ai înţeles de-adevăratelea un text când simţi că-l moşteneşti. 


Textul, mai întâi, se înţelege, apoi se chibzuieşte. Din păcate, ce-ai înţeles 
poate fi oricând greşit ori poate să nu fie înţeles pe de-a-ntregul; şi astfel, 
chibzuiala chiar că n-are sfârşit. 


24 decembrie 1988 


Interesul omului de-a lungul vieţii urmează o biologie coborâtoare. Tânăr 
fiind, ceea ce te interesează îndeosebi sunt oamenii. Îţi plac şi animalele (ca 
jucării) şi peisajele (romantic vorbind), dar interesul adevărat cade pe 
oameni. Cu vârsta, începi să cobori. Bătrânii preţuiesc mai mult animalele 
(domestice: câini, pisici) decât pe oameni, ţin mai mult la ele. Apoi (cel 
puţin la mine), începi să-ndrăgeşti copacii, florile, lumea vegetală. De 
câţiva (puţini) ani am cu adevărat o patimă pentru copaci. Am învăţat să-i 
văd, să ştiu ce arată în cum arată, să-l văd pe fiecare fiind fiecare şi am 
deprins mai ales pădurea, acea lume cum alta nu e şi care a fost stăpâna 


meleagurilor noastre şi încă este ca o mare stăpână, în măreţia ei de fostă 
Doamnă. 

Va veni oare vremea când voi iubi mineralul? Vremea ultimă, înainte de 
unirea cu el? 


28 decembrie 1988 
Gând şi scris 


Gândurile sunt copaci înfloriţi primăvara, promisiuni de roade, încărcaţi 
de viitor. Scrisul sunt frunzele toamna, neasemuit colorate, dar azi-mâine 
veştede, regretul. Precum frunzele toamna, scrisul are în el moartea. 


20 februarie 1989 

Poate este în noi o minte târâtoare, una mergătoare şi una zburătoare. 
Vorbesc de minte, nu de aşa-zisele părţi ale sufletului. 

22 februarie 1989 

De la o vârstă devii viaţa ta adunată. Doar tu. Ultima, cea mai tristă, 
limitare. 

6 martie 1989 


Textul filozofic nu se cercetează „analizându-l“, pritocindu-l, chinuindu-l 
în semantica fiecărui cuvânt, ci gândindu-l prin cuvinte dincolo de cuvinte, 
până la a gândi cu filozoful cercetat, până la felul lui de a gândi. Este ceea 
ce cred că a vrut să spună Fichte, într-un fel nu tocmai potrivit, zicând că 
filozofia reprezintă personalitatea filozofului. Nepotrivit, fiindcă Fichte nu 
avea o psihologie complexă la îndemână, ci un eu transcendental. 

A spus-o Platon în Scrisoarea a VII-a, dar cine îl mai aude? 


8 martie 1989 


Poeţii grădinari, filozofii constructori, savanții fii risipitori, dulăii... 


17 martie 1989 


Pentru bătrâni, ziua are alt înţeles: dimineaţa e o adunare din oboseală, 
amiaza precarul sentiment că parcă totuşi eşti în ordine cu lumea, dar seara 
e amurg, iar noaptea frica să nu se sfârşească ziua, fiindcă ştiu că intră în 
lumea prevestitoare a întunericului. 


23 martie 1989 


E vremea filozofilor care nu au o filozofie. 


4 aprilie 1989 


Ce puţine cărţi s-au scris cu adevărat despre înţelepciune (despre tu cu 
tine ce faci), faţă de bibliotecile scrise despre lucruri, relaţiile cu alţii etc. 


Carnetul al cincilea (1989-1993) 


21 aprilie 1989 


Raționamentul deductiv, fiind unul verificat, nu ne spune mare lucru 
despre cum gândim, iar opoziţia logicienilor: limbaj comun şi limbaj logic 
(simbolic-matematic-sistematic) ne îndepărtează şi mai mult. De fapt, 
parcă nu s-a gândit serios cum gândim, ci doar cum ajungem să gândim 
bine. Cât despre psihologi... 


Marii gânditori (să tot fie ceva peste o duzină în gândirea europeană) au 
avut fiecare o limbă proprie: o terminologie proprie, un stil propriu, un fel 
propriu de a ataca problemele. Toate izvorâte dintr-un fel propriu de a 
gândi. Pentru a înţelege limba lor, trebuie să ajungi până la felul lor de a 
gândi, ceea ce presupune să cunoşti întâi filozofia lor, apoi, de aici, limbajul 
lor şi-abia de acolo încolo, felul lor de a gândi. 


22 aprilie 1989 


Existenţialismul (Heidegger) se întemeiază tot pe o despărţire a omului 
înăuntrul lumii, pe rolul precumpănitor al lui în lume, în care rămân 


156 


influenţele platonico-aristotelice (omul ca logon echein2>2) şi raționalismul 


fenomenologic. Omul şi Sein-ul reprezintă împărţirea de temelie. Dar ce se 
întâmplă cu animalele, cu plantele? Toate sunt pe o treaptă mai de jos. Se 
poate însă spune că marile fenomene naturale (apa, noaptea etc.) sunt 
negrăitoare? Au păsările, copacii nu vorbesc? Nu spun ele prin ceea ce sunt 
şi cum sunt? 

Acesta e şi motivul pentru care Heidegger nu poate ajunge la un sistem. 
Nu cuprinde totul în diversitatea lui, ci doar în amploarea lui, sare de la om 
la Sein şi rămâne în această legătură. 

Pentru comparaţie, un citat din Calvin (Instituţiile religiei creştine): 
„Ioate aceste lucruri pământeşti dăruite din bunăvoința Domnului întru 
folosire ne sunt date ca un fel de bunuri încredințate asupra cărora odată va 
trebui să dăm socoteală.“ 


4 mai 1989 


Procesul ştiinţific este cel al unei lumi reconstruite în funcţie de legile 
logico-matematice. Ştiinţa face întâi abstracţie (ceea ce înseamnă că reduce 
la logico-cantitativ), apoi verifică. 

De unde şi marile neajunsuri ale lui „abstracţie făcând“, cum sunt 
dezastrele ecologice sau armele nucleare (previzibile ştiinţific) şi rodirea 
îndeosebi în domeniile cuantificabile (spaţiul cosmic, cel atomic şi cel 
logico-electronic). lese la iveală că abstracţia are primejdiile ei şi tocmai 
lucrul de care am făcut abstracţie câştigă însemnătate cu vremea. 

Esenţial mai e că astfel ştiinţa devine o explicaţie istoricizantă, fiind în 
funcţie de progresele logico-matematice, deci de tehnică, adică este 
totdeauna o explicaţie „pe măsura cunoştinţelor actuale“, neajuns ignorat 
datorită ideii de progres. 

Într-un cuvânt, ştiinţa e o explicaţie logic-sistematică, pe când filozofia e 
una ontologic-sistematică. 


5 mai 1989 


Ştiinţa a ajuns să fie pentru oamenii de rând care suntem cu toţii întocmai 
ceea ce era magia pe vremuri, şi ar fi interesant de cercetat dacă nu au 
aceleaşi preocupări. 

Decât că ştiinţa e o „magie reală“. 


A reacţiona şi a înțelege 


Sunt doi poli de comportament. Plantele şi animalele reacţionează doar, 
se adaptează, pe când omul caută să înțeleagă, să ştie cum şi de ce se 
întâmplă ce se întâmplă, ceea ce înseamnă, înainte de toate, o despărţire, o 


„rupere“ de lume. La vechii greci se numea adoleschia kai meteorologiaL27 


la Platon şi scholel28 la Aristotel, iar în lumea modernă se cheamă 
matematică. 


8 mai 1989 


Morala cuprinde şi ascundere, fiind luptă între (ceea ce cred că este) bine 
şi rău, în care, în cazul bun, învinge binele, iar răul învins nu se mai arată, 
devine ascuns. Ceea ce alcătuieşte unul din stâlpii psihanalizei. De aceea, 
omul cu adevărat moral este cel care întreţine o dreaptă (deschisă) legătură 
cu răul, şi nu justiţiarul. 'Trebuie să privim totdeauna victoria noastră morală 
ca labilă şi... primejdioasă. 


15 mai 1989 


Angelos129 din tragedia greacă şi „ştirile“ din ziarele de azi. 


25 mai 1989 


Maturul e un manuscris plin de corecturi. 

Până acolo să te dezveţi de năravuri, apucături, de ieşiri şi intrări 
nepotrivite, într-un cuvânt de tine. 

Poate geniile îşi pot îngădui să fie aşa cum sunt, dar noi, ăştilalţi... Viaţa, 
în cazul bun, e un lung şir de victorii ale spiritului asupra trupului, 
încununat de victoria ultimă şi definitivă a trupului. 


8 iunie 1989 


Atât cât schimbăm lumea, atât ne schimbăm şi noi. Am pierdut 
frumuseţea depărtărilor, căldura intimului, am pierdut prietenia şi dragostea, 
pierdem plantele şi animalele; ne înghesuim unii într-alţii, toată umanitatea, 
atârnaţi laolaltă şi la bine şi la rău, dar un bine undeva sperat în viitor, iar un 


rău atât de vădit încât am ajuns să credem că tot ce putem face e să 
corectăm răul. Mergem mânaţi ca o turmă fără păstor, de vreme ce de mult 
nu ne mai gândim dacă e bun drumul pe care mergem. Căci în fond spre ce 
mergem? 


25 septembrie 1989 


Majoritatea filozofilor gândesc nu numai la ceva, ci şi pe ceva, şi anume 
fie pe locurile comune, fie, mai ales, pe predecesori: Platon gândeşte pe 
Socrate, Aristotel pe Platon, apoi un mileniu mai toţi pe Aristotel sau 
Platon, Kant pe Leibniz—wWolff, Fichte pe Kant, Hegel pe Fichte-Schelling 
etc. Apoi pe locurile comune, de pildă Heidegger, care gândeşte totodată şi 
pe întreaga istorie a filozofiei. Astfel, gândirea lor e în bună parte mijlocită, 
nu imediată pe lume. 

Ce le este comun tuturor? Că sunt profesori. 

Aparte sunt neprofesorii. Socrate, Descartes, Leibniz, Nietzsche, de 
pildă, care, toţi, sunt gânditori de începuturi, chiar dacă, fundamental, 
polemici cu predecesorii. 

Să trebuiască oare să mergem înapoi, până la Parmenide şi Heraclit, ca să 
putem găsi gânditori ce gândesc doar lumea? Care nu se autoînscriu în 
timpul filozofiei? Pentru care începutul nu implică „altceva“-ul faţă de 
predecesori? Care gândesc singuri? Şi încă... nici ei 100%. 

Dar singurătatea gândirii nu este doar o iluzie? 


28 septembrie 1989 


In gândire şi studiu: 
— mono-aţintirea: axarea pe o temă unică; 


«160 alteritatea; 


— diairesis, „audiatur et altera pars 
— ansamblul, sistemul. 
În studiu, mergi invers: întâi cată să gândeşti ansamblul şi deducţia lui, 


apoi alteritatea (bi-, tri-, plurifurcaţia), apoi, de abia, axarea pe temă. 


18 octombrie 1989 


La ce-mi slujeşte mica mea libertate dacă nu pot scăpa să fiu eu? 


29 octombrie 1989 


Accesibilitatea culturii: 

Pentru omul obişnuit, adică pentru marea majoritate, cultura nu mai este 
astăzi accesibilă în ansamblul ei. El nu mai înţelege nu doar ştiinţa şi 
filozofia, totdeauna hărăzite anumitora, ci nici muzica, nici pictura, nici 
sculptura de astăzi. Toate sunt hărăzite doar „experţilor“, „cunoscătorilor“. 

Într-o vreme de „largă răspândire a cunoştinţelor“, omul obişnuit nu mai 
poate fi contemporan culturii. Ce spunea Socrate, şi chiar Descartes, putea 
pricepe oricine avea minte. Ce compunea Mozart bucura toate sufletele. Dar 
ia încearcă tu, om, să pricepi filozofii limbajului, compozitorii, pictorii de 
azi, ca să nu mai vorbim de savanţi, unde nici ei între ei nu se-nţeleg decât 
în specialitatea lor. Şi încă. 

Străinătatea totală faţă de cultura contemporană, paralel cu cea mai largă 
răspândire a culturii — n-ar trebui să dea de gândit? 


30 octombrie 1989 


De o bună bucată de vreme mişună în cultură demitizările, aureolate de 
credinţa că sunt ceva de seamă. Fizica ne demitizează natura de mai bine de 
trei veacuri, filozofia pe Dumnezeu, psihanaliza sufletul, artele plastice 
frumosul, muzica melodia şi ritmul, romanele naraţiunea simplă, până şi 
poveştilor le sunt tălmăcite dedesubturile. Nimic nu mai poate fi naiv astăzi, 
nici măcar naivitatea. 

Demitizarea ne-a răpit o lume întreagă fără s-o înlocuiască cu ceva, aşa 
că am rămas cu surogate ca mafia, terorismul, perversităţile, narcoticele etc. 
şi cu... pekinezi. 

Demitizările lasă un gol, pe care, generaţia mea cel puţin, îl trăieşte din 
plin. Dar vine generaţia nouă, care a crescut demitizată. Ce aduce? 


Filozofii greci gândeau în togă şi în aer liber, noi gândim în încăperi şi 


bine îmbrăcaţi; fireşte, gândim altfel. Ei gândeau, wir spinnenIeL. 


2 noiembrie 1989 


Societatea (sacral) ordonată, neproblematică şi societatea economic 
ordonată cu probleme. Care e legătura dintre economic şi problematic? 
Oare fiindcă economicul nu rezolvă toate problemele? 

Dar între problematic şi timp? (Fiindcă numai de vreo 200-300 de ani 
avem probleme sociale propriu-zise, adică o societate problematică.) 

Şi, în general, care e izvorul problematicii sociale, adică al societăţii ca 
problemă de rezolvat? 

Dar nu ştiu nici măcar ce este o „problemă“. 


22 ianuarie 1990 


Virtuţile ce pot fi învăţate per a contrarioL192 din marii gânditori: 


— să nu fii dispreţuitor cu predecesorii, ca Aristotel; 

— să nu fii „posesor al adevărului“, ca presocraticii; 

— să nu confunzi problemele personale cu cele filozofice, ca Kierkegaard; 

— să nu fii dogmatic sub mantia modestiei, ca Descartes; 

— să nu cultivi umilinţa, ca Augustin; umilinţa trebuie să reiasă, nu să 
iasă; 

— să nu fii predicator, ca Nietzsche. 


10 decembrie 1990 


Deosebirea mare între filozofie şi restul este că pentru filozofie raportul 
este inversat: întâi e răspunsul, şi pe urmă întrebarea. Lumea întreagă, totul 
este deja un răspuns. Înăuntrul lumii ca răspuns se aşază orice întrebare 
(problemă) a noastră. 

Întrebarea filozofică este: care este întrebarea pentru răspunsul ce e 
lumea? 

Sau: Cum devin întrebător înțelegând că lumea este un răspuns? 

Nu e vorba nici de evidenţa că o întrebare fără răspuns e un nonsens, nici 
de augustinianul nu ai întreba dacă n-ai şti deja, într-un fel, răspunsul („nu 
m-ai căuta dacă nu m-ai fi găsit deja“), ci de obârşia întrebării ca aşezare de 
înţelegere prin întrebare a ceva ce este un răspuns, adică inversarea 
raportului „întrebare-—răspuns“ în „răspuns-—întrebare“. 


11 decembrie 1990 

Orice calitate e o primejdie, fiindcă te leagă. Orice defect e folositor, 
fiindcă te dezleagă prin ceea ce ai de îndreptat. 

12 decembrie 1990 

Toţi marii filozofi de panseuri au la temelia gândirii problema infinitului 
(versus finit): Pascal, Nietzsche, Novalis etc. 

13 decembrie 1990 


Copii cu obraz de porțelan, fete cu obraz de livadă şi bătrâni cu faţa de 
ogor arat. 

Vibrez la toată mistica începuturilor şi la mai nimic din mistica 
sfârşiturilor. 


8 ianuarie 1991 


Poate sunt doar un filozof indian ratat prin Occident. 


9 ianuarie 1991 
Înţelepciunea planetară 


În universităţi ar cam fi vremea să se predea filozofia la nivel planetar, 
adică să se cuprindă, pe lângă cea occidentală, şi cea indiană, chineză etc., 
cu aceeaşi preţuire, ca un fel de mărturie a căilor spre înţelepciune. 

Reducerea la filozofia occidentală e nu numai invalidă, dar şi 

Dar, ferească sfântul, nu filozofie asiatică prin prisma Occidentului şi, 
mai ales, nu cea la modă. 


16 ianuarie 1991 


Dubla realitate (psihanaliza, politica) 


Psihanaliza şi politica au trăsături comune, în instituirea dublei realităţi. 
Ambele: 


1. Concep o realitate „naivă“, de vileag (conştientă, respectiv publică), şi 
una de dedesubt (inconştientă, respectiv netransparentă). 

2. Cea de dedesubt e „ascunsă“, ea trebuie „descoperită“. 

3. Realitatea ascunsă este cea importantă, ea regizează vileagul, îl 
„explică“ şi îl stăpâneşte. 

4. Vileagul devine astfel purtător de semne, de simptome ale ascunsului, 
degradat la o realitate de rândul doi. 

Ştiinţa aşijderea are o realitate dublă, cea naiv-empirică în care trăim toţi, 
inclusiv savantul în viaţa de toate zilele, şi realitatea adevărului ştiinţific 
(Pământul se-nvârte, particulele şi energiile ce formează corpurile), dar 
ambele sunt în vileag. 


24 martie 1991 


Actele de cultură au neajunsul că, după o vreme, plictisesc. Mai toate 
cărţile devin în oarecare măsură plictisitoare, şi nu pentru că ceea ce spun 
nu ar fi de luat în seamă, ci din pricina stilului (în înţelesul că „le style c'est 


! homme“L63 şi omul e mărginit în felul lui de a spune. Iar de-şi schimbă 
stilul, cade-n cusurul in-con-sistenţei, pierzându-se tocmai l* homme). 
Desigur, poţi să iubeşti tot ce-a compus Mozart sau tot ce a scris 
Shakespeare, dar ca „amator“. 


Suntem nişte omuleţi faţă-n faţă cu lumea, din care, culmea, şi noi facem 
parte. 

Şi uite aşa, ne ocupăm cu „lumea“ (savanţi în fizică, sociologie etc.), cu 
„omul“ (psihologie, antropologie) sau ne îndeletnicim doar cu omuleţi. 

Dar cu mine ca mine cine se ocupă? Popii şi psihanaliştii. Doamne! 


16 aprilie 1991 


„Dezordinea deranjează“ pare o spusă tautologică, dar e echivocă, putând 
însemna fie (tautologic) că dezordinea de-ranjează, adică înlocuieşte o 
ordine dinainte cu o lipsă de ordine, fie că mă deranjează, făurind o preajmă 
care nu-mi mai e la îndemână. Noi suntem deranjaţi printr-o dezordine. 

Dar prioritatea ordinii e reală ori e făcută? În viaţa obişnuită, ordinea e 
făcută de noi. Dar în lume? Întrebare răsdezbătută în filozofie şi ştiinţă. 


Curios că, în general, se socoate că haosul precedă ordinea (Platon, de 
pildă, în Timaios), deşi tot acolo e şi invers. 

Leibnizian gândind, nu există dezordine pură (generică), ci dezordinea e 
doar o ordine neştiută. 

1. haos primordial, în care se face ordine, se ordonează; 

2. ordine primordială, cu posibilitatea de a fi deranjată; 

3. dezordinea privită doar ca o treaptă de cunoaştere neîmplinită. 

Pe lângă tustrele, este ordinea cunoaşterii — metoda. 

E lesne de priceput că cele de mai sus se leagă de întrebarea despre 
„locul“ lucrurilor. Lucrurile sunt în dezordine când nu sunt la locul lor. 
Aristotel gândea că elementele au locul lor, focul sus, pământul jos, spre 
care năzuiesc. Kant (Kritik der reinen Vernunft, „Die tranzendentale 


Asthetik“, A 20, B 34) numea ordinea die Form der Anschauung84, ordine 
apriorică. 

Aşadar avem: 

— locuri absolute — Aristotel 

— spaţiu absolut — Newton 

— spaţiu relativ — Leibniz 

— legi ştiinţifice 

— ordinea transcendentală — Kant 

— legi ştiinţifice falsificabile — Popper. 


Figurat: stânga şi dreapta systoicheias182 pitagoreice,  înălţare-— 


cufundare, Tiefenpsychologie, „a avea loc“ = a se întâmpla. 


6 mai 1991 


Singurătatea sporeşte instinctul autodistrugerii. 


13 mai 1991 


Stilul este ceea ce spunem despre noi fără să ştim c-o spunem. 
In ce spunem este tot atât de însemnat cum ne spunem (als was ein jeder 


sich angibtI86). 


Greşeli 


Nu s-a prea scris despre greşelile inteligenţei, deşi se ştiu destule. 
Bunăoară, Descartes, în Regulae. Istoricii filozofiei scriu de obicei o istorie 
a greşelilor etc. 

Inteligența, ca morală, are nevoie de o deprindere, altfel greşeşte în ce 
ştie. Adică inteligenţa nu inteligentă. 


„Ubung macht den Meister“197 e valabil şi în cazul inteligenţei, dovadă, 
de pildă, exerciţiile în matematică. Şi la Platon deprinderea avea un loc 
însemnat. 

Dar de ce inteligenţa are nevoie de deprindere? Ea nu e în luptă cu 
instincte rele, cu ispite, ca morala. Ce deosebire e între „am înţeles ceva“ şi 
„aplic ce-am înţeles“? 


5 mai 1991 


Studiul în tinereţe, acţiunea în maturitate şi înţelepciunea la bătrâneţe. 
Avem: 

Studiul — Viitorul 

Acţiunea — Prezentul 

Înţelepciunea — Trecutul 


10 iunie 1991 


„Teoria“ a zămislit prăpastia dintre vorbe şi fapte. Gândirea este o plecare 
din prezent, iar dacă e sistematică şi devine „teorie“, atunci e nevoie de 
reîntoarcere la prezent, la realitate, la fapte, reîntoarcere ce se poate face ori 
nu, iar de nu se face, teoria devine faţa, iar faptele devin neînsemnatul, apoi 
ascunsul. 

Neintelectualul nu gândeşte, ci chibzuieşte. 


Angoasa e fracul plictisului. 


7 noiembrie 1991 


Cele mai mari probleme le rezolvăm în primii trei ani de viaţă. 


11 noiembrie 1991 


Rostul ideilor este să ne oprească în comoditate, în siguranţă (safety), să 
dormim pe pragul abisului. 


Să privim pe fiece om ca pe o mărturie a omenescului. 


12 noiembrie 1991 


Cu mai toţi oamenii am la început de trecut pragul lui „n-avem nimic să 
ne spunem“. 


13 decembrie 1991 


Când îţi mor cei dragi începe egoismul de a trăi. 


14 ianuarie 1992 


Politica e cotidianul istoriei. 


29 ianuarie 1992 


În perioada dintâi a tehnologiei, accentul se punea pe eliberarea omului 
de munca manuală, apoi lumea critica automatismul muncitorului manual. 

Puţini s-au oprit la faptul că cel ce acţionează maşina nu trebuie să ştie 
cum funcţionează, deşi azi a devenit una din trăsăturile fundamentale ale 
vieţii noastre zilnice. Maşina (cu cât mai automată, cu atât mai mult) 
îngăduie să nu ştii nimic despre funcţionarea maşinii, ceea ce a dus la faptul 
că ignorăm o bună parte din lumea (tehnică) în care trăim. Au trebuit două 
veacuri pentru înțelegerea însemnătăţii acestei alienări, observată însă de 
Perrault (citat de d'Alembert în Enciclopedie la articolul Bas) prin 
cuvintele: „et tout cela (minunăţia maşinii de ciorapi) sans que l'ouvrier qui 
remue la machine y comprenne rien, en sache rien, et mâme y songe 
seulement“L 58. 


24 februarie 1992 


Logica formală nu este un limbaj, ci o scriere, ca matematica (cum deja 
Leibniz a scris-o). Ea poate fi exprimată, dar nu spusă; nu se poate vorbi în 
logică formală, doar raţiona. Privită ca progres, ea a dus, ca orice progres, la 


bifurcare prin specializare. Logica, matematica sunt raţionale, riguroase şi 
„ştiinţifice“. Astfel, restul a mers pe drumul celălalt, al voitei dezordini, al 
nonrigurosului, a supra(P)realismului, a absurdului. „Progresul“ logicii şi 
matematicii a zămislit arta modernă — ca fiind doar altceva. 

Ce s-a pierdut e uşor de văzut. 


25 februarie 1991 


Genealogie — etimologie — deducție. 


5 martie 1992 


Care e rostul adevărului? Desigur că are o valoare, dar ce valoare are şi 
care e rostul ei? Pentru Platon şi Aristotel, adevărul nu era ultima (suprema) 
valoare, ci Binele, adică rostul adevărului omenesc. După aceea — cu 
excepţia religiei, unde de asemenea adevărul nu e valoarea supremă — 
problema nu s-a mai pus. Strădania filozofică şi ştiinţifică ia ca certă 
valoarea lui supremă, fără vreo interogare. Pentru Platon, vezi fireşte cartea 
a VIl-a din Republica (binele ontic), iar pentru binele omului, sfârşitul lui 
Philebos, îndeosebi 66 a-d, unde „ştiinţele“ (cunoştinţele) sunt pe locul 
patru. După Platon adevărul a devenit cunoaştere, iar cunoaşterea „ştiinţă“ 
(tot aşa cum măsura a devenit măsurare). 


19 martie 1992 


Spre deosebire de profesorat, înţelepciunea implică vârsta. De când nu se 
mai filozofează, vârstnicii nu mai au preţ. 


29 martie 1992 


Greşeală (eroare) şi minciună 

Principial, eroarea este falsul în căutarea adevărului, pe când minciuna 
este falsificarea unui adevăr ştiut. De unde: eroarea se raportează la o 
realitate obiectivă (îndeosebi „naturală“, fizică), pe când minciuna este 
intersubiectivă, recte socială. Sistemul ptolemeic a fost eronat, cel 
copernican ori relativist este deocamdată adevărat. De la unul la celălalt se 
poate spune că s-a progresat. Minciuna este ascunderea intenţionată, faţă de 


altul sau alţii, a unui adevăr ştiut sau prezentarea unei alte realităţi decât cea 
ştiut adevărată. 

Câtă vreme se aplică unor domenii diferite (Fizic, pe de o parte, şi Social, 
Psihologic, pe de alta), par cu totul deosebite. Neajunsul începe când 
socialul este considerat domeniu de realitate tot atât de „ştiinţificabil“ ca 
fizicul, ceea ce, ţinând seama de complexitatea fenomenelor sociale, este, 
deocamdată, nepotrivit. Apar astfel teoriile politico-economice aşa-zis 
„ştiinţifice“. Din păcate, aplicarea lor se face fără pilonul de bază al 
metodei ştiinţifice, experienţa, care aici nu e cu putinţă ori se neglijează şi, 
ceea ce e mai grav, se aplică asupra societăţii, adică a oamenilor. Dar şi mai 
grav este că: teoriile politico-economice eronate nu duc la renunțare sau la 
corectarea lor, ci la încăpăţânarea de a le prezenta drept adevărate, deci la 
minciună, ridicată la nivelul puterii — minciuna politică. 

Minciuna ridicată la rangul politic are drept consecinţe: 

1. Înţepenirea teoriei ca adevăr absolut (deci închiderea posibilităţii de 
corectare sau părăsire) şi represiunea; 

2. Otrăvirea sistemului informaţional social (aşa-numita „transparenţă“); 

3. Antrenează un număr mai larg de indivizi (şefi mari şi mici), astfel 
încât lunecă de la doctrină la interes personal legat de gradul de putere. 
Ierarhia devine o legătură de interese (relaţii). 


31 martie 1992 


Orice impresie implică o inerție. Senzaţiile, gândurile se aşază în trecut, 
probabil ca legături neuronale, şi năzuiesc să se păstreze în viitor. 

Îndeosebi în viaţa intelectuală. Convingerile, gândurile noastre ne 
alcătuiesc un anumit mod de a gândi şi simţi, şi trebuie o forţă îndoită ca să 
le învingem. Gândim cu idei pre-concepute, după o metodă deprinsă, şi 
privim toate lucrurile într-un anumit fel. Nu suntem niciodată liberi să 
gândim. 


31 martie 1992 


Orice grup uman cuprinde o tendinţă spre păstrare şi una spre împrăştiere 
(repere). Grupul se defineşte ca o mulţime caracterizată printr-o concepţie, 
o credinţă, un sentiment etc. sau prin toate sau unele laolaltă. Tendinţa de 


păstrare duce la tradiţie (ca forţă) şi la istoria grupului, cea de rupere la 
revoluţii lăuntrice, la scrâşniri, la sciziuni, la destrămări. 

Cauza e neomogenitatea intrinsecă a oricărui grup de indivizi umani, 
adică deosebirea dintre factorii comuni şi factorii deosebiți (individuali). Cu 
cât gradul de omogenitate a indivizilor din grup e mai mare, cu atât şansa 
continuității grupului e mai mare. 

Cele două tendinţe reprezintă forţe. Faţă de cei din afara grupului (faţă de 
„societate“), grupul reprezintă întâi, neutru, o deosebire, care, dialectic, se 
accentuează prin strângerea coeziunii înăuntrul grupului şi prin marcarea 
deosebirii faţă de ceilalţi, spre în afară, ceea ce duce, de obicei, la conflict, 
grupul ajungând să se simtă şi să fie simţit ca altfel decât restul societăţii. 
Starea de deosebire acută sau de conflict creează nevoia de organizare şi 
disciplină a grupului, ceea ce sclerozează pe de o parte autenticitatea 
legăturii primare, ce se transformă din credinţă-concepţie în dogmă- 
doctrină, dar pe de altă parte contribuie esenţial la păstrarea grupului. 
Organizarea implică disciplină şi formalizare (ritual). Astfel grupul devine 
militant în afară şi justiţiar înăuntru. Modelul tip al grupului astfel constituit 
este armata şi grupul doctrinar agresiv, de pildă partidele extremiste. 


20 aprilie 1992 


Viaţa e un joc cu reguli neştiute, a cărui miză eşti tu însuţi. 


28 aprilie 1992 


Marile probleme nu există pentru cei târâţi de cotidian şi de cotidiane. 
Orice nu e metafizică în om stă sub semnul decăderii, dar şi orice 
metafizică devenită istorică. 


29 aprilie 1992 


Grecii, mai ales de la Parmenide la Platon, porneau de la greşală; ştiinţa 
modemă purcede de la evidențe (axiome); filozofia greacă pleacă de la a 
drege un rău inerent, ca să se înalțe; modernii pleacă de la o certitudine, ca 
să „progreseze“. 


30 aprilie 1992 


Acel specific „departe“, care desparte traiul zilnic de filozofie. 


6 mai 1992 


Dar dacă sinteza de după analiză e ca vasul lipit din cioburile lui? 


8 mai 1992 


Gândirea logică e discursivă, cea speculativă e continuă. La Platon se 
întrepătrund (vezi de pildă Theaitetos, 190 a), sufletul fiind sich selbst 


bewegendI89 (ceea ce şi Aristotel a păstrat), deci continuu, dar diairesis 
fiind clasic discursiv, vezi Aristotel, care enunţă discursivitatea în 
Analiticele secunde, capitolul ultim (II, 20) — Hegel este reprezentantul tipic 
al gândirii continue. 


11 mai 1992 
Cuvinte, metafore, stil. O evoluţie prin care exprimarea devine tot mai 
personală. 


13 mai 1992 


Poate marii gânditori n-au făcut altceva decât să strângă în câteva ulcele, 
numite idei fundamentale, bogăţia lumii, fără dragoste pentru nesfârşita-i 
minunăţie. 

Ce puţini sunt cei ce iubesc lumea cu iubire proaspătă, cu dezinteresul 
bucuriei ce ţi-o dă, cei care se umplu de lume. 

A cuprinde lumea e a te desfăta cu şi în ea, a fi natură. 

Trăim acum tocmai inversul. 


Florile sunt bunul-gust al naturii. 


14 mai 1992 


Fiecare zi e viaţa pe scurt (en raccourci). Un memento de care nimeni nu 
ţine zilnic seama. 


Jurnalul confesional (tip Amiel), ca defulare a deznădejdii de sine. 


15 mai 1992 


Logica se ocupă de rezultate. 


23 mai 1992 
Înțelegerea lumii 


Rânduind căile de înţelegere a lumii, se vădesc: 
l. Înțelegerea transcendentală, dată filozofic, cea a lui In-der-Welt- 


sein1 70; biologic-ecologic; 

2. Lumea ca sumă: toate lucrurile luate ideatic laolaltă — lumea finită şi, 
poate, lumea fizicii; 

3. Lumea infinită — ca neputinţă de a gândi limita pentru univers 
(antinomia lui Kant); 

4. Lumea ca ex-presie, creaţie a transcendentului — Dumnezeu şi lumea; 

5. Lumea ca însumare de cunoştinţe de toate felurile, adunate din 
împrejurările vieţii, disparate şi unindu-se încet, fără voia noastră, cu vârsta, 
într-un Weltanschauung adesea incoerent şi care se cheamă pentru mulţi „a 
filozofa“, „a face filozofie“. 

Cinci căi atât de deosebite, încât nediscernerea lor a dus la dispute 
nesfârşite în istoria filozofiei occidentale, fără a se vedea că problema lor nu 
este ce este lumea, ci cum o abordez. 

Şi mai sunt şi alte căi. 


17 iunie 1992 


Pierdere biologică şi creştere în abstractizare: dans, muzică, poezie, 
proză, limbaj matematic. Muzica (Bach-Stravinski) e lipsită de dans, poezia 
e lipsită de muzică, proza e lipsită de poezie şi matematica e lipsită de 
proză. Fiecare păstrează însă ceva din antecesor: ritmul, măsura, structura, 
în afară de matematică. Cel mai curat biologic, fiind ritm biologic, e dansul, 
apoi se merge descrescând până la matematică, care e pur abstractă (ca 
limbaj, nu ca figuri). Totodată, în vremea noastră, fiecare dintre ele a 
evoluat pe cont propriu spre abstractizare. 


24 iunie 1992 


Cât timp o să mai fie admiraţi şi slăviţi Sofocle, Bach, Beethoven, 
Mozart, Michelangelo, da Vinci etc.? Până când spaţiul şi timpul (istoria) 
vor deveni atât de dense, încât trecutul va fi irelevant, iar viitorul — o 
problemă de supravieţuire. 

Mergem iute pe acest drum. 

8 decembrie 1992 


Alţii sunt de vină. 

Alţii n-au dreptate. 
Alţii sunt păcătoşii. 
15 octombrie 1992 


In ce este a se întâmpla şi în ce au de făcut, bătrânii ori se agită, ori uită. 


28 octombrie 1992 

Deosebirile (distincţiile) sunt folositoare, cu condiţia să nu crezi că sunt 
aidoma realităţii. 

19 decembrie 1992 


Remuşcarea este memoria morală (synteresisl?L i 


20 decembrie 1992 


Aşa cum sunt gazetari de cotidian, hebdomadar, mensual, anual, sunt şi 
gânditori (azi) de cotidian etc. Or, gânditorii gândesc cu totul altfel decât pe 
împărțirile timpului. 


22 decembrie 1992 


viaţa se trăieşte, 
Unde începe bifurcarea (răscrucea) 
viaţa se face? 


Desigur, orice viaţă (a omului) se şi trăieşte, se şi face. Accentul, doar, 
are însemnătate. Poţi doar să-ţi trăieşti viaţa, făcând numai strict ce e de 


făcut ca să ţi-o trăieşti, sau poţi să te gândeşti la rostul vieţii şi să ţi-o faci 
după răspunsul ce ţi-l dai. 

A-ţi face viaţa, în acest înţeles, înseamnă întâi că este cu putinţă alegerea 
(opţiunea; Augustin, Confesiuni, VII, 11: creaturile sunt „nec omnine esse, 


nec omnine non esse“172), Apoi că viaţa este în sine neîmplinită (lipsită 
de...) şi că trebuie să te străduieşti s-o faci cum trebuie, iar acest „trebuie“ 
poate fi metafizic, religios, moral; oricum un drum. Pentru toate acestea, 
viaţa trebuie de la început concepută (şi cum s-ar putea altfel?) ca o dăinuire 
(durată), un fel special de a fi. (Vezi Aristotel, Fizica, III, 206 a.) 


27 decembrie 1992 


A-ţi trăi viaţa şi a ţi-o face. Necazul e că viaţa, cum o trăieşti, aşa ţi-o 
faci. 


28 decembrie 1992 


Suntem prizonieri ai timpului şi — mai mult sau mai puţin — ai locului în 
care trăim. Dar, de vreme ce mai oricine ştie asta, înseamnă că nu suntem 
doar prinşi. Ce uşor s-ar putea „argumenta“ că toată cultura omului e doar 
evadare! 


29 decembrie 1992 


Nimeni nu mai scrie azi ca Balzac, nu pictează ca Tizian, nu poetizează 
ca V. Hugo, nu compune ca Mozart. Dar nici n-a fost vreo perioadă în care 
toate valorile „tradiţionale“ să nu fi fost admirate, cercetate, păstrate cu 
atâta străşnicie ca astăzi: muzeale! Tradiţia culturală a devenit muzeală, 
precum natura a devenit turism şi rezervaţie. 


5 ianuarie 1993 


În ultimele două secole, omul şi-a creat lumea lui (tehnico-ştiinţifică: 
oraşele moderne, autostrăzile, avioanele, telefon, radio, televiziune etc.) în 
care trăieşte. „Natura“ a pierdut tot mai mult teren, ajungând „rezervaţie“, 
astronomie, fizică nucleară. 


Într-o asemenea „lume“, şi problema adevărului se schimbă. Lumea 
tehnică, ca lume în care trăim, este realitatea şi, de vreme ce noi am făcut- 
O, deci ştim cum este realmente, nu se mai pune problema adevărului în ce 
priveşte lumea, şi adevărul devine o problemă de interconexiune umană 
numai. 

Acum suntem în „perioada de tranziţie“ între natură şi societate, dar deja 
predomină peste tot societatea. 


6 ianuarie 1993 


Cuvinte care par realităţi, sau cel puţin concepte, dar sunt goale, 
nedefinite,  insesizabile: „gravitație“,  „subconştient“, „inconştient“, 
„instinct“, „suflet“. 

Ceva se manifestă, fără însă ca eu să pot pătrunde dincolo de manifestări, 
la ceea ce se manifestă. 

Ele sunt însă foarte folositoare, de vreme ce mă pot mărgini la 
manifestări. Acestea, în schimb, au ori un caracter necesar („gravitația“) ce 
poate fi prins în formule (este, adică, „legic“), ori indică un proces şi pot fi 
terapeutizate (psihanaliza-subconştientul), ori sunt ramificabile şi au o 
structură (instinct mater, sexual etc.). 

Mărginirea la manifestări (din neputinţa de a merge dincolo de ele) duce 
la suprimarea preocupării privitoare la „ce anume este acel «dincolo? ce se 
manifestă?“ şi apoi la denunţarea acestei preocupări (referitor la „esenţa“, la 
definiţia cuvântului) ca desuetă, irevelantă. 


8 ianuarie 1993 


În fond, eu fac o teză de doctorat la Dumnezeu. 


Carnetul al şaselea (1993—2001) 


17 mai 1993 


Ideile trebuie şi digerate, nu numai mestecate. 


18 mai 1993 


Fiece existent este spaţio-temporal, o singularitate (Einmaligkeit), dar 
numai omul poate fi o „deosebită“ singularitate. 


17 noiembrie 1993 


Aspectul omului, gesturile lui trădează felul lui de a se înscrie în lume şi 
subconştientul, dar nu şi „eul“ lui. Cu alte cuvinte, omul exprimă 
inexprimabilul şi nu exprimă exprimabilul. Poate de asta i s-a dat cuvântul. 


4 decembrie 1993 


Doctrina (morală, filozofică, politică) este un sistem de alegeri. 


18 ianuarie 1994 
Limbaje-comunicare-informaţie 


Odată cu creşterea şi desăvârşirea sistemelor de comunicaţii scade şi 
posibilitatea generală de intercomunicaţii umane. 

Astăzi avem o seamă de limbaje inaccesibile omului de rând: limbajul 
matematic, limbajul logicii formale, limbajul disciplinelor ştiinţifice 
înaintate etc. Ele pot fi şi sunt comunicate chiar cu o riguroasă precizie 
celorlalţi specialişti din acelaşi domeniu, dar sunt de neînțeles pentru omul 
de rând şi pentru specialişti din alte domenii. 

Mai mult: roadele ştiinţei avansate sunt lucruri neînţelese pentru omul de 
rând, chiar dacă le foloseşte: avioanele sofisticate, computerele 
perfecţionate, ultraperformante, construcţiile modeme etc., într-un cuvânt 
aproape toată preajma noastră ne e inaccesibilă. Cu cât o disciplină sau o 
tehnică este mai avansată, cu atât se îndepărtează de omul de rând şi 
contribuie la crearea lumii neînţelese ce-l înconjoară. 

Procesul este inevitabil şi nu se arată alarmant, de vreme ce noi măcar 
ştim că această nouă lume a noastră, tot atât de puţin înţeleasă ca cea 
naturală în care trăiau strămoşii, este creată de oameni, de ştiinţă şi 
produsele ei, deci nu ne e esenţial străină, ci, dimpotrivă, ne regăsim în ea, 
ca „moderni“ ce beneficiem de roadele ei. 

Astfel, trăim într-o lume (într-o „preajmă“) neînţeleasă, pe care nu mai 
simţim nevoia s-o înţelegem. 


Ne-a mai rămas un biet snobism intelectual de „a ne ţine la curent“ cu 
„ultimele cuceriri ale ştiinţei“. 

Mai mult şi în prelungirea celor de mai sus: chiar artele au devenit 
inaccesibile omului de rând: pictura, sculptura, teatrul, poezia — toate 
„moderne“ — nu mai pot fi înţelese fără o pregătire, o interpretare. 

Apoi: toate, ştiinţa şi artele, progresează şi devin inaccesibile vechilor 
generaţii, depăşite de „progres“, creându-se o altă falie, mult mai accentuată 
decât cea veche, între generaţii. 

Trăim într-o societate astfel alcătuită şi nu am ştire ca filozofii sociologi 
să fi cuprins adâncimea şi perspectivele ei. Filozofic vorbind însă, năzuinţa 
general-umană de a şti, cum începe Aristotel Metafizica sa, nu mai este 
valabilă astăzi, fiind înlocuită de Ştiinţa de sine stătătoare, care, social 
vorbind, devine o stare de neştiinţă ce face de prisos năzuinţa de a şti. 

Clivajul dintre: 

— specialist/nespecialist (vârfuri şi bază) — ştiinţa; 

— branşe de cultură/omul de rând — arta; 

— om evoluat/om neevoluat (englez/boşiman). 


Observaţie 


În aceste condiţii, ce înseamnă „adevărul“? În lumea anterioară, adevărul 
se împlinea în a şti. Astăzi, fizica se ocupă îndeosebi de macrocosmos şi de 
microcosmosul particulelor elementare. Restul, natura, a fost înlocuit de 
tehnică, adică de organizarea evoluţiei controlate a realizărilor folositoare 
omeneşti. Or, în domeniul tehnicii nu se pune problema adevărului, care, 
prin definiţie, este înlăturarea străinului prin desluşirea lui în cunoaştere. 
Lumea tehnică nu e o lume străină, fundamental străină, cum era (şi este, 
acolo unde mai este) natura dinainte. 'Tehnica, ridicată la Weltanschauung, 
întemeiată pe funcţional, face sinnlos adevărul ca problemă a «ei, 
înlocuindu-l prin corectitudine, precizie, fiabilitate etc. Mai mult: folosul 
luat drept criteriu fundamental transformă natura şi în „concepţia“ noastră 
despre cele naturale, ele devenind „resurse“ sau „nocivităţi“. Natura a 


devenit un BestandiZ2 (Heidegger) al omului, o realitate de exploatat. Ceea 
ce face ca, încet-încet, să avem oraşe şi resurse pentru oraşe (mine, uzine, 
autostrăzi, terenuri cultivate, locuri de agrement, rezervaţii etc.). Oraşele 


sunt un mediu pur tehnic, iar restul e de asemenea conceput doar ca util sau 
utilizabil, ca funcţie de oraş şi orăşeni. 


La fel se întâmplă cu „Frumosul“ în artă şi cu „Binele“ în societate. 
Limbajul însuşi tinde despre exactitate şi spaţiul propriu, precum oraşul. 


19 februarie 1994 


Sistemul binar de orientare umană: 
— Sus — Dreapta — Faţa = Bine 
— Jos — Stânga — Dosul = Rău 


20 februarie 1994 


— Faţa şi spatele (om) 

— Fațada şi dosul (case) 

— Avers şi revers (medalii) 

— Faţa şi dosul (palma omului) 

În ce relaţii sunt acestea cu contradictoriile bine/ rău, frumos/urât etc.? 

— Faţă-dos sunt şi în simbolica temporală ca viitor (înainte, înspre) şi 
trecut (înapoi). 

— Simţurile (în afară de urechi), mimica, organele genitale sunt toate în 
faţă. Chiar şi actul sexual „normal“ se face faţă pe faţă. 


In ultimele două secole s-au estompat valorile simbolice şi, curios, unele 
s-au inversat: stânga în politică a ajuns „idealistă“, dar văzută tot malefic 
din dreapta; apoi josul, ca „adânc“ a ajuns prețuit (gândire adâncă, abisală, 


Tiefenpsychologiel74) şi o însemnătate tot mai mare a „dosului“ în spatele 
„fațadei“, devenită doar faţadă (scenarii politice, servicii secrete etc.), deci 
tot un dos malefic. 


12 mai 1994 


Noi, românii, trăim tradiţional, nu istoric. 

M-am exprimat greşit. Nu e vorba de anistoricitatea românească spusă de 
Cioran, şi devenită şablon, ci evenimentele noastre devin evenimente numai 
odată paseificate („trecutizate“) şi re-memorate, comemorate. Atunci trăim 


evenimentul. Când el se întâmplă, este doar prezent, ne absoarbe, el devine 
ceea ce este doar după ce a trecut. 

Parastasele, comemorările etc., consfinţesc desigur un eveniment (uneori 
chiar recent), dar care devine ce este de abia prin intrarea (prinderea) lui în 
ritualul tradiţional. E ca şi cum evenimentul istoric ar fi doar ceva 
superficial, când încă n-a dobândit fiinţă. 


13 mai 1994 


Literatura a creat imaginaţia împrumutată şi viaţa împrumutată. Oamenii 
fără imaginaţie o împrumută de la literatură, ascultând vocea imaginaţiei, de 
care oricum au nevoie. 

Ei împrumută, la fel, viaţa evenimentelor. — Lumea lor searbădă îi 
secătuieşte prin „bine ştiutul“ rutinei: ce a fost ieri este azi şi va fi şi mâine 
viaţa lor. Viaţa, care poate fi mult mai mult decât atât! La fel cei ce „fac“ 
literatură ca alternativă, bunăoară savanții, provincialii şi adolescenţii. 


Prin „imaginaţie“ înţeleg tot ceea ce ne poate spune lumea care nu e 
numai ce e. 


21 mai 1994 


Miturile şi religiile, ca şi matematica, simbolizează fiinţările (existenţele). 


27 mai 1994 


Orice ordine omenească este pândită de dezordine, iar dezordinea 
provoacă ordinea. Istoria poate fi privită ca succesiune a lor. 
Important este că dezordinea poate fi privită ca un anumit fel de ordine. 


28 mai 1994 


Bătrânii locuiesc în ruinele vieţii lor. 


Cu cât comunicăm şi călătorim mai mult, cu atât ne închidem în 
„omenire“. Citadinizarea, pierderea naturii (a noastră ca fiind cuprinşi în 
natură) şi a lumii, iar ca urmare: închiderea în politic, sociologic, 
antropologic, teoria cunoaşterii — lumea „omenirii“. 


30 mai 1994 


Adormirea şi trezirea ca treceri de la ordine la confuzie şi invers. De ce? 


28 septembrie 1994 


Trebuie ţinut seama până unde se întinde gândul. Un gând (sau o „idee“) 
poate fi bun, dar paternitatea ta îl întinde sau tinde să-l întindă dincolo de 
„adevărul“ lui. Dragostea pentru ideea proprie e totdeauna primejdioasă, dar 
mai ales când nu eşti conştient de ea, când te fură de adevăr. Ceea ce e 
valabil de la articolele de gazetă până la sistemele filozofice. Ipostazierea 
prin paternitate. 


11 noiembrie 1994 
Fapte-traiectorii—figuri (geometrice) 


Pasul este linia dreaptă, trecerea peste un obstacol este curba, iar 
întoarcerea la stânga-mprejur este cercul (nu tocmai). Sau poate direcţiile 
paşilor (mei) sunt cercul. Dar sfera? 


15 noiembrie 1994 


„Orice filozof este un aventurier“ spunea Nietzsche, ceea ce poate fi 
extins la fiecare creator de valori spirituale, inclusiv la omul de ştiinţă. 
Întrebarea este dacă nu cumva creatorul este azi un Don Quijote care şi-a 
„real-izat“ iluziile aflând că ele nu mai sunt morile de vânt. 


14 decembrie 1994 
Dăunătorul în „principii“ — consecvenţa 


De la Platon-Aristotel încoace, Occidentul împărtăşeşte nestrămutat 
teoria că există principii (archai) din care, în mod consecvent, se deduc 
toate, şi anume la acelaşi nivel de claritate (exactitate) şi evidenţă. Logica 
aşa gândeşte, matematicul la fel, până la a se defini în felul acesta, şi poate 
au dreptate. 

În „umanităţi“ însă, nivelul nu e acelaşi de la principii la consecinţe, ci se 
deformează. Principiile rămân doar călăuzitoare (Richtungslinien) şi nu 


poate fi vorba de continuitate de exactitate a gândirii (consecvență în sensul 
strict) în aşa-zisele „aplicaţii“ ale principiilor. Din principii deducţia 
teoremelor subsecvente nu se face în mod strict, ci ele se distorsionează, se 
ţin anevoie în echilibru şi, uneori, ele trebuie, poate, lăsate conştient la o 
parte. 

Obsesia ştiinţificului şi a consecvenţei a împiedicat ca această problemă 
şi de fapt un întreg domeniu să fie gândite teoretic. 

Inconsecvenţa consecvenţei a fost, fireşte, luată în seamă de-a lungul 


istoriei şi rezolvată prin dihotomii ca: lumea Ideilor/lumea lui genesis172 


(Platon), morphe-hyle1Z6 (Aristotel), suflet/corp (creştinism) etc. Dar 


principiile se deformează, se diluează, dar nu fiindcă li se opune 
neprincipialul, ci fiindcă felul lor este nerealist înţeles. 


8 ianuarie 1995 


Pentru a fi un maestru spiritual trebuie: 

1. să fii încredinţat că ai ajuns la ceva valabil („departe“); 

2. să te întorci de la tine şi de la desăvârşirea ta spre celălalt (altul, alţii); 

3. să fii încredinţat că ai ceva comunicabil (în înţeles larg — rațiune, 
natură umană etc.); 

4. să ai pretenţia că poţi face („realiza“) ceva în celălalt, sub oblăduirea 
ta. 


1 februarie 1995 
Superioritatea animalelor 


Ne-ar trebui o cercetare asupra a tot ce am pierdut prin deosebirea suflet 
(rațiune, spirit)/corp, prin „scânteia divină“ din noi, de la greci (Platon, 
Aristotel) încoace. Superioritatea senzorială a unor animale (fie şi câini, 
pisici) în privinţa mirosului, a văzului, auzului, orientării spaţiale şi 
temporale; sau migraţia păsărilor, de exemplu rândunica de mare (torn în 
engleză), pasăre mică ce migrează mii de kilometri (aproape un meridian) 
de două ori pe an, puii lor plecând în prima lor călătorie înaintea adulţilor. 
Sau zborul colibriului, care, în 1/8 sec., rămânând pe loc, face o revoluţie 
completă pe axul lui longitudinal şi alta pe cel transversal şi totodată bate de 


patru ori din aripi. Toate aceste performanţe egalează, mutatis mutandis, pe 
cele ale ştiinţei. 

O asemenea cercetare s-ar alătura celor despre mit, simbol, religie etc. 
din acest secol, care toate tind să balanseze accentul şi impactul ştiinţei 
raţionale (din afara ei). 


4 februarie 1995 


Minţile cu o înzestrare excepţională ne arată că facultatea (dynamis) de 
cunoaştere se poate aplica oricărui domeniu de cunoaştere, iar aplicarea 
reală atâmă de biografie, împrejurări etc. Totodată, aceste minţi năzuiesc 
însă spre o totalitate în cunoaştere şi spre o aplicare „multilaterală“. Astfel 
Aristotel, Leibniz, Kant. Atunci multipla aplicare este în miezul ei mânată 
de un soi de tendinţă spre sistem. 


9 februarie 1995 


Psihanaliza: o teorie a conştiinţei subconştientului. 


12 februarie 1995 


Este ceva stătut în orice cler. Prin instituţie şi profesionalizare. O lipsă de 
prospeţime în credinţă, un transfer al credinţei de la individual la 
instituţional. 


13 februarie 1995 


Înainte vreme, judecătorul împărțea dreptate. Acum, aplică legea. 


14 februarie 1995 


Postnihilism 

Oamenii care cred şi nu cred în Dumnezeu, în libertate, în ideal; ei sunt 
determinaţi negativ ca cei care nu mai cred propriu-zis. Nihilismul s-a 
ascuns, cuibărit, înăuntru; iar afară se mai crede că s-ar putea să se mai 
creadă. 


23 februarie 1995 


Numai tinerii au contemporaneitate. Tinerii sunt necontenita tinereţe a 
lumii, prezentul ei, în mod natural. 


15 aprilie 1995 


Se spune „domnule“ preşedinte, profesor, doctor, inginer şi, îndeosebi, 
„domnule“ general, maior, căpitan, plutonier, dar nu se spune „domnule“ 
pictor, actor, poet. 

Tâlcul e evident. 


20 aprilie 1995 


„Noul“ poate fi: 

[. Spus (scris): 

1. critic — latura negativă, desfiinţarea unui adevăr, a unei credinţe, a 
oricărei încetăţeniri mai mult sau mai puţin tradiţionale; pozitiv spus, 
creează un gol ce aspiră spre umplere, fiind resimţit ca gol; 

2. pendular — o afirmare spirituală prin tematizarea ei duce la accentuare 
şi delimitare, făcând astfel să răsară contrariul ei: prin însăşi delimitare, 
contrariul ia contur, se înfăţişează şi atrage, ca „nou“, tematizarea lui (de 
exemplu, Hegel şi Marx); 

3. noul propriu-zis — ceea ce n-a fost şi a devenit sau a fost făcut. Noul 
de-adevăratelea; 

4. noul relativ — un nou dezvoltat, care se schimbă prin evoluţie; 

5. noul pentru cineva/ceva — noutăţi, ştiri, veşti; 

6. noul ca (doar) nou — moda. 

II. Nespus: ce se întâmplă şi se schimbă fără ştirea noastră, dar pe care 
istoria îl scoate apoi la iveală, dacă îl scoate. 


3 mai 1995 


Omul mic, națiunea mică admiră omul mare, națiunea mare, fiindcă marii 
stau în faţă, cu ei se face cultura, deci de ei se ocupă istoria. 

Mai nimeni nu se îndeletniceşte cu oamenii mici, cu naţiunile mici. 
Cultura şi istoria sunt haine pe măsură pentru cei mari. Cei mici, îmbrăcaţi 
cu ele, „se dau mari“. Şi, Doamne, câte ar fi de învăţat din cultura şi istoria 
celor mici! 


Mai uşor îl faci pe omul cumsecade să lase un bun obicei, decât pe 
nărăvit să-şi lase năravul. 


Simţul intelectualului 


Întocmai cum omul obişnuit simte cele din afara lui prin simţuri, 
intelectualul mai adaugă un simţ, cel al bunurilor spirituale. O carte, o 
pictură sau o sculptură, o muzică incită şi provoacă intelectualul, aidoma 
unei miresme ori unui gust. El trăieşte (în plus) această bogăţie la care e 
receptiv şi care adesea alcătuieşte viaţa în care vieţuieşte. 

Omul cult adaugă şi îmbină senzațiile propriu-zise cu cele intelectuale 
(prin ridicarea primelor la rangul secundelor şi neuitarea obârşiilor 
secundelor din primele), pe când intelectualul înlocuieşte senzațiile propriu- 
zise prin cele intelectuale. 


6 mai 1995 


Intelectualul răsăritean (inclusiv al nostru) stă sub hipnoza „genialului“, 
cu efecte dăunătoare pentru cultura băştinaşă, unde nevoia cea mare este 
cea a stratului mijlociu (ca şi în economie), nu a vârfurilor, hipnoză nutrită 
de succesele „genialilor“ răsăriteni în cultura de consacrare a Occidentului 
(literatura rusă de la sfârşitul sec. al XIX-lea, pictorii evrei polonezi, ruşi, 
Brâncuşi, apoi Eliade, Ionescu, Cioran etc.). 

Linia biografică a veleitarilor „geniali“ români duce la o pseudoratare 
(12) a multor intelectuali români, care ar fi fost buni şi foarte buni 
„mijlocaşi“ culturali. 


7 mai 1995 


Al Doilea Război Mondial a adus la stadiul confruntării câteva opoziții 
rămase nerezolvate: 

— imperialismul teritorial (război de tip tradiţional) nazist, rezolvat 
vremelnic, ca orice confruntare de acest tip; 

— confruntarea ideologică (ideologia ca atare): democraţie-—dictatură, 
tenace; rămasă nerezolvată în opoziţia ideologică democraţie-comunism, 
dar cu succes postbelic al stângii, obligând democraţia să se înstrăineze, 
devenind ideologie, ceea ce nu-i stă în fire; 


— confruntarea rasistă, etnică, religioasă, în ambiguitatea încălcării 
domeniilor etnic, religios, ideologic; rămasă nu numai nerezolvată, ci chiar 
sursă de conflicte majore (lumea arabă, islamism, lumea a treia etc.) 

Dar atât ideologia cât şi confruntarea s-au format înaintea celui de-al 
Doilea Război Mondial. 


30 mai 1995 


Nu prea ţinem seama că existenţa noastră (şi a oricărei vietăţi) nu e un 
continuu de la sine mişcător, ci se întreţine necontenit ca să existe 
(respiraţie, hrănire etc. cu pandantul lor: expiraţie, excreţii etc.) 

Subiectiv, întreţinerea este un necontenit contact cu exteriorul obiectiv 
(cosmic), este un circuit. 

La fel cu cele dobândite prin învăţare, de pildă: o ştiinţă învățată, o 
morală înţeleasă, o limbă străină ştiută, toate trebuie întreţinute prin 
exersare (Aristotel, De anima II, 5, 417 a), prin întreţinere deci, altfel se 
pierde, se „uită“ — ceea ce este un simptom de precaritate. 

Apoi, în viaţa lui, omul trebuie să se afirme. Nu ca voinţă de putere, ci ca 
a-ţi lua viaţa în braţe. Abia în afirmare, înăuntrul ei, intră năzuinţele, 
proiectele, alegerile şi idealurile. Afirmarea nu este doar acţiune, ci condiţia 
ei permanentă, care premerge oricărei acţiuni, oricărui gând, oricărei opinii. 
În toate ne afirmăm. Crizele existenţiale pure sunt crize de afirmare. 


5 iunie 1995 


Doar metodologic, se pot deosebi două feluri de gânditori: constatatori ai 
realităţii şi înnoitori totali. Constatator este, de pildă, Aristotel, înnoitor, 
Platon, apoi, clasic constatator: Husserl, clasic înnoitor: Nietzsche. 
Constatatorii cuprind un larg domeniu de realitate (multilaterali, 
enciclopedişti, uimind prin aceasta) pe care îl sistematizează; înnoitorii văd 
altfel lumea, au un Weltanschauung diferit de cel obişnuit, comun, şi ne 
uimesc prin tălmăcirea celor lumeşti într-o cu totul altă lumină, ne cer astfel 


o periagoge tes holes psychesLZ/ (Platon, Republica VII). 


Dacă am şti când nu pierdem timpul! 


2 octombrie 1995 


Câinele e ţinut semiînfometat ca să nu latre şi să nu muşte. Omul 
(poporul) e ţinut semiînfometat ca să nu vorbească şi să nu se răzvrătească. 


25 octombrie 1995 


Acu” 70 de ani eram copil, acu” 50 de ani tânăr, acum sunt bătrân. Câtă 
inconsecvenţă! 


30 octombrie 1995 
Des bons mots şi des mots d'esprit 


Calambururile, jocurile de cuvinte, expresiile fericite care fac carieră sunt 
des bons mots. De la des mots d'esprit se cere însă mult mai mult: concizia 
unei întregi concepţii, o sămânță de gândire, o originalitate de gândire etc. 
Categoriile sunt inconfundabile şi noncumulative. 

Cioran este, bunăoară, un diseur des mots d'esprit, nicidecum un diseur 
des bons mots, cum e uneori, Caragiale. 


26 octombrie 1995 
Niveluri 


1. Traiul „natural“: nu ne prea preocupă persoana proprie, ne trăim viaţa; 

2. Conştiinţa: pe lângă traiul natural, trăim şi conştiinţa de sine, dar 
asistând doar, cel mult înregistrându-l (traiul) pasiv; 

3. Luciditatea: apar valorificările (constatative doar) proprii: bine şi rău, 
în mine, în ce fac, simt etc. Calităţi — cusururi. Adesea dublat de justificarea 
„aşa sunt eu“; 

4. Îndreptarea: apare libertatea. Te apleci asupra metehnelor şi calităţilor, 
te străduieşti să eviţi, să te îndrepţi, să te „corectezi“; 

5. Disciplina: te iei în propriile mâini, te controlezi şi te îndrepţi 
continuu, te supui propriei discipline pe care ţi-o impui, totul la nivel 
practic; 

6. Aderarea: aderi la o morală constituită teoretic; morală a ta, a altora, a 
grupului etc., cu orizont filozofic eventual. 

Fiecărui nivel îi corespunde şi o situare: în societate şi în cosmos. 


12 noiembrie 1995 

Românul mai are o mare rezervă de respect şi admiraţie pentru cinste, 
caracter, competenţă, cu condiţia să nu-i fie cerute lui. 

13 noiembrie 1995 


Orice rezolvare a unei probleme deschide un orizont spre alte probleme, 
poate în afara unor cazuri de nimicire. „Alte probleme“-le sunt fie în natura 
gândirii noastre, fie în realitate. 

19 noiembrie 1995 

Adesea, precum uzura este amprenta omului, tot aşa dezordinea este 


ordinea personală. 


Poate că orice vorbire emfatică vine din nevoia de a acoperi sau chiar de 
a ascunde ceva. De pildă, o frustrare personală oarecare la naţionalişti. 
4 decembrie 1995 


Românul iubeşte dintotdeauna teatrul fiindcă îl joacă. 


11 decembrie 1995 


Citadinismul modem a dus la dispariţia singuraticului ca tip de 


LeistungsfăhigkeitL78. Filozoful ca singuratic (Descartes, Kant, 


Kierkegaard, Hegel, Nietzsche şi... Heidegger), poetul şi artistul romantic, 
anahoretul (Leonardo, în general artiştii renascentişti etc.), toţi înconjurați 
de aura singurătăţii alese, cale pentru creaţie. 


31 decembrie 1995 


Complexul de superioritate a inferiorităţii pe care îl au ruşii. 


4 ianuarie 1996 


Oamenii, când numără doar până la zece, numără în ritmul bătăilor 
inimii. 


15 ianuarie 1996 

Importanţa ce ne-o dăm ne face să credem că ceea ce spunem este 
adevărul. 

19 ianuarie 1996 


Înţelepciunea o dobândim ca mersul pe bicicletă: întâi învăţăm să 
mergem, apoi ne deprindem şi (facultativ), în sfârşit, putem ajunge la 
acrobaţii. Numai că învățatul în înţelepciune ţine vreo 60 de ani, 
deprinderea şi ea vreo 10, aşa că... Unii devin înţelepţi doar prin deprindere 
(înţelepciunea ţărănească), dar, neavând învăţătură, au o înţelepciune 
ambiguă, chiar contradictorie în teorie, alţii câştigă multă învăţătură, dar n- 
au deprindere, sunt nestăpâniţi, dezordonaţi. 


20 ianuarie 1996 


Orice cunoaştere de sine se încheie cu „sunt aşa şi nu altfel“, într-o 
obosire de ceea ce sunt. 


12 februarie 1996 


„Orice învăţ are şi un dezvăţ“ este uneori un bun argument pentru 
libertate. 


16 februarie 1996 

Filozofia este lumea prinsă într-o viaţă. 

(Frumos, nu? Îmi place fiindcă e aşa, dar mă stinghereşte emfaza 
maximalistă). 


5 martie 1996 


Toţi gândim sistematic, dar puţini gândesc consecvent. 


7 martie 1996 


Există de bonnes idees, cum există des bons mots (Pascal ori 
Rochefoucauld). 


28 martie 1996 

Toţi — filozofi, savanţi, cercetători sau cum li se mai spune — se joacă de-a 
adevărul. 

18 aprilie 1996 

Uităm adesea un fapt major al democraţiei: că proştii sunt mult mai mulţi 
decât deştepţii şi că deştepţii, pentru deşteptăciunea lor, se ceartă între ei. 

27 aprilie 1996 

La un om cu minte, bogăţia celor negândite trebuie să depăşească 
totdeauna pe cea a celor gândite, iar rezerva celor nestăpânite pe cea a celor 
stăpânite. 

8 mai 1996 


Deosebirea spirituală între europeni şi americani pare să fie că, în cultură, 
noi avem şosele şi chiar autostrăzi culturale tradiţionale, pe când ei de-abia 
îşi fac cărări, poteci. De unde naivitatea ca imbold al teoriilor lor în 
educaţie, discriminare etc. 


17 mai 1996 


Importanţa fiecăruia şi a oricui se întemeiază în faptul că există. 


20 mai 1996 


Tinerii şi maturii sunt ceea ce sunt prin ceea ce iese din ei în afară (prin 
ceea ce fac), bătrânii sunt ceea ce au adunat din afară înăuntrul lor. 


24 mai 1996 


Unii gândesc ideile în cuvinte, alţii cuvintele în idei. Puţini gândesc doar, 
adică puţini dibuie cu libera aşteptare a împlinirii gândului. 


25 mai 1996 


Ideile clare şi distincte nu se pot aplica realităţilor umane, care sunt doar 
nuanţe dinamice (esprit de finessel79). 


11 iunie 1996 


De la teoria platonică a lui Platon la ideo-logia (ideologie). Ditamai 
deriziunea! 


12 iunie 1996 


Pare evident că, azi, moralei i-au luat locul ideologiile socio-politice 
(liberalism, socialism etc.). Numai că morala implică autoritate şi norme de 
purtare, ceea ce nu au „concepţiile“. O proastă întoarcere de la practic 
(praxis) la teoretic. 


Lumea, sora mea! 


14 iunie 1996 


Proba morţii: credinţa, familia, neamul, demnitatea şi, poate, filozofia 
pot transcende moartea. 

În vremurile noi, ele au fost transformate din scop în sine în mijloc, au 
fost folosite. 


19 septembrie 1996 


A trăi după program: „acum fac asta..., pe urmă fac asta...“, viaţă prinsă 
în prezent şi viitor, fără trecut, hotărâtă de împrejurări din afară şi dinăuntru, 
în care niciodată nu aştepţi gândurile să vină: pe ele, independente, nu te 
„laşi“. 


Spaţializarea sensului 


Spunem că o gândire te „înalţă“ sau că e „adâncă“. Inălţătoare e gândirea 
care îţi cere un drum, un efort, împotriva unei naturi proaste, pe când 
„adâncă“ e gândirea încrezătoare în natura-i bună şi în izvoarele ei. 


31 septembrie 1996 


Un text literar se imaginează, unul ştiinţific se raţionează, cel filozofic se 
gândeşte. Dar nu toate chiar aşa de categoric. 


19 octombrie 1996 


Nu numai sportivii cu zecile de mii de spectatori microbişti, ci şi savanții, 
de la matematicieni-fizicieni până la sociologi-—politologi se joacă fiecare 
cu jucăria lui, importantă, toţi încă neajunşi la maturitatea lumii. 


19 noiembrie 1996 


Maturizarea e în bună parte o luptă între învăţ şi dezvăţ. 
Orice „trebuie“ este şi o subjugare a prezent-viitorului de către trecut. 


21 noiembrie 1996 


De ce mai degrabă criticăm decât lăudăm, mai degrabă condamnăm decât 
iertăm, mai degrabă urâm decât iubim şi mai uşor suntem răi decât buni? 


Victoria şi țelul puterii este transformarea ei în centru. 


12 ianuarie 1997 


Clipele alese în care şi Shakespeare pare grandilocvent. 


18 ianuarie 1997 


Pentru deştepţi, trecutul e necesar ca lecţie de modestie. 


19 ianuarie 1997 


„Intelectual“ a devenit tot mai mult omul care citeşte, nu omul care 
gândeşte. 


Manipulaţi de Istorie. 


20 ianuarie 1997 


Un nou cu cât e mai nou, mai revoluţionar astăzi, cu atât e mai învechit 
mâine. 


28 ianuarie 1997 


Puterea este o fabrică de duşmani şi de ingraţi. 


30 ianuarie 1997 


Hiperdocţii şi semidocţii se întâlnesc în livresc. 


Constipaţia intelectuală silită, din anii de restrişte, a dus la diareea 
verbală de după decembrie 1989. 


31 ianuarie 1997 


Gândirea nu operează logic, fiindcă ideile ne vin (mărul lui Newton). 


3 februarie 1997 


Sistemele filozofice se clădesc pe structura marilor probleme istoric 
(tradiţional) nerezolvate. 


4 februarie 1997 


Toţi cultivăm aceeaşi grădină. Numai că unii plantează cartofi, alţii 
ceapă, alţii trandafiri. Şi asta iese. 


6 februarie 1997 


„Cultura““ contemporană este trecerea de la natură la grădină. 


18 februarie 1997 


Ce se ia spaţiului revine timpului şi invers. 


21 februarie 1997 

Principial, orice idee e minoră, fiindcă ne vine de undeva şi are 
consecinţe. 

5 martie 1997 


Să purceadă oare dialogul ca logos din pacea războinicilor? Adică din 
tratativele de pace pentru găsirea unui limbaj comun (dia-logos) al foştilor 


duşmani? 


Argument: tratatul Peri ton sophistikon elenchonL80 al lui Aristotel şi 


dialogurile antisofiste ale lui Platon, dar şi orice discuţie ce pleacă de la 
poziţii (tabere) diferite, recte adverse, pentru a ajunge la o concluzie 
reciproc acceptată (logos-ul ca limbaj comun, respectiv rațiune egal 
împărţită). 


12 martie 1997 


Milenii de-a rândul, adevărul a fost privit ca falsificabil în câmpul logic. 

Modemii au elaborat şi postmodernii au statomicit temporalizarea 
adevărului. Adică: un adevăr proclamat era judecat cu argumente logice şi 
combătut, dovedindu-l logic fals. Asta până la moderni. 

De la moderni încoace, este necesar şi suficient doar să enunţi că este 
depăşit, vetust, învechit, fără măcar să te preocupe că „argumentul“ tău e un 
bumerang. 


17 martie 1997 
Tot mai mult mă uit fără să văd şi aud fără să ascult. Nu e numai ostenire 
şi/sau îmbătrânire în faptul că suntem distraţi. 


25 martie 1997 


De ce ne simţim importanţi când înţelegem ceva sau când ne exprimăm? 


1 mai 1997 


Confortul cititului pentru intelectual. Cititul ca evaziune din actualitate 
(„cartea“ însăşi), treabă confortabilă, dezlipită de problemele traiului şi 
suprema compensare: „marile“ probleme. Cititul ca uitare de sine, ca 
scăpare de sine şi echilibrare iluzorie. 


25 iunie 1997 


Social, ştiinţa şi tehnica au creat două clase de cvasiincompetenţi: la 
nivelul producţiei, muncitorii, care fac aceleaşi gesturi limitate în munca lor 


(îndobitocirea caricaturizată de Chaplin) şi nu sunt „competenţi“ în nimic, 


iar la nivelul uzului, beneficiarii, care se bucură de producţiile tehnice 
(televizor, automobil etc.), fără să ştie cum funcţionează (ei doar le 
mânuiesc). 

Între ele se situează ştiinţa descoperitoare şi tehnica creatoare. 

Şi cum mai toţi suntem ori muncitori, ori beneficiari... 

Competența propriu-zisă, în masă, a dispărut. Dar şi în ştiinţă-tehnică 
creatorii sunt puţini şi puternic specializaţi, adică sunt competenţi într-un 
domeniu mărginit şi cu tendinţă de restrângere. 

Însumând, ar însemna că trăim într-o societate de incompetenţi. Prin 
„competenţă“ am înţeles priceperea într-un domeniu, pe baza cunoştinţelor 
dobândite, a experienţei practice şi a rezultatelor activităţii în domeniul 
respectiv. 

Fenomenul descris a avut două consecinţe: 

1. Reducerea (transformarea) competentului la „expert“; 

2. Apariţia „omului politic“, nu ca un vârf al competenţei (teoretic) într-o 
societate ierarhic ordonată, ci ca un tip de cetăţean fără competenţă specială 
(sau cu una irelevantă ca atare), dar factor principal de decizie în 
organizarea socială. 

În societatea comunistă, de pildă, această opoziţie: expert (specialist)— 
activist e definitorie. 

Însă este o mare deosebire între incompetentul producător industrial 
(muncitorul) şi beneficiarul tehnic. Muncitorul este simplu incompetent, pe 
când beneficiarul manipulează tehnica, la fel ca activistul. Nu trebuie să ştii 
cum funcţionează un aparat, o maşină, ca s-o foloseşti, trebuie doar să ştii 
cum s-o manipulezi, pe ce buton să apeşi. La fel şi activistul. 


1 iulie 1997 


Nedialogabili (inventar) 

— clerul de orice religie, dar sigur cel ortodox; 
— comuniştii şi extrema dreaptă; 

— posesorii adevărului; 

— fanaticii de orice fel; 

— proştii care se cred deştepţi; 

— mincinoşii. 


Incomunicabilele (inventar) 

— extazul; 

— convertirea şi, în general, credinţa religioasă; 
— dragostea; 

— experienţele extraordinare colective: războiul; 
— imediateţea personală; 

— închisoarea, tortura. 


7 septembrie 1997 


Competența înseamnă nu numai să te pricepi la ceva, ci şi — pe aceleaşi 
criterii — să ştii că nu te pricepi la altceva. 

Totodată, competenţa este şi conştiinţa competenţei, ceea ce implică 
orizontul cultural, legătura cu domeniile învecinate şi integrarea într-un 
întreg de cunoaştere. Altfel, se ajunge la caricatura competenţei, adică la 
„specialist“, „expert“, definit prin raport cu „activist“-ul ca incompetent. 

8 septembrie 1997 


Filozofii cu sosuri şi filozofii fără sosuri. 


3 octombrie 1997 


Cică trecem printr-o perioadă de tranziţie. Dar care perioadă n-a fost de 
tranziţie? Stabilitatea e doar constanta care acoperă o tranziţie. 


4 octombrie 1997 


Unii (intelectuali) au o privire de ansamblu, dar prin spărtura ţarcului. 


18 octombrie 1997 


Nu-i de mirare, dar e ciudat cât de mult şi cât de puţin seamănă acum 
Bucureştiul cu bucureştenii. 


19 octombrie 1997 


Viaţa ca: 
— o povară (amărâţii şi obidiţii); 


— eine Aufgabelăl; 


— un izvor de plăceri; 

— un destin; 

— o rutină; 

— o bucurie simplă; 

— o întrebare; 

— un mixtum compositum. 

29 noiembrie 1997 

Bătrânii sunt prozatori. Goliţi de poezie şi muzică, devin povestitori, 
memorialişti, în care deapănă, mascate în amintiri, nuvele, schiţe şi romane. 


22 decembrie 1997 


Ce ţi se întâmplă ţie e o păţanie. Ce li se întâmplă altora e o „informaţie“. 


23 decembrie 1997 


Inutilitatea, vestibulul pieirii. 


24 decembrie 1997 


Serioşii, neserioşi. 


19 ianuarie 1998 
Noaptea privită ca: 
În-făptuire a nimicului 
şi 
În-fiinţare a singurătăţii. 


24 ianuarie 1998 


Omul şcolit are, cred, cea mai lungă perioadă de învăţare dintre animale, 
peste 20 de ani, ceea ce biologic nu e nimerit, fiindcă primul rezultat este că 
învaţă să înveţe, nu să facă, şi rămâne adesea cu pecetea asta. 


25 ianuarie 1998 


Şi gândirea are un trup. Are un cap (gândul de căpetenie), are o inimă 
(ritmul gândirii), plămâni (respiraţia ei), membre (gândirea care apucă în 
stânga şi în dreapta, care umblă încoace şi încolo) şi excremente. 


11 februarie 1998 


La bătrâneţe, fiecare seară e un mic sfârşit de lume. 


15 februarie 1998 


Înţelepciunea izvorăşte din întrebările proprii. Dar ele de unde vin? 


16 februarie 1998 


Cum de se reflectă în voce (ton) caracterul (aroganţa, timiditatea, 
dragostea, viclenia)? 


Fiecare avem idei pe care ar trebui să le scoatem la pensie. 


17 februarie 1998 


Democraţia este arta raportului just dintre a spune (vorbi) şi a face. 
Noi ne indignăm, dar nu ne revoltăm. 


20 februarie 1998 

La noi, foarte puţini oameni culţi ştiu că nu sunt culţi. De aceea o bună 
parte din intelectualii noştri sunt tot nişte „Bouvards et Pecuchets“. 

Cinstit e cel ce nu-şi face nici o idee despre sine. Ceea ce nu se poate. 

21 februarie 1998 

Spaţial, dinăuntru vedem relaţii, din afară tabloul (sistem). 

Temporal, întâi vedem relaţii, apoi le legăm în sistem. 

25 februarie 1998 


Nu suntem niciodată destul de modeşti. 
Ţăranii sunt grecii noştri. 


17 martie 1998 


Autoritatea tradiţiei se hrăneşte din „timp“. În timp, ea creşte, se 
hrăneşte, se întăreşte, îşi creează mitul propriu, legende, devine intangibilă. 

Dar tot „timpul“ e cel care o năruieşte. Devine prea autoritară, din sprijin 
al virtuţii devine stăpânul ei, se sclerozează, degenerează, se anchilozează 
şi, în cele din urmă, uită. 

17 aprilie 1998 


Să privim în faţă: în ce priveşte instituţiile valorilor, trăim într-un cimitir. 
Biserica, armata, justiţia sunt monumente funerare. Nietzsche avea dreptate. 
Dar valorile înseşi? Credinţa, curajul, dreptatea? 


22 aprilie 1998 


Poate suntem într-adevăr fiecare o datorie faţă de noi înşine. 


1 iunie 1998 


Fumătorii, drogaţii: oameni care nu ştiu să viseze. 


3 iulie 1998 


Matematica a progresat fiindcă oferă soluţii fără rest ale problemelor şi, 
astfel, naşte noi probleme (îşi creează propriul orizont). 


27 septembrie 1998 


Moştenirea culturală azi: tot ce a fost cândva nu mai este azi decât 
cenuşă. Şi cine scormoneşte cenuşa? 


30 septembrie 1998 


Şi Dinu N.[oica] vorbea citabil. 


18 noiembrie 1998 


„Instinctul“ de supravieţuire creează nevoi şi nevoile creează 
instrumente, tehnici, cunoaşteri şi... cuvinte. 


26 noiembrie 1998 


Să fie „explicaţia“ o lipsă de talent? Cel ce „explică“ nu face (criticii 
muzicali, plastici, literari etc.). Sunt, ce-i drept, rareori şi dintre cei care 
îmbină pe „a explica“ cu „a face“. Avem însă şi exemplul lui Pascal, care a 


renunţat la talentele sale (de matematician, de espritL82), şi a optat pentru 


un fel de explicitare (explicitarea credinţei). 

Există însă în „explicatori“ (inclusiv marii filozofi) un iz de ratat. 

Dar se poate vorbi şi de o excepţie cu tâlc mai adânc: nu există critici, 
comentatori, hermeneuţi în tehnică; maşinile nu se „interpretează“. 

Însă „adevărul“ însuşi nu este el oare o interpretare? Adică: ceea ce se 
interpretează sunt „creaţiile oamenilor“, despre care ştim cu precizie că sunt 
o creaţie. Dar nu cumva, când încercăm să ştim adevărul, realitatea o 
concepem tot ca o „interpretare“ a lumii „create“, cum o făceau filozofii 
creştini? Nu cumva de la început vedem lumea ca pe o „creaţie“ a cuiva, şi 
asta fiindcă nu o putem vedea altfel? Cum altfel ar putea să existe lumea 
altfel decât făcută? 


27 noiembrie 1998 


Societatea occidentală e o pânză deasă, pe când cea românească e o plasă 
cu ochiuri mari. 


28 noiembrie 1998 


Orgoliul terminologiei ştiinţifice. 


15 ianuarie 1999 


Azi, „informaţia“ ne e servită aproape deodată cu tăgăduirea ei şi cu 
„dedesubturile“ bănuite, insinuate, precum şi cu „bătaia“ ei. Am, adică, 
aproape deodată: 

1. informaţia ca atare; 

2. dezminţirea sau infirmarea ei; 

3. un scenariu de implicaţii şi de culise; 

4. orizontul bănuielilor, incriminărilor. 

Astfel se îneacă informaţia şi devine imposibil adevărul. 


20 ianuarie 1999 


Pe vremea mea, curba vieţii creştea de la leagăn până la maturitate şi 
scădea la bătrâneţe. La fel şi curriculum vitae. „Plinul“ vieţii era maturitatea 
(circa 30-50 ani), după care veneau respectul, onorurile şi „demnităţile“. 

În prezent, într-o seamă de activităţi, viaţa „rentabilă“ se concentrează în 
circa zece ani de tinereţe, restul vieţii se trăieşte de pe urma acestei 
perioade. De exemplu, în sportul de mare performanţă şi popularitate 
(fotbal, baschet, tenis). Marii jucători câştigă, de obicei între 18 şi 28 de ani, 
milioane de dolari. După aceea, le investesc sau devin antrenori, impresari, 


old boys183 etc. Or, sportul a devenit de cel puţin câteva decenii o mare 


antrepriză financiară, „planetară“ în aspectele ei. Astfel, viaţa performerilor 
sportivi se concentrează în focarul deceniului din tinereţe, după care „the 


rest is silence“L84 (La 50 de ani, idolii stadioanelor nu mai repezintă 
nimic.) Aproape la fel se petrec lucrurile şi în restul profesiunilor. Aproape 
în toate, posturile-cheie (manageri, directori etc.) sunt ocupate de oameni 
până în 40 de ani. 


20 martie 1999 


Felul ăsta bătrânesc de a vorbi, „înţelept, cu duh“, ca moşul pe prispă. 


10 aprilie 1999 


Orice intelectual care „comunică“ (oral sau scris) e supus dublului păcat 
de a crede că ceea ce spune el e cu totul nou şi de a crede că ceea ce spune 
el e la mintea oricui, e evident adevărat. 

Receptorii se străduiesc să arate că el nu aduce nimic nou (are filiaţiuni, 
deci este de îndată încadrat) şi că ceea ce spune nu numai că nu e evident, 
dar e chiar greşit ori pueril. Aceasta se cheamă „dialog“. 


20 aprilie 1999 


Oare există adevăruri care depind de altceva, depind sine qua non de 
altceva? Bunăoară: adevăruri insomniace? Adevăruri propriu-zise, care nu 
se dezvăluie, la care nu ajungi decât singur la două noaptea? 


Fiindcă sigur sunt „viziuni“ la care nu ajungi decât drogat, sunt domenii 
la care hinduşii susţin că nu ajung decât după o îndelungată tehnică 
spirituală. 

Dar adevăruri (raţionale)? N-ar fi „scandalos“? 


13 mai 1999 


O femeie „bine“ este o femeie căreia nu-i stă bine goală. 
Un intelectual încrezut e cel care a citit cărţi prea bune pentru el. 


Şi cultura cere exactitatea ei. Un incult greşeşte citatele, încurcă 
tablourile şi confundă compoziţiile. Ca senilii. Doamne, iartă-ne! 


In gura semidoctului, citatul ilustru e ca pălăria prea mare a lui tată-su. 
Ţara întreagă joacă Conu” Leonida faţă cu reacţiunea. 
Românii au o înclinaţie spre seriozitatea umorului. 


Ce e curios în paradigmele platonice (din Sofistul, Omul politic etc.) este 
că în ele terminologia joacă un rol fundamental, dar altceva este în joc, ceva 
care nu e sintaxă. Şi atunci ce e diairesis? Logică a definiţiilor, se răspunde, 
deci mă întorc la „termen“. 


22 mai 1999 


Avem lucruri sau domenii. Apoi descoperim analogiile lor şi formăm 
tipuri de relaţii, sisteme, structuri. Apoi ne întrebăm ce sunt sistemele şi 
Sc 


structurile acestea, ce „natură“ au. Abia astea sunt „instrumentele“ noastre, 
adică bunurile cu care urmează să acţionăm. 


30 mai 1999 


In ce sistem (structură, ordine, registru etc.) gândesc, vorbesc, scriu: în 
cel logic, ori în cel sintactic-gramatical, ori în cel stilistic-retoric? 
Sau: 


Elementele lui Euclid sunt scrise corect gramatical? Şi Gramatica lui e 
logic-corectă? Şi Retorica lui Aristotel e logic corectă şi gramatic corectă? 


3 iunie 1999 


Frica de moarte e doar frica de frică. 


10 iunie 1999 


Ultima generaţie (computerizată) de intelectuali e pentru nostalgici una 
care nu ştie să scrie (manual). 

Sau: 

Flogiul caligrafiei, ca disciplină a mâinii, îndemânării, ţinutei şi a 
frumosului la nivelul literelor, cuvintelor, şirurilor, paginilor. 


14 iunie 1999 


A gândi singur nu înseamnă a gândi de la tine, ci, dimpotrivă, a aştepta 
ce-ţi vine-n gând, a fi „liber“ pentru gândurile ce vin peste tine. 


28 iunie 1999 


La noi, femeile deştepte cred că-i mare lucru. 


30 iunie 1999 


La săraci, toate lucrurile sunt preţioase. 


1 iulie 1999 


Părerea despre sine este, la om, cel mai de seamă lucru, după conştiinţă. 


3 iulie 1999 


Important este ca orice înveţi, îţi însuşeşti, ştii, să fie (să devină) prilej de 
a inventa (născoci, imagina) ceva. 


7 iulie 1999 


Orice intelectual provincial poartă în raniţă bastonul de ratat. 


12 iulie 1999 


Prejudecata că dacă cineva ascunde ceva, el este („realitatea“ lui este) 
ceea ce ascunde. Bunăoară, tipic, Freud. 


25 octombrie 1999 


Scrisul (şi în mare măsură şi spusul) aplatizează ceea ce comunică. De 
pildă: „În Mexic a avut loc un cutremur de 7 grade pe scara Richter“. Altfel 
spus: comunicarea aplatizează comunicatul. Comunicarea „normală“ e cu 
totul altceva decât ceea ce comunică. Cuvântul „groaznic“ nu e groaznic. 


16 noiembrie 1999 

Bătrânii sunt: 

— ori un magazin de antichităţi; 

— ori o fabrică (un „service“) de sfaturi; 
— ori o ruină; 

— ori o bază de atacuri la adresa „lumii noi“. 


27 noiembrie 1999 


Concepţiile care se mărginesc să „oglindească“, să „afle“, să „descrie“ nu 
conţin un „sens“. Idealul lor e repetarea (imaginea). Pentru ca o concepţie 
să dea un sens vieţii, trebuie să conţină un sens, în înţelesul de direcţie, şi 
un viitor, ceva nou de făcut, nu doar „oglindirea“. În primul caz, problema 
centrală e „adevărul“, în al doilea caz, mântuirea. 


7 decembrie 1999 
Autenticitate 


1. Heidegger: Există Man185-ul în care trăim obişnuit, şi autenticul, care 


e opus, e altceva. 2. Hegel: Geschichte der PhilosophieL86, capitolul 


„Protagoras“: există o lume aşezată, (Atena) înainte de Pericle şi pe urmă 
vin sofiştii şi strică totul, conştientizând răul şi binele. Deci aici conştienţa 
(autenticul) este o boală spirituală, o molimă. 


25 februarie 2000 


„Inteligenţii“ au zona lor în spiritualitate, o zonă largă, la rampă, dar nu 
una creatoare, nu una eficientă, ea adesea fiind chiar o frână. E zona 
Topicelor lui Aristotel. 


10 martie 2000 


Piramidele sunt o încercare de a învinge timpul şi de a eterniza moartea. 
Incercări de a lovi timpul cu arma morţii şi, ca orice încercare de eternizare 
într-o lume a vieţii, ele sunt sortite eşecului. 


23 martie 2000 


„Cartea mare a naturii“: ce blasfemie! 


26 martie 2000 


Ceea ce îl deosebeşte pe Freud de Jung e înclinația porno a primului. 


Oare deosebirea (mistică) dintre trup şi suflet a dus la deosebirea, în 
trupul nostru, a părţilor „ruşinoase“? Sau ce atunci? Mirosul? Sexul 
(erosul)? 


Contradicţia dintre „nu ştim“ (socratic) şi cartea deschisă a naturii 
(Natura ca o provocare). 

Există „niveluri“? 

Pentru căţei om fi nişte extratereştri. 


26 aprilie 2000 


Noi credem că onestitatea e nepoata naivităţii. 
2 mai 2000 
De aproape 70 de ani „acasă“-ul meu e filozofia (metafizica). 


15 mai 2000 


Iubesc tot mai mult vegetaţia, îndeosebi copacii. lar ca împlinire a acestei 
iubiri: pădurea, cu sentimentul admiraţiei. 

E o extindere a iubirii în domeniul iubirii, mai precis în domeniul 
similarităţii cu omul, de la animale la plante. 


16 mai 2000 


Viaţa e un bun de consumaţie care se consumă singur şi asta e tot ce 


avem. (Vezi şi Shakespeare, Hamlet, IV, 4: „Io fust in us unused“187.) 


decembrie 2000 
Seriozitatea chelilor, gravă. 


17 mai 2001 


La noi, străzile încă aparţin caselor care le mărginesc. Nici măcar 
Bucureştiul nu e un oraş de străzi (de căi de comunicaţii), ci, în bună parte, 
un oraş de case. Suntem încă departe de a avea, ca la Paris sau Viena, străzi 
independente. 


Note 
„ Situat „mai sus“, de calitate superioară (lat.). 
. Psihologie abisală (germ.). 
. Profunzimile (fr.). 
. În mijlocul lucrurilor (lat.). 
. Nimic prea mult (gr.). 
. În eprubetă (lat.). 
. Omul faţă în faţă cu natura (lat.). 
. Auto-guvernarea (gr.). 
„ Soluţie tehnică, mijloc (gr.). 
. Meşteşug (apt să multiplice o soluţie tehnică) (gr.). 
. îndemânare, meserie, meşteşug (germ.). 
Ceea ce este pus în mod ferm ca imuabil (lat.). 
Capabil de modificare (germ.). 
Gândesc, deci sunt (lat.). 
Vezi supra însemnarea din 20 oct. 1977. 
Rațiunea e lucrul de care toată lumea are parte în mod egal (fr.). 
Raţiune pură (germ.). 
„Drumul dialectic către spiritul absolut“ (germ.). 
Fiinţă (germ.). 
Raţiune universală (germ.). 


= wo lo al ml Www = 

. Un capital constant (germ.). 
. Altul, celălalt (germ.). 
„ «Opozitul» care poate fi sesizat doar «ca raportat la sine», în măsura în care el rămâne altul 


(de rang secund) şi ca atare este distorsionat (germ.). 


„Ştiinţa care ajunge la sine ca adevăr absolut“ (germ.). 
. Negaţia (germ.). 

„Esenţialul este lupta“ (germ.). 

„Celălat ca negaţie“ (germ.). 

„Lupta pentru suprimarea sa“ (germ.). 

„Suprimarea pe care negativul o pune în joc ca «dialectică» este înţeleasă ca «istorie» (germ.). 
. În temeiul ei (germ.). 

În chip strict real (germ.). 

În funcţie de situaţie, pragmatic (engl.). 

În sensul de: „organizaţi la nivelul convieţuirii“ (gr.). 
Aruncat (fr.). 

Ceea ce a trecut (germ.). 

Administrator al lumii (germ.). 

Avem ca datorie să-l ştim (fr.). 

„Cu o negaţie neadevărată, pe care natura o pune ca pe o punere neadevărată“ (germ.). 
Conştiinţă a... (germ.). 

. Dispoziţie provocată de întâlnirea cu natura (germ.). 

. Expresie a puterii (germ.). 

. Culegere de flori. 

Binele este suficient prin sine (lat.). 

Omul este prin excelenţă mintea omului (lat.). 

Eu = eu (germ.). 

Conştiinţă (germ.). 

Evidenţă (germ.). 


48. La ce bun asta? (germ.). 
49. Gândire (germ.). 

50. Fiinţă (germ.). 

51. Ne-fiinţă (germ.). 

52. Fiinţă pură (germ.). 

53. Gândesc, deci este (germ.). 
54. Stare de lucruri (germ.) 


. Fiinţa propriu-zisă (germ.). 


56. Colaps (engl.). 


7, 
cum, „laolaltă 


Dragomir face aici un savuros joc de cuvinte, luând elementul de compunere con- (din lat. 
ă“) şi trimiţându-l la franţuzescul con, „imbecil“. În loc de „con-sacrare“= „validare, 


divinizare a cuiva la nivelul unei comunităţi“ (din lat. consecrare, „a diviniza, a face nemuritor“) se 
obţine „validare a unui imbecil“. 


58 
3% 
S0 


. Neînţelegere (engl.). 
. Mediu înconjurător (engl.). 
. Natură (gr.). 


61. Slugă (lat.). 
62. Termen folosit de Heidegger pentru desemnarea omului ca rostitor al fiinţei şi interpret al 
sensului ei. 
63. Întrebarea privitoare la ființă (germ.). 
64. Fiinţare (germ.). 
65. Întrebarea cu privire la fiinţă (germ.). 
66. A fi înseamnă „a avea fiinţă“ sau „ce-itate“ (lat.). 
7. Fiinţă, a fi (lat.). 
68. „Ce-itate“ sau esenţa privită din punctul de vedere cel mai general (lat.). 
69. În genere (germ.). 
ZO. Lucru în sine (germ.). 
71. Fenomen (germ.). 
72. Natura ne induce în eroare (germ.). 
73. Stare-de-aruncare (germ.). 
74. Întrebarea privitoare la adevăr (germ.). 
75. Stare-de-deschidere (germ.). 
76. Băutura, fumatul (engl.). 
7. Habitudine, ipostază spirituală (gr.). 
78. Ştiinţă universală (lat.). 
79. Spiritul absolut (germ.). 
80. Conştiinţă universală (germ.). 
81. Riguros ştiinţifică (germ.). 
82. Ispravă (fr.). 
83. Esenţă (gr.). 
84. Laboratorium este titlul unuia din caietele din arhiva Dragomir, inclus în volumul Caietele 
timpului, publicat la Humanitas în 2006. 
85. „Conştientizarea internă a propriilor trăiri psihice“ (germ.). 
86. Pas cu pas (lat.). 
87. Deschizător de drum (germ.). 
88. Numirea poetică (germ.). 
89. În mod esenţial (germ.). 
90. Lupta (gr.). 
91. Fiinţă—nefiinţă (gr.). 
92. Opinie (gr.). 
93. Care stă dedesubt (lat.). 
94. Drum (gr.) 
95. A avansa pas cu pas (lat.). 
96. Şi ai senzaţia că eşti grozav (germ.). 
97. De importanţă istorică (fr.) 
98. În mod explicit (lat.) 
99 99 Fiinţările (gr.). 
100. Instabil (germ.). 
101. Indivizibilă (gr.). 


102. Dragomir va cita de mai multe ori, de-a lungul acestor pagini, lucrarea lui Rudolf Wendorff, 
Zeit und Kultur. Geschichte des Zeitbewusstseins in Europa / Timp şi cultură. Istoria conştiinţei de 
timp în Europa, Westdeutscher Verlag, Wiesbaden, 1980. 

103. Regularitate, relaţii previzibile matematic şi realităţi măsurabile cantitativ (germ.). 

104. Ceea ce contează sunt intervalele mici de timp (germ.). 

105. Conştiinţă de sine (germ.). 

106. Stephen FE. 'Toulmin, June Goodfield, The Discovery of Time, Hutchinson, London, 1965, p. 
168: „Unica modalitate credibilă de a susţine ceva referitor la trecut era să ai în vedere felul în care 
aspectul prezent al Pământului ar fi putut căpăta o formă sub influenţa elementelor fizice pe care le 
cunoaştem astăzi.“ 

107. Organizaţi la nivelul convieţuirii într-o comunitate (gr.). 

108. Istorii ale cetăţii (gr. şi lat.). 

109. Ştiinţe naturale (biologie, geologie, mineralogie) (germ.). 

110. Gerald J. Whitrow este autorul a trei cărţi clasice în domeniu: What is Time? (1972), The 
Natural Philosophy of Time (1980), Time in History (1988). The Study of Time este numele unei 
colecţii de volume periodice publicate de International Society for the Study of Time. Probabil că 
Dragomir a avut acces la vol. 3 (1976, 1978). 

111. „...implicau pur şi simplu repetarea unui fenomen concret care survenea înăuntrul unei 
unităţi“; „...ar putea să ticăie continuu ani de-a rândul“. 

112. Pas cu pas (fr.). 

113. „Prima lege a naturii: orice lucru rămâne în starea în care e atâta vreme cât nimic nu îl 
schimbă“ (fr.). 

114. Săgeata timpului (engl.). 

115, Patrick Meredith, „The Psychophysical Structure of Temporal Information“, în The Study of 
Time, p. 261. V. mai sus nota din 3 noiembrie 1983. 

116. Sălbaticul (fr.). 

117. Right & Left; Essays on Dual Symbolic Classification, ed. de Rodney Needham, University 
of Chicago Press, Chicago, 1973. 

118. Anterior-posterior (gr.). 

119. Spiritul, gluma (germ.). 

120. Mă îndoiesc (lat.). 

121. Eu gândesc (lat.). 


122. Gândesc, deci exist (lat.). 
123. „Dar oare cine se îndoieşte că el însuşi trăieşte şi îşi aduce aminte şi înțelege şi vrea şi 
gândeşte şi ştie şi judecă? EI trăieşte chiar dacă se îndoieşte. lar dacă se îndoieşte, îşi aduce aminte de 
ce anume a provocat îndoiala. lar dacă se îndoieşte, înţelege faptul că se îndoieşte. Dacă se îndoieşte, 
atunci vrea să fie sigur. Dacă se îndoieşte, atunci gândeşte. Dacă se îndoieşte, atunci ştie că nu ştie. 
Dacă se îndoieşte, atunci judecă în următorul fel: nu ar trebui să-şi dea cu uşurinţă acordul“ (lat.). 

124. Război — duel (lat.). 

125. „Un instinct ar fi aşadar un impuls ce sălăşluieşte în organismul viu, menit reproducerii unei 
stări anterioare, la care organismul, sub influenţa unor forţe perturbatoare externe, a trebuit să 
renunţe“ (Dincolo de principiul plăcerii) (germ.). 

126. O fiinţă, o idee, un lucru ori o stare de fapt (germ.). 

127. Unicitatea fiecărei clipe (germ.). 


128. „Acum-ul care curge face timpul, acum-ul care stă face eternitatea“ (lat.). 

129. „Timpul nu curge, ci în el curge existenţa schimbătorului...“ (Critica raţiunii pure) (germ.). 
130. Dilatare a sufletului (lat.). 

131. Face cu putinţă (germ.). 

132. Adevăr (lat.). 

133. Adecvare (lat.). 

34. Adecvarea intelectului şi a lucrului (lat.). 


1 
135. Altul (lat.). 
1 


136. Pe care eu nu fac decât să o însoțesc cu viaţa mea (germ.). 

137. „Nu eşti cu mult mai departe atunci când ai posibilitatea să mergi cât de departe vrei; pentru 
că problema rămâne mereu aceeaşi“ (Principiile naturii şi graţiei divine ce îşi au fundamentul în 
rațiune) (fr.). 

138. Explicarea obscurului prin obscur (lat.). 

139. Divizare (gr.). 

140. Stăpânire şi servitute (germ.) 

141. Stăpân (germ.). 

142. Voinţă de putere (germ.) 

143. A şti înseamnă a putea (fr.). 

144. Hegel, Fenomenologia spiritului (germ.). 

145. Ca şi când ar trece de la premise la concluzie (germ.). 

146. Problematică a lumii (germ.). 

147. Persistent (germ.). 

148. Ceea ce e lipsit de sens este non-interogabilul (germ.). 

149. Durata (fr.). 

150. În cel mai rău caz, ca soluţie ultimă (fr.). 

151. Înlănţuire (gr.). 

152, Stricată (germ.). 

153. Trivium denumea în Evul Mediu ciclul primar de învăpământ, alcătuit din trei discipline: 
gramatică, retorică, dialectică. lar quadrivium reprezenta ciclul superior, alcătuit din patru discipline: 


aritmetică, geometrie, astronomie “i muzică. 

154. Punctul culminant (germ.). 

155. Posibilitate (gr.). 

156. Înzestrat cu rațiune (gr.). 

157. Răgaz al spiritului eliberat de orice angajare în ceva practic (gr.). 

158. Activitate gratuită a spiritului (gr.). 

159. Aducătorul de veşti (gr.). 

160. Să ascultăm şi ce spune celălalt (lat.). 

161. Batem câmpii (germ.). 

162. Prin opoziţie (lat.). 

163. „Stilul e omul“ (fr.), faimoasa vorbă a lui Buffon, rostită în discursul de recepţie la Academia 
Franceză în 1753 (Discours sur le style). Formula completă este: „Le style c'est l'homme mâme“ — 
„stilul e omul însuşi“. 

164. Forma intuiţiei (Critica raţiunii pure, „Estetica transcendentală“) (germ.). 

165. Ale tabelelor dihotomice (gr.). 


. Drept ceea ce se înfăţişează fiecare (germ.). 
. Devii maestru exersând (germ.). 
„Şi toate acestea fără ca muncitorul care mânuieşte maşina să înţeleagă ceva din ea sau să 


ştie ceva despre ea, ci doar să îşi închipuie cum merge“ (fr.). 
169. De la sine mişcător (germ.). 
170. Fapt-de-a-fi-în-lume (germ.). 


Păstrare (gr.). 

Nici pe de-a-ntregul fiinţă, nici pe de-a-ntregul neființă (lat.). 
Rezervor de materii prime (germ.). 

Psihologie abisală (germ.). 

Naştere şi devenire (gr.). 

Formă-materie (gr.). 

Răsucire a sufletului în întregul lui (gr.). 

Capacitate de performanţă (germ.). 

Spirit de fineţe (fr.). 

Respingerile sofistice (gr.). 

O sarcină (germ.) 

Spirit (fr.). 

În engleză, expresia nu are în vedere decât un mod de adresare („amice 


| 


). Dragomir se 


referă, probabil, la „fostele vedete“. 


184 
185 
186 
187 
(„god-l 


. Restul e tăcere (engl.). 

. Impersonalul „se“ (germ.). 

. Prelegeri de istorie a filozofiei (germ.). 

. „Să mucezească în noi, nefolosit“ (engl.). Aici, Hamlet se referă la cugetul divin sădit în noi 
ike reason“). 


CELE MAI MICI CARNETE 


Carnetul 1 („carnetul portocaliu“) 


Cititorul tânăr (curiozitate) şi adultul (tehnică). 

Cuvinte ţintite = conceptele lucrurilor (masă, soare etc.), cuvinte vagi = 
suflet, spirit, subconştient. În vreme ce primele mărginesc clar un lucru, 
celelalte doar indică ceva, despre care ştim şi nu ştim. De aceea ele nu sunt 
instrumente bune de gândire: bunăoară, „de la masă la scaun“ ori „masa şi 
scaunul“ sunt clare, dar „de la spirit la subconştient“ e vag. 

S-ar părea că, cu cât urc spre concepte mai generale, cu atât acestea sunt 


mai puţin clare. Sau — după concepţia tradiţională — doar archaiL88 sunt 


vagi, problematici (limite), restul e clar (modelul Euclid). 


Păcatele erotice: adulter, incest, masturbaţie, homosexualitate. 


— Chestiunea unde malumL89 (teodiceea); 
— Apokarteresis: a se lăsa să moară prin foame; 


— „Caro stercoribus infersa“: „chair farcie d'excr&ments“190; 

— „Haec paupertina elementa“: „aceste sărmane elemente“, elementele 
materiale ale corpului (trupeşti); 

— (Culianu, Gnose dualiste, p. 174. Sursa e 'ertullian, Adversus 
Marcionem — deci Marcion din Sinope, prin 'Tertullian). 


Atâta vreme cât definiţia (logos, limbaj), respectiv esenţa, „reprezintă“ 


realitatea, şi individualul este, în consecinţă, indefinisabil — esenţa 
obturează realitatea (nu văd copacii din pricina pădurii). 


Dacă „diaireza“19l platoniciană şi, prin urmare, definiţia aristotelică 
(gen proxim -— diferenţă specifică) sunt valabile, atunci individualul n-are 


loc. — Ce se poate spune despre claritatea treptelor diairezei? Ce e mai clar: 
oaie — ovină — mamifer — animal? 

Pentru Platon problema nu se punea; în mod clar, „ştiinţifică“ era 
încrengătura în întregime. Pentru Descartes şi Leibniz claritatea era altceva. 


Cu cât un cuvânt e mai abstract, cu atât e mai puţin „concret“. 


Tehnica are comun cu morala dorinţa de a drege lumea („die 


Wiinschbarkeit, daf es anders sein sollte“192, Nietzsche, Wille zur Mach). 

Comunismul are comun cu „Ştiinţa“ că postulează un ideal viitor în 
numele căruia „deocamdată“ sunt jertfite generaţii. Deplinătatea ştiinţei 
(care „evident“ progresează) înseamnă că „deocamdată“ trudesc generaţii 
care n-au să ajungă s-o cunoască şi care a fost (şi mai este) idealul 
cunoaşterii „ştiinţifice“, fără să ne fie clar dacă scopul se poate atinge şi ce 
o să facem apoi. În ce priveşte comunismul, s-a văzut. 


Ştiinţa are comun cu morala „die Voraussetzung, daf es im Grunde der 


Dinge so moralisch zugeht, daf die menschliche Vernunft recht behăilt“193. 


O lume „raţională“, „legică“ (cu adversul „hazard“, „haos“) are aceeaşi 
structură cu o lume „morală“ (cu adversul „imoral“). 


Paralelismul organizării (structurării) spaţiului (fizica) şi timpului 
(istoricism, dar şi „simţ istoric“ ca Nietzsche) în sec. XIX şi XX: 
cuprinderea unor spaţii tot mai mari, în mod organizat relaţionist 
(astronomia), şi a unor durate istorice tot mai mari (două milenii la 
Nietzsche). 

Şi combinate spaţiu/timp: extinderea cunoştinţelor geografice exhaustive 
odată cu istoria popoarelor respective (etnologie). 


Negarea unei afirmaţii (în dialog) cere dovada (argumentarea) din partea 
afirmatorului; astfel se iese din „opinia comună“. Argumentarea însă, 
întemeiată pe enunţuri acceptate tot de opinia comună, readuce tema la 


acelaşi nivel şi jocul de-a Priifsteinl94 continuă. De aceea e mai utilă 


socratica reductio ad absurdum. 


„Deosebirea“ în spaţiu (multiplicitate) şi în timp (schimbare). 


De ce spaţiul şi timpul nu sunt — la Kant — categorii? De ce nici la 
Aristotel, propriu-zis? 


Deosebirea „teoretic/practic“ ca analogon (redus) al deosebirii „lumea 
Ideilor/lumea genesis-ului19> şi „contemplare/acţiune“. 

Gândirea rumegătoare (Nietzsche) şi gândirea reactivă (inteligenţa); 
prima merge cu sine înainte, a doua doar reacţionează; prima — metafizică 
prin drumul ei, a doua — empirică şi istoricistă, istovită în reacţie 
(istoricismul fiind relativismul doctrinar al „înscrierii“ cu bătaie, la rândul 
ei, „înscrisă“). Aberaţiile primei sunt infiniturile, iar ale celei de a doua 
mărginirile programatice, iar adevărurile primei sunt „dincolo“, ale celei de 
a doua „doar aici“ (polemic). Prima îşi schimbă de fiecare dată temeiurile şi 
se bizuie pe asta, a doua progresează prin instrumentarea gândirii (logica, 
bunăoară). 

Deosebirea dintre ele se iveşte datorită exclusivismului lor, de aceea 


ambele rămân polemice: metafizica prin Umwertung9 a lumii „sensibile“, 


reactivă prin antimetafizic. 


Românismul 


— Premisa discutabilă: o identitate definită şi păstrată pură în istorie 
(aberaţia „tracică“ şi iluzia „daco-romană“ — ambele mitice şi archai-zante) 
şi explicaţia ei: nevoia unei identități din realitatea non-existenţei ei 
conform tiparelor occidentale (şi ele cel puţin discutabile). Preocupare 
străină realităţii noastre. 

— Neputinţa de a conştientiza şi înţelege amalgamul (compositum) şi 
rezultatul lui. 

— Neputinţa de a valorifica calităţi (?) ale noastre care sunt non-valori 


după grila de RangordnungI9/ occidentală şi tirania acesteia. De unde şi 


încercarea simplistă de explicaţie prin Occident-Orient („suntem la porţile 
Orientului“). 


Criza cronică de identitate odată exacerbată (latent) duce, firesc, la 
ipostaza românităţii absolut specifice şi perene: 

a) identitate — continuitate — esenţă = platonism. Adică: continuitatea 
considerată ca identitate (continuitatea datorată identităţii), care, la rându-i, 
e datorată esenței. Ioate acestea sunt valori bimilenare ale culturii 
occidentale şi ale religiei, ca însuşiri ale lui Dumnezeu. 

b) Aşadar, o adevărată altă tablă a categoriilor. 

— De fapt, identitate-—continuitate—esenţă sunt legate egal între ele, într-o 
rămânere absolută, într-o veşnicie de gradul doi. 

Şi atunci: un neam poate să nu aibă continuitate, cum şi noi dormim; 
poate să nu aibă identitate, în înţelesul de a fi identic de-a lungul a... şi, în 
consecinţă, poate să nu aibă esenţă, aşa cum e înţeleasă aceasta occidental 
(ousia ca Sein). Noi, fiind occidentofili, suntem (ca intelectuali) în „criză de 
identitate“ a românismului. 

Toată discuţia presupune premisa analogiei om-—neam: neamului i se cer 
trăsăturile vieţii umane. 

— Ce ar putea rămâne din originea geto-traco-daco-romană? Ce ar putea 
rămâne în noi? Sigur a rămas nu numai păstrarea în limbă a latinităţii, ci 
subconştientul îndepărtat, atât de îndepărtat, încât pare cam sucit să ne 
preocupe asta atât de mult, când nu desluşim nici măcar subconştientul 
nostru imediat, adică din ultimul veac (de la grefa occidentală din sec. 
XIX). 


Analogia dintre acţiunile raţionale (operaţii logice) şi acţiuni-fapte 
exterioare (practice) duce la întrebarea: care pe care? Calapodul istoric ar da 
prioritate faptelor concrete născocite din necesităţi imediate, pe când 
gnoseologii apriorişti ar da prioritate operaţiilor logice, ca fundamentale. 

De exemplu, diviziunea (dividendo) logică, adică analiza, rezultă oare din 
împărţirea faptic-concretă a muncii, a hranei şi a bunurilor în familie? Sau 
invers? La fel, sinteza rezultă oare din construirea de adăpost, de curse 
vânătoreşti etc. sau invers? Argumentul animalului (şi  castorul 
construieşte...). 

Argumentul bogăției  (ambivalent): Operațiunile logice sunt mai 
numeroase şi mai complexe. Dar şi: operaţiunile concrete sunt şi ele mai 


numeroase, având încă un simţitor potenţial de abstractizare. 

Argumentul tehnicii: “Tehnica înţeleasă ca aplicaţie a descoperirilor 
(cuceririlor prin operaţii logice) teoretice (ab-stracte) ar arăta că drumul e 
de la abstract (logic, aprioric etc.) la concret, fiindcă oareşicare tehnică a 
avut şi omul primitiv. 

Argumentul răgazului: De la Platon şi Aristotel ştim că gândirea logică 
se cultivă pe solul răgazului şi al libertăţii, deci condiţionată de o formă a 
societăţii ierarhizată, apărută târziu. Aşadar, operaţiunile concrete premerg 
pe cele teoretice. 

Rezultă că problema e o pseudoproblemă. Operaţiunea concretă implică 
gândire (chibzuială, alegere etc.) şi se confundă operaţiunea logică abstractă 
conştientă cu gândirea în general. Deci problema, în termeni mai apropiaţi, 
ţine de domeniul: abstracţiune şi conştientizare. 

Apoi: ar trebui lărgită, cuprinzând nu numai concret/abstractul gândirii, 
ci şi pe cel al simbolului, al mitizării. Şi simbolul este o abs-tracţie de la 
concretul ca atare (şi mitul la fel), o abstracţie şi o încărcare totodată. Abia 
astfel am avea orizontul problemei. 

Aristotel îşi pune problema abstractizării, dar îndeosebi pentru categoria 
cantităţii (şi de acolo a matematicii), pe care o îndreptăţeşte. 

Odată cu apriorismul, problema reapare: bine, bine, în orice operaţiune 
concretă se gândeşte, desigur, dar cât este aici gândire apriorică, 
categorială? Cât e „reţea aplicată“ şi/sau rezultatul dibuirii, al experienţei, al 
încercărilor nereuşite până la reuşită? Iar „conştiinţa“ în înţelesul nostru nu 
există la Aristotel. 

Abstractizare conştientă şi abstractizare inconştientă. 


Este valul un eveniment? 


Referitor la ruptura dintre omul „cult“ şi omul obişnuit. Aproape tot din 
ce este azi cultură este inaccesibil omului obişnuit: ştiinţa (specializată şi 
matematizată — electronizată), pictura, sculptura, muzica etc. 

De ce? 


Ialdabaoth — demiurgul creator al lumii la gnostici, numit şi Sabaoth, 
„asasinul“, Adamas. Apoi: Authades, l'Arrogant sau impudent, Samael, 


Asiael. 


Viaţa este cel mai primejdios joc, fiindcă este o luptă neştiută pentru ce 
este mai preţios: propria fiinţă. 


In gândire tot mai debusolaţi, în vorbire (scriere) tot mai între noi (mai 
formali), în ce facem tot mai distructivi. 


Ce este actorul? Cine e el? 
Superlativul 

— cei 3: Eliade etc. [lonesco, Cioran] 
— campionii sportivi 

— verbal [cel mai..., cea mai...] 
Superlativul ascunde in-continuitatea. 


Contradictoriu — contrar — grade — nuanţe — continuitate. 

Mentalităţi (spirituale) pentru fiecare dintre acestea. Se începe cu 
contradictorii şi contrare (lumea Ideilor/lumea sensibilă la Platon, 
maniheism şi bipolaritate în general), apoi cu intervalul dintre contrarii 
(grade, spectru), pe urmă cu nuanţe, care, finis finorum, se pot termina prin 
continuitate. 

Dar, de pildă, diairesis (Platon) unde intră? Ea este o gradare, dar nu pe 
contrarii. Sau „prostia“ este gradul (nuanţa) de jos a scării deşteptăciunii şi 
nu un concept de sine stătător. 


Ce ne învaţă efectul Ebert-Meumann („Învăţarea pentru o anumită dată 
duce la uitare după acea dată“)? 


Socrate: într-un dialog nu despre tu sau eu e vorba, ci despre obiectul 
dialogului. Abia aşa se ajunge la argumente (argumentul ad hominem nu e 
un argument). Ceea ce înseamnă a îndepărta impresiile. Numai că asta e 
anevoios. — Oare primar sunt impresiile? Şi ele rămân, ca un reziduu, într- 
un dialog „obiectiv“, dacă nu ne căznim să le înlăturăm? 

Existenţa (= acum) este un fel de mişcare. Ce se mişcă? Fireşte, viaţa 
mea, care trece. Dar nu despre asta e vorba. Însuşi sentimentul de existenţă 


se mişcă prin necontenitele acum-uri, în afară de „conţinutul“ lui (lucrurile 
care se schimbă). „Acum“ e totodată clipa şi necontenit altceva. 


Dispariţia performanţei individuale, a personalităţilor şi a cultului lor, în 
favoarea colectivului ca muncă şi a sistemului ca închegare a cunoaşterii, 


realizabil prin „progres“. Dispariţia „eroului“ (Carlyl:198), a 
metafizicianului, a marelui poet, pictor etc., pe scurt a omului-pildă şi 
excepţie. A rămas doar în unele sporturi şi în vedetism. 


De ce se evoluează de la simplu la complex, de la amorf la diferențiat, de 
la inferior la superior? E chiar aşa de de-la-sine-înţeles? 


Nu întotdeauna e bine să crezi că ai dreptate să ai dreptate. 


Contra binelui. Armele răului 

— Violenţa; 

-— Prostia (opusă inteligenţei); 

— Seducţia (opusă naivităţii); 

— Ispita; 

— Perfidia (opusă bunei-credinţe); 

— Limbajul ca instrument (opus limbajului ca mijloc de comunicare); 
— Răul extern (război, martir) şi cel imanent — pedeapsa. 


„Certitudinea“ (evidenţa) carteziană este un punct de plecare, nu o 
menţinere, cum e tradiţia. 


Ce se întâmplă cu cunoaşterea (umană)? Progresează continuu 
(evoluează)? Are mutații? Uită şi reia? Ori are urcuş, zenit şi coborâre? 

„Adevărul“ este conceput ca o „stare“, fiindcă nu e nimic dincolo de 
adevăr. Falsificabilitatea (lui Popper) e doar o corectură paleativă, dar stă pe 
acelaşi temei. Mai interesantă e aceeaşi problemă la nivel individual. 


Religia foloseşte afecţiuni. 
Umilinţa, admiraţia, extazul, avântul, tristeţea etc. Toate transfigurate din 


A 


„fenomene psihice“ în „sensuri şi repere om-Dumnezeu“. 


Dar genetic este invers: la început toate apăreau afectiv, iar „fenomenele 
psihice“ sunt, istoric vorbind, cam un reducționism. Este acest reducționism 
legitim? De ce? Azi răspunsul cred c-ar fi că e legitim, fiindcă e (mai 
aproape de) adevăr. Analog cu mit-ştiinţă, speculativ-logică formală etc. — 
Oare aşa să fie? Pentru a răspunde trebuie să cercetăm şi ce concepţie de 
evoluţie stă la bază şi, totodată, cum ar arăta concepţia inversă, că toate 
cuceririle sunt pierderi, sărăciri de înţeles. 

Noi, modernii, la fiecare trezire, recuperăm realitatea. Zilnic, „cotidian“. 
Nu recuperăm doar spaţiul „real“ şi timpul „real“, în care ne reînscriem, ci 
„realul“. Aproape ca un sentiment, deşi nu e unul — mai degrabă senzaţie, 
şoc. lar fuga de realitate ce e? Un instinct, o neadaptare, un mijloc de 
adaptare? Deci realitatea nu e un „dat“. 

Pentru popoarele vechi, somnul, visul etc. erau la fel de reale ca trezia, 
iar pentru popoarele şi mai vechi, ele erau superioare realităţii din veghe. 


Clasa de mijloc = „între“, ierarhie. Noi o gândim doar triplă: jos — mijloc 
— sus, dar trebuie să fie o întreagă ierarhie, recunoscută şi asumată 
(recunoscută pentru celelalte trepte şi asumată pentru propria treaptă. 


Suntem imunizaţi la comunism. 


Humanitas (humanus) — umanitate, omenie, blândeţe, politeţe, fineţe. 
Seneca: adversus minores humanitas, „bunătate faţă de cei mici“. Dar şi 
„învăţătură“, „învăţat“ (humanus) — Cicero. 


Senilitatea: s-ajungi ca pericolul de a trăi să fie mai mare decât pericolul 
de a muri. 


A 


Moartea care ridiculizează tot ce ai „realizat“ în credinţa că este ceva. 

Heidegger are doar begrifflich199 dreptate cu Sein zum Tode200. în 
realitate, tinerii nu „real-izează“ moartea, de aceea sunt gata să moară 
pentru te miri ce (sunt „disponibili“ pentru moarte) şi, uneori, se sinucid. 


Cultura scrisă şi formalizarea logicii. Logica a devenit total simbolică şi 
în urma densificării timpului, a neastâmpărului. Nu mai era timp (răbdare) 
pentru „lătărirea“ de genul Goblot. La fel cu prescurtările instituţiilor, 
firmelor, partidelor politice etc. Logica simbolică este pur vizuală, nu mai 
are nimic auditiv, e la alt capăt faţă de logica socratică de dialog (auditivă). 
Deja Leibniz lega gândirea matematică de scris, ca fiind doar implicat în 
aceasta. Vizualul logic-matematic este însă altceva decât figurativul 
(geometricul) şi anume este o simbolistică a gândirii, pe când geometria 
este o figuraţie de forme reale în intenţionalitatea lor. 


Profesor — latinescul professor, -oris, de la profiteor, profiteri, professus 
sum (deponent) = a declara, a mărturisi, de la fateor, fateri, fassus sum (din 
gr.), a mărturisi, a face cunoscut, a face să se vadă. 


„Adevărul“ logic, ştiinţific este conceput ca „un ultim“, un nec plus ultra. 
Dincolo de el nu mai este decât tehnica (de orice fel), adică folosirea lui, 
deci raportarea la om (Ca tot ce este util), instrumentarea lui. 


Raţional = aussprechbar, „enunţabil“. 


„Le style, c'est l'homme“, cum spunea Bouffonul. 

La noi, dialogul arareori depăşeşte faza „cine are dreptate“, respectiv 
„care pe care“. Şi cum ar putea-o depăşi? În dialog, fiecare se consideră 
egal cu interlocutorul, altfel ar fi vorba de un proces de învăţare. lar ce 
spune fiecare („părerea lui“) este ce a gândit, gândirea lui. Dacă iese că nu 
are dreptate, resimte nu numai că nu e aşa cum a gândit el, ci şi, în primul 
rând, că a greşit în gândirea lui, că a gândit greşit. Şi cum omul este, cică, 
raţional, resimte asta ca pe ceva grav, ba poate ca pe cel mai grav lucru. 
Deci rezultatul dialogului este resimţit de fiecare personal, şi nicidecum în 
ce priveşte obiectul discuţiei. Rezultatul dialogului se mută de pe obiect pe 
persoană, în speţă pe „X e mai deştept“, respectiv „Y e mai prost“, în care — 
şi asta e important —, X ori Y pot fi EU. 

De aici se vede înţelepciunea lui Socrate atunci când declară, de la bun 
început, că „nu ştie“. Înţelepciunea lui Socrate înseamnă că el stă pe post de 
prost. 


De asta discuţiile de pe la noi alunecă foarte repede în: „stai să-ţi spun 
eu“, „ascultă-mă pe mine“, „nu ştii (nu eşti expert, specialist, informat etc.), 
eu ştiu mai bine“ — şi toate numai pentru a aluneca de la situaţia de dialog la 
situaţia de învăţare, în care, fireşte, Eu este învățătorul). Cumpăna 
dialogului (doi interlocutori egali) se pierde în felul acesta. — Ceea ce nu 
înseamnă că avem nevoie de un nou Socrate. După 2 500 de ani, nu putem 
să o luăm aşa. Nevoia pe care o avem azi e de deprindere, de o disciplină pe 
care de acum o ştim, dar pe care incultura noastră ne împiedică să o 


realizăm.201 


Ce creează omul? 

Mituri, legende, ambianţă, filozofie, ştiinţă, arte de toate felurile (poezie, 
proză, pictură, muzică, sculptură, arhitectură), tehnică, politică, logică. 
Unele răspund nevoilor, altele dezvoltă aceste nevoi, iar altele (?) sunt 
gratuite. 

Suntem acum într-o lume (într-o „preajmă“) umanizată, în care tehnica, şi 
nu natura este străinul (obiectul), o lume în care „natura“ este relegată 
(rezervaţie, loc de recreere, grădini zoologice). Mai există desigur şi spaţiul 
vid cosmic. 


Ascensiune = pe verticală = infinitul, absolutul. 
Progres = pe orizontală = infinitul potenţial (kata to dynaton), timpul. 


„Iemporalizarea“ face ca meta („dincolo“) să devină preponderentă: 
luarea de poziţie faţă de ceva (thesis) ca depăşire, prin simplul fapt al 
trecerii timpului. Orice devine thesis (Setzung, „punere“) şi după o vreme 
(temporal) ne referim la el dintr-o poziţie temporal-nouă ca la ceva gesetzt, 
care a fost „pus“, pentru a-l analiza-critica-schimba (cf. moda). Setzung, 
„punerea“, devine datare (totul e hegelian). Astfel, prin temporalizare, 
cultura devine critică, cu iluzia progresului: surogat de progres. 

Imediatul temporal în societate: moda. 

„Vederea“ platonică are o mare „bătaie“ tradiţională (grecii sunt o cultură 
a vederii), dar imediat după Platon, la Aristotel deja, ea devine o problemă 
fiziologică şi apoi dispare ca importanţă filozofică. 


Prezenţa me on-ului, ca alternativă, în trecut şi viitor. De unde 


alternativa: 


Existent Berechenbares („previzibilul calculabil“) 


Nimic Uitare | Necunoscutul, străinul, primejdia, moartea 


Tensiunea dintre peren şi actualitate, apoi dintre viaţă intensă şi pierdere 
de timp. Când pierdem timpul? 


Orice progres tehnic implică şi o pierdere care trebuie, la rândul ei, 
gândită, măcar cântărind profitul şi pierderea. 


De ce se pică, în modern, pe „Connaître c'est savoir, savoir c'est prâvoir, 


prevoir c'est pouvoir“202 a lui Comte? De ce se pică, într-o epocă, pe 
anumite idei, aceleaşi sau care se răspândesc cu iuţeala minţii, ca hrana care 
place? 

Scrisul rămâne în urmă faţă de vorbit, e o reducţie şi totodată, printir- 
asta, o scoatere la iveală a raporturilor — matematica. 


Oral = subiectiv, scris = obiectiv. Scripta manent203 şi pentru că scrisul e 
obiectiv. 


Nu există anonimi verbali. 

Scris — oral. Scrisul este un vorbit de rangul doi, fiindcă urmează oralul. 
Totodată, este ceva mai mult: scrisul analizează vorbirea articulată, 
preluând-o deja în faza ei gata făcută. Alfabetul este opera scrisului şi 
constă în analiza şi compunerea elementelor (sunetelor) oralului. Într-asta, 
scrisul este post-oral şi îşi trage seva din el, dar totodată analiza nu era 
posibilă fără scris. Scrisul nu e numai un oral analizat, ci pentru a putea 
analiza articulațiile vorbirii era nevoie de scris. De aceea, scrisul este altfel 
discursiv decât oralul, şi anume oralul e temporal discursiv, pe când scrisul 
este spaţial-gramatical-logic discursiv. Astfel, scrisul nu poate reda partea 
subiectivă a oralului, dar o pune în evidenţă pe cea obiectivă, tinde chiar 
spre obiectivarea celor spuse. 


Vorbirea e totdeauna însufleţită, scrisul e incorporat. 


Simbolismul (logico-matematic) înlocuieşte (elimină) limba, care e alt 
sistem de semne, având însă un specific, pe când simbolistica e universală, 
tocmai fiindcă a eliminat limba. Deşi şi simbolistica e concepută ca un 
limbaj. 

Simbolistica permite o tehnică a comunicării (tocmai fiindcă e 
universală) sau, poate, e universală fiindcă e o tehnică. Deci: raportul între 
universalismul tehnic şi cel simbolistic? 


Tradiţia orală, prin continuitatea ei, are greutate (autoritate) şi se 
întemeiază pe ideea că începuturile sunt determinante. Cartea nu vine cu o 
autoritate implicită, ci, dimpotrivă, se întemeiază pe acel „de la mine 
începe“. Ea este un lucru pieritor, fiindcă sunt şi multe alte cărţi. 


Platon, Legi V, 73le — 732 b: amorul propriu ca esenţial şi pentru 
neştiinţă. Adaug: amorul propriu al spaţiului său (locul, ţara) şi al timpului 
său (vremea de dinainte la bătrâni: „ehei!, pe vremea mea...“). 


La Platon: 
— două „cunoaşteri“ în noi: 


a) cea în care plutim (doxa aneu logou204 şi care e greşită — cea a lui 
„credem că ştim“; 

b) cea justă la care ne pot duce întrebările bine puse (Menon), 
cunoaşterea anamnezică; 

— două trecuturi în noi: 

a) trecutul sufletului nemuritor, care a văzut Ideile (Phaidros) şi 
păstrează, în noi, scânteia divină; 

b) trecutul istoric (Atlantida, vechea Atenă în Timaios) şi în general 
miticul, legendarul, conform căruia noi suntem mai mici, mai nevrednici. 


Două începuturi. Descartes: cogito me cogitare („gândesc că gândesc“) = 
grecescul meta. Imediat după: Leibniz cu sistemul gândirii, cu mecanismul 
gândirii. Apoi Kant cu transcendentalul gândirii, care e, esenţial, o gândire 


a gândirii. Gândirea ca obiect independent, ca lucru. Dar logica lui 
Aristotel? 

De ce Descartes consideră cogito ergo sum ca un început? Fiindcă este 
evident. Şi în matematică, până mai ieri, evidenţa, neîndoielnicul este 
axioma. E. nevoie de un început de la care să merg mai departe, e nevoie de 
un start, şi nu de un început la care să mă întorc (arche). Începutul ca 
pornire angajează viitorul, începutul ca arche, trecutul. De la Descartes 
încoace, filozofii vor căuta începutul („womit muf man in der Philosophie 

anfangen — Hegel), şi nu arche. 


Scris — oral. Problema centrală e cea a continuității date oamenilor (Y. 


Symposion). Continuitatea de tip bouche ă bouche2085 a maestrului şi 


discipolului, continuitate de întreguri sau continuitatea exterioară a 
scrisului. 
Vezi Hegel, Differenz des Fichteschen und Schellingschen Systems der 


Philosophie207 pentru trecerea din  lebendige Wissenschaft208 în 


Kenntnisse209: „«Wie Adam seine Herrschaft iiber die Tiere dadurch 


ausgesprochen hat, daf er ihnen Namen gab...» Auf diese Weise ist sie [die 
Wissenschaft] in den Rang der Kenntnisse versetzt. Kentnisse betreffen 


fremde Obj ekte.«210 


Ceea ce spun intelectualii despre contemporaneitatea lor este ori un 
document al epocii (şi atunci e vorba tot de un fenomen contemporan), ori 
cu totul altceva. Ori, arar, un mers la ta megista, la „lucrurile cele mai 
importante“. 


Paronomază -— figură retorică prin care se unesc cuvinte apropiate ca 
sunet, dar diferite ca sens. Exemple: „amantes sunt amentes“ („cei ce iubesc 
înfocat sunt nebuni“), „qui s'excuse s'accuse“ (cine se scuză se acuză). 


Incredere în sine — prezumţiozitate — aroganță — agresivitate. 


U 


mândrie 


acţiune 

concurenţă 

dialog, luptă. 

Agresivitatea e o stare, lupta e un eveniment, o acţiune. 

Uneori ai impresia că politologii fac prognoze numai ca să li se poată 
ulterior dovedi incompetenţa. 


Ce statut au, în general, Binele, Frumosul, Dreptatea? Sunt din lume (din 
lumea înconjurătoare) sau sunt „psihologice“? Nici măcar la Platon nu e 
clar, în afară de afirmaţia că sunt Idei în sine. 

Ele nu sunt, ca lucruri, nici în lume, nici doar în om. Vreau să spun că au 
de la început un statut dubios. Nu sunt nici simple „abstracţiuni“ rezultate 
prin inducţie. 

Caracteristica lor e că nu au o imagine (phantasma), o reprezentare 
(Vorstellung). În cazul lor suntem în cecitate mentală. 


Oare orice început începe prin negare, prin destrucţie, cum credea 
Descartes? Şi dacă rămâne la asta, cade în nihilism? 


Şestov aminteşte că la Schopenhauer curajul e o virtute empirică şi „o 
virtute de subofițer“. 


Eu: centru şi radiaţii (spaţiul şi timpul existenţiale), iar în fizică sursa de 
energie şi undele. 


[Libertatea la români după 1990] 


Când, după 1990, am obţinut libertatea, am obţinut de fapt să fim ceea ce 
deja eram. Şi ce eram? Un fel de sclavi, obişnuiţi cu un dram de libertate în 
ţarc şi cu lupta pentru a câştiga (cu orice preţ, uneori) o supravieţuire sau o 
agoniseală plătite cu preţul sufletului. Ăştia eram, în zdrobitoarea noastră 
majoritate, asta era matca noastră. 


Acum suntem liberi să fim altceva, cu condiţia să devenim altceva. 
Problema e că de la 1990 încoace am căzut în „model“, în modelul 
occidental. Ceea ce ne propunem este să-l mimăm cu sinceritate şi cu 
entuziasm. Nu facem decât să-i citim pe ai lor, să-i vizităm, să-i invităm 
aici, să ne străduim să fim ca ei, şi asta nu numai mimându-i nemijlocit, ci 
cu o mimare interioară, fie ea mărturisită sau nu. Devenirea noastră întru 
libertate s-a redus la o copiere, iar procesul la o adaptare, având ca procedeu 
de bază comparaţia: cum e la noi şi cum e la ei — şi apoi să ne adaptăm. Am 
crezut că făcând ca ei şi suntem ca ei. Trăim un fel de 1848, acceptat 
entuziast şi nemijlocit, al „formelor fără fond“, grefat, în 1990, la cei 
„intelectuali“, de conştiinţa, lipsită însă de simţul răspunderii, că „acum 
putem face orice“. 

Ce s-a întâmplat apoi, ce a ieşit la iveală? 

1) Că am rămas doar cu un „ţarc de libertate“ (presă etc.) în care să ne 
„dăm drumul“ 

2) Că în acest ţarc îngăduit nu facem decât să ne certăm între noi, iar 
cearta aceasta, care ia forma „pluralităţii de opinii“, duce la paralizarea 
acţionării sub pretextul priorităţii analizei. 

3) Că „pluralitatea de opinii“ ne-a auto-închis în ţarc. De fapt, noi nu ştim 
ce e de făcut dincolo de ea şi rămânem în ea, convinşi că astfel suntem cum 
nu se poate mai democrați. Suntem „ca la ei“: creştin-democraţi, liberali, 
socialişti. Şi aşa rămânem, certându-ne între noi, iar poporul votează 
altceva, pentru că nu a participat nici o clipă la această pluralitate de opinii. 
E] nici nu a ştiut de ea şi în mod sigur nici nu i-a păsat. 

Pericolul formelor fără fond e mai mare la noi, şi asta din două motive: a) 
în primul rând, pentru că are tradiţie: aşa s-a făcut fondul nostru; b) apoi, 
pentru că el este caracteristic şi comunismului (mimarea „constituţiei“ etc.). 

Ce anume e în joc în „pluralitatea de opinii“ Doctrinele altora, ale lor, şi 
nicidecum soluţiile noastre la problemele noastre. 

Ce a venit de „la ei“ dincolo de „libertatea de opinii“? Coabitarea 
opiniilor şi alternanţa puterii (conservatori-liberali etc.). Numai că la ei, cel 
puţin la început, nu era vorba de „opinii“, ci de convingeri, convingeri 
foarte scump plătite, atunci. 


A vedea în ceva altceva şi a face din ceva altceva. Ăsta este un tipar de 
gândire care se regăseşte în: 

— gândirea mitică; 

— gândirea magică; 

— „scenariomania“ în politică şi în istorie; 

— artele plastice. 


Encratism — în greacă, enkrates (de la en, „în“, şi kratos, „forţă, putere“) 
a evoluat de la sensul „care are puterea în sine însuşi“, deci „puternic, 
viguros“ la „stăpân pe sine“ (vezi Platon, Phaidros 256b, enkratos heautou, 
„stăpân pe sine“, apoi la Xenophon, Mem. 1, 2, 1, enkrates gastros kai 
potou, „moderat, stăpân pe pofta de mâncare şi băutură“). Cuvântul 
„encratism“ capătă mai târziu coloratură ecleziastică şi denumeşte secta 
care predică abţinerea de la căsătorie şi condamnă consumarea cărnii şi 
băutul vinului. 


„Rămânerea“: şi la Platon, şi la trecut, şi la memorie, şi la scris, şi la 
computere — de fiecare dată altfel, desigur — care e esenţa ei în toate aceste 
cazuri? 

De ce oare „rămânerea“ (adică identitatea etc.) este pozitivul, în timp ce 
devenirea, schimbarea etc. sunt negative? 


„Si nemo a me quaerat, scio.“21l Atunci de ce să întrebi? „Si quaerenti 


explicare velim, nescio“212. Faptul de a nu şti să explici şi conceptele 
goale. 


Omul performant şi omul plăcerii de a trăi. Omul serios şi Loki, 


trickster213-ul prin excelenţă, personajul din mitologia germanică, apt să îşi 


schimbe forma şi sexul şi să-i păcălească pe ceilalţi zei. Simbolizează 
deopotrivă inteligenţa impulsivă, ale cărui acţiuni sunt impregnate de o 
maliţiozitate imprevizibilă. Dumezil foloseşte doisprezece termeni pentru a- 
| caracteriza: outrecuidant, vantard, d'une curiosite insatiable, amoral, 
ridicule, menteur, pervers, auteur de mechantes farces, mauvais joueur, 


deloyal, mais aussi ingenieux et inventif 214 


Oriunde ceva creează o opinie, apar interpreţi. Dar 2+2 = 4 e 
interpretabil? Da şi nu. 


[Intelectualii noştri de azi şi politica] 


Câţi intelectuali au partidele noastre politice? 

Ce audienţă au intelectualii la noi? Atenţie, alţi intelectuali decât cei de 
mai sus (nu politicienii). 

Ce înţelegem azi la noi prin „intelectual“? Deci nu definiţie. 


Atitudinea anti-politică (în sens de anti-partid şi, în fond, de anti-acţiune) 
a intelectualilor actuali: civismul (nu partid, ci alianţă civică, vatră 
românească, alternativă nepartinică, GDS) şi hibriditatea lui ca pseudo- 
politic: o distanță „intelectuală“ faţă de acţiunea politică şi o aroganță 
intelectuală iluministă („cetăţeanul luminat şi luminator“). 


Ispita vremelnicului. 


Intelectualul rămâne, prin poziţia lui, în întrebarea „ce e de făcut?“, adică 
în deliberare. 

„Cetăţeanul“ ca ambiguitate politică. El e hotărâtor politic prin votul lui 
şi nul în politica propriu-zisă (guvermare, separarea puterilor, partid, 
program etc.). 

Neputinţa democraţiei: o colectivitate nu poate fi condusă de toţi. Şi 
atunci apar opoziţiile: vot — guvernare, societate civilă — politică, acestea 
ducând în final la opoziţia popor — guvernanţi. 


„Intelectualii“ nu politizează întru cât sunt intelectuali, ci în calitate de..., 
de..., de ce? Cu ce competență? (Platon, Alicibiade.) Dar ce competenţă 
aveau Hitler, Stalin? In-competenţa politicianului, ca şi a filozofului. 
Politicul este un non-domeniu. Şi totuşi, domnitorii, regii istoriei erau 
educați ca să guverneze. 


„Intelectualii“ în politică se justifică prin politologi, sociologi, analişti, 
istorici (istoricii curentelor noi de istoria economiei, a maselor, a 
„societăţilor“ istorice — cam toţi de sorginte de stânga). Aceste discipline 


sunt profesiuni ale sec. XX. Cu toţii sunt, mai mult sau mai puţin, şi 
comentatori ai contemporaneităţii, care fac politică interpretând politica. Ei 
se preocupă de politică şi sunt profesionişti în politică, fără a face politică, 
sunt creatori (?) de curente de opinii, deci pasămite în legătură directă cu 
alegătorii (civici). 


În politică avem un tipar dualist: stânga şi dreapta, republicani şi 
democrați (în S.U.A.), Whig and Tory (în Anglia) etc. Ambele partide îşi 
afirmă ritos (setzen) opţiunile lor şi rămân încremenite în ele: conservatorii 
sunt totdeauna conservatori, liberalii întotdeauna reformatori, ca o lume cu 
două principii, care se exclud şi se definesc reciproc, fără sinteză posibilă şi 
fără dialectică. Un alt tipar este pluripartitismul, care şi el implică un 
Setzen, dar multiform, instabil (Setzen-ul implică încremenirea, ne-evoluţia, 
logicismul primitiv, lipsa de viaţă). 


„Intelectualii“ nu vin în politică cu profesionalismul lor (cu specialitatea, 
cu competenţa lor, ca ingineri, fizicieni, economişti etc.). Atunci ce 
competenţă politică au? Aceea de mai luminaţi, mai şcoliţi, mai clar- 
văzători? Asta ar implica aspectul de dăscălire şi aroganţa respectivă. 

Apoi: ei vin cu opinii, programe felurite, ceea ce duce la confuzia 


electoratului: dacă „doctores certant“2212, atunci cum să aleagă bietul 
elector mai puţin luminat? El trage instinctiv concluzia carteziană că nici 
doctores nu ştiu adevărul, de vreme ce se ceartă (vezi Regulae...) şi percepe 
primitiv că prin votul său „îi are la mână“, adică are o putere asupra lor, fapt 
care n-are nici o legătură cu opţiunea politică şi cu programul politic. 


Adevăr şi acţiune. Căutăm adevărul ori fără să ştim de ce (în ce scop), ori 
fiindcă este condiţia prealabilă „ca să...“. Adevărul în sine (ca „valoare 
supremă“) este fără consecinţe şi nu e privit ca scop pentru condiţia umană. 

Iniţial, adevărul poate însemna cunoaşterea posibilităţilor de opţiune 
pentru hotărârea de a acţiona. Era inclus în faza deliberării, în faza care 
precedă acţiunea. Ulterior, a devenit independent (dar cum şi de ce?), dar nu 
poate fi de sine stătător. 


Azi, pe de o parte adevărul (total) este amânat, pentru că ştiinţa (sursa 
adevărului modem) încă nu ştie tot, dar „progresează“, pe de altă parte — dar 
tocmai de aceea — legătura „adevăr, ca să... “ este ruptă. Adevărul 
(„ştiinţific“) nu mai are legătură cu acţiunea. În creştinism, de exemplu, 
adevărul revelat indica şi acţiunea justă, adică valorifica lumea şi acţiunea 
umană. 


Două tempouri: 

1) Caracterizăm şi vedem inovatorul ca inovator, contrastând cu 
precedenţa 

2) Analizând, constatăm (?) şi dovedim (?) că inovatorul avea o seamă de 
sechele din tradiţie, că adică nu era doar inovator şi, până la urmă, nici nu 
mai ştim cât de inovator era. Exemplul clasic: Descartes ca inovator 
absolut, iar apoi, prin Gilson, se dovedeşte că era încărcat de medievalisme. 


Ce s-a pierdut odată cu tirania ceasului? 

1) „Timpul“ cosmic-calitativ, în principal astrologia, dar şi anotimpurile, 
ritmul arcadian şi celelalte ritmuri exterioare. 

2) „Timpul“ interior: bătăile inimii (ritmul lor), dansul şi muzica, evoluţia 
calitativă individuală. 

Aproape toate sunt păstrate intacte la animale. 

Ce legătură e între cele două mari împărțiri: Nemişcat şi Mişcător, Bine şi 
Rău? 

A vorbi şi a face, în politică. 


Cum se dobândeşte concizia? 


Repetări montone 


— Zi/noapte, zi după zi. 

— Repetări cu nume de interval scurt: săptămânile (L-Ma-Mi-J-V-S-D). 
Cu o frângere: duminica, zi de odihnă şi sărbătoare. 

— Repetări numerice denominate şi de interval mediu: lunile. Sunt şi 
numerotate, dar şi botezate. 

— Repetări de sărbători/eveniment: Crăciun şi Paşte. 


— Repetări doar numerice de interval lung şi renascente: anul şi Anul 
Nou. 

— Celelalte repetări: secol, mileniu. Depăşesc viaţa omului, adică nu au şi 
un ritm vital. 

— Perioade einmalig (perioade-unicat): copilărie, pubertate, adolescenţă, 
tinereţe, maturitate, senectute, toate înscrise între „Einmaligkeit des Geburts 


und des Todes“218, 
— Repetările sunt trageri pe sfoară care ne acoperă, care ne ascund „die 


Einmaligkeit unseres Lebens“217. 


— Între repetări şi unicităţi e o tensiune. 

— Fiecare element din repetări ar trebui să-l transformăm în unicitatea lui 
pentru noi, fiindcă el este unic în viaţa mea. 

— Viaţa în ipostaze temporale: tineretul în viitor, maturul în prezent, 
bătrânul în amintiri. 

— Repetările sunt calendaristice deci oarecum formal cosmo-logice, 
unicităţile sunt existenţiale. 

— Repetările sunt social-comune: pentru toţi oamenii („civilizaţi“), e 
marţi, e 12 aprilie etc.; unicităţile sunt unice în fiecare element: trezirea azi, 
când eu fac şi dreg cutare lucru etc. 

— Imposibilitatea de a-ţi trăi ca unică fiecare clipă a vieţii tale, pentru că a 
trăi, în acest sens, înseamnă a fi conştient (a conştientiza clipa), iar 
conştiinţa e totdeauna hysteron, „vine după“. 

— Copilul şi tânărul nu ştiu ce sunt copilăria şi tinereţea, maturul ştie ce e 
maturitatea, iar bătrânul nu trăieşte decât în conştiinţa bătrâneţii sale. E 
oarecum un progres continuu de-a lungul vieţii în conştientizarea vârstei (a 
perioadei de viaţă). 

— "Toate acestea se pot categorisi în timp cronologic şi timp psihologic. 
Sau în timp exterior şi temporalitate (interioară). 

— Altceva este Istoria, compusă din cronologia evoluţiei sociale (în 
înţeles larg). Dar şi Istoria e o alienare a vieţii noastre (individuale), un alt 
mod de a ne fura căciula, fiindcă în mod normal trăim în Istorie (a urbei, a 
statului, a inter-statului, a planetei), gradate ca influențare, ca alienare. 

— Viaţa e un bun de consum alterabil. Adică: 1. ne este dată, nu noi ne-o 
dăm; 2. viaţa se consumă, ceea ce de asemenea este un dat; vrem nu vrem, 


ea se consumă; 3. îmi pot consuma bine sau rău viaţa, ea se poate altera în 
multe feluri. 

— Viaţa mea se autoconsumă. Am: 1. o viaţă şi numai una; 2. ea se 
autoconsumă; 3. viaţa mea se autoconsumă, eu sunt această viaţă ce se 
autoconsumă. 

— Viaţa este continuu la cheremul a...; a unui accident, a unei boli, a unei 
catastrofe (cutremur etc.). Ea este oricând terminabilă, dar totodată are 
cursul vieţii ei, dacă nu se întâmplă nimic care s-o termine. Are o copilărie, 
o tinereţe, o maturitate şi o bătrâneţe. De abia bătrâneţea este faza în care 
sfârşitul este firesc. Bătrâneţea este sfârşitul interior al vieţii. Omul nu 
trăieşte în tensiunea aceasta dintre efemerul vieţii şi cursul ei normal. În 
orice caz, nu când e vorba de propria-i viaţă, fiindcă dacă ar fi necontenit 
conştient de precaritatea vieţii, şi-ar irosi viaţa. Doar atunci când vede un 
accident sau când e martorul unei catastrofe, el devine conştient un răstimp 
de această precaritate. 

Precaritatea vieţii e opusă continuității ei, în sensul că ea întrerupe viaţa, 
de fapt o termină. 

Standardul este o viaţă „normală“, adică fără tare congenitale, fără 
invalidizări, o viaţă, cum se spune, „trăită până la adânci bătrâneţi“. 

Cronologia, calendarul sunt discontinue, pe când viaţa e continuă. 
Primele măsoară, viaţa se trăieşte. Ce înseamnă „a-ţi trăi viaţa“? 


Certitudine 


Krino (gr.), cerno (lat.) = a tria, a alege. De unde discerno, secretus, 
certus (decide, certain), certo („ceartă“), crimen, -inis („acuzaţie“), 
discrimen, -inis (difference, danger, moment decisif). În sens figurat, 


„discerner soit avec les yeux, soit avec I intelligence“218, Apoi: „a 
decide“. Şi excrementum (cerno, cernere, crevi, cretum). 

— Certitudine, convingere, evidenţă, credinţă. 

— Legătura esenţială cu in-certitudinea: opinia, iluzia, greşeala. 

— Incertitudinea paroxistică: gelozia, ca nevoie imperioasă de adevăr. 

— Grade de certitudine şi căutarea unui punctum inconcussum, „punct de 
nezdruncinat“. 

— De unde nevoia de certitudine? 


— Certitudine senzorială, afectivă, gnoseologică 

— Certitudinea ca valoare. 

— Krisis = 1. acţiunea de a distinge, de a alege, alegere; 2. separare, 
dissentiment; 3. acţiunea de a decide, judecată (în privinţa unei probleme, a 
unei îndoieli) juridică, logică; 4. faza decisivă a unei boli (med.). 

— Kriterion = ceea ce serveşte la a judeca. De unde: 1. (filoz.) facultate de 
a judeca; 2. regulă pentru a distinge adevărul de fals, criteriu (Platon, 
Theait. 178 b). 

— Kritikos = capabil de a judeca, de a decide (Aristotel). Kritikon — 
(Arist.) facultate de a gândi, de a discermce; Plat. Omul politic 260 c: he 
kritike techne = aptitudinea de a judeca. În medicină = decisiv, critic. 

Deci: a distinge — a separa — a alege — a judeca — a judeca după 
reguli, criterii (din „a judeca“ se trece la ceea ce serveşte la judecare = 
„criteriu“) — criteriu sigur, cert. 

Precum aleg grâul de neghină, deosebindu-le, separându-le, folosind 
criterii (hotărând ce e grâu şi ce e neghină), deci judecând, la fel deosebesc, 
separ, aleg (judecând) după criterii ce e adevărat şi ce e fals. 

— Ce e certitudinea? Un „sentiment“? Lumea ce însoţeşte „gândirea“ sau 
stă în spatele „gândirii“ (convingerea, educaţia etc.). Certitudinea este o 
„nevoie“. Este o „stare“, şi dacă da, este ea efemeră sau continuă, este doar 
un răspuns la îndoială (ca în cazul gelosului)? Care este domeniul 
certitudinii? 

Sinonim: „sigur“ (?) 

Vezi definiţii ale certitudinii la “Toma din Aquino şi Aristotel în Gredt 


11219, pp. 53, 56-57, 93, 99-100. La Leibniz e vorba de consimţământ 
(consentement). 

— Certitudinea se referă la judecăţi, care pot fi adevărate ori false. Ea 
însoţeşte cumva judecata. Este însă criteriu de adevăr? Criteriu ar fi 


corespondenţa (adaequatio) intellectus ad rem220. Certitudinea nu e de 


felul acesta, ci ca o convingere a corespondenţei. 
— Certitudine absolută (speculativă) şi condiţionată (dedusă). 
— Certitudo ex se ipsis (certitudine pornind de la ei înşişi). 


Deosebirea de esenţă şi deosebirea de număr. Deosebirile dintre lucruri, 
fiinţe etc. se înţeleg ca deosebiri în ceea ce sunt ele ca atare: om, animal, 
plantă, pământ, aer etc. compuse sau simple. După ultima specie, spun 
Platon şi Aristotel, urmează nelimitatul (apeiron), în care deosebim numai 
ca număr exemplarele. 

Noţiunea (şi chiar reprezentarea, spune Hegel), este „generală“: Aşadar 
există, fundamental, deosebire de esenţă şi deosebire de număr. Aristotel 
(Cat. 5) face expressis verbis deosebirea, drept categorială (substantia 
prima et secunda în Evul Mediu), propriu-zis substanţă (primă) fiind... 
deosebirea de număr!, ca o categorie de existenţă reală. 

Schema e: obârşie — descendență, cei doi poli fiind: un genikotaton 
(obârşia, principiul, genul suprem) şi un eidikotaton (ultima specie). Se 
aplică atât la gen = neam (Heraclizii), cât şi la obârşia locului (teban) cât şi 
genului logic (Porfir, cap. 2). Dar principiul (genul) genikotaton în 
genealogie e un ins, individ, pe când în logică un general. 


Ce au învăţat comuniştii din eşecul Uniunii Sovietice? 

1) că ideologia e un lux necesar şi nimic mai mult; ea se reduce la 
centralismul de stat = centralismul de partid, în care a fi comunist (socialist 
etc.) înseamnă a participa la putere. Ideologia ia forma esenţială a minciunii 
politice, care desparte pe participanţii la putere (comunişti) de restul 
„populaţiei“. 

2) că se poate lăsa progresul tehnic pe seama capitaliştilor, preluând de la 
ei rezultatele şi astfel menţinând up to date tehnica şi economia. 

Ceea ce este greşit, fiindcă tehnica actuală presupune dezvoltarea istorică 
organică ce stă la baza ei. De aceea avem pe cei care lucrează la computere 
cu mâinile murdare, fiindcă n-au apă şi poate nici nu socot necesară 
curăţenia. 

Între 1) şi 2) există o relaţie de analogie. 


Primul care instituie „ceva“-ul este memoria (retenţia), iar al doilea este 
limbajul. 


Actualitate 


Noţiune relativă faţă de: 

— inactualitate — contrariul ei; 

— perenitate — contradictoriul. 

Pe de o parte este „prezentificare“, adică focalizarea prezentului pur; pe 
de altă parte este conţinutul prezentului, iar în al treilea rând este orizontul 
dintre actualitate ca determinată de inactualitate (de obicei trecutul, dar 
uneori şi viitorul). 

În al patrulea rând este valorificarea prezentului în conţinutul lui 
(actualul şi actualitatea sunt importante), care este tot un fel de centrare 
(temporală) pe imediat, pe aproape, pe Unmittelbares, pe imediat. 

Imediatul este faţă de un centru (individualul), şi orice vietate este un 
centru monadic. Caracterul de imediateţă dă importanţă, apropiere şi un fel 
de loc comun eu-mediu, familiaritatea, ecologicul, osmoza eu-mediu, 
spaţial şi temporal. 

Actualitatea ar fi această imediateţă temporală pe plan socio-temporal. 
Ceea ce ne este comun prin prezentul ce-l trăim împreună, şi anume ca 
imediat, ca aproape, ca important, ca al nostru — se cheamă actualitate. 

Dar suntem şi aspiraţi de actualitate, fiindcă trăim în ea, în acest mers 
care se schimbă şi totodată e acelaşi. Actualitatea este importantă, prioritară 
fiindcă imediată, dar şi importanţa este actuală ca atare. 

Actualitatea este conţinutul prezentului nostru comun. 

Ca atare (comun tuturor) este un ceva al spiritului (ca raţiunea de ex.) 


Deci: 

1) actualitatea: o temporalitate 

2) actualitatea = prezentul, spre deosebire de „inactual“ ca trecut („ieşit 
din actualitate“) şi de eter ca atemporal. 

3) actualitatea este conţinutul prezentului nostru comun 

4) actualitatea = imediateţă temporală 

5) actualitatea = social-mundan. 

Actualitatea fiind totdeauna a unui grup social, se ivesc decalaje şi 
„conflicte“ de actualități între grupuri. 

Cine determină actualitatea? Nimeni, o trăim ca realitate imediată (actual 
în engleză), ca adevărata realitate. Inactualul e, de pildă, trecutul, care nu 


mai este. Aici apare teoria prezentului ca existenţă, restul fiind ieşire din 
prezent. 


Trăim în actualitate, ca stare normală, şi suntem o parte constitutivă a ei. 
Dar intelectualul tratează contemplativ actualitatea, ca nefăcând parte din 
ea, dar şi printr-asta face parte din ea, fiindcă merge. De unde echivocul 
intelectualului (analist). După ani, se vede numai analistul ca parte (martor, 
reprezentant) a actualităţii, dar asta e general, orice creaţie spirituală este 
totodată şi aport personal (extra-actual) şi semn, document al epocii, al 
Zeitgeist-ului (care nu e decât actualitatea istoricizată). 

Deci actualitatea este: 

1) o apartenenţă, Hingehdrigkeit; 

2) realitatea imediată, celelalte fiind realităţi mediate (trecutul, gândirea 
etc.); 

3) o valoare în sine, importanţa, ca imediat; 

4) ca atare, ne atrage, ne captează, chit că avem libertatea să fim inactuali 


(Nietzsche, Unzeitgemăfbe Betrachtungen221); 

5) de unde, valoarea se tranformă în pseudo-argument: ceea ce e actual e 
just, inactualul (ca depăşit, vetust) e fără valoare; 

6) toate acestea, în epoca modernă, capătă o nouă importanţă, ca timpul 
în general. 

Din ce e format „conţinutul comun“ al actualităţii? Din ansamblul 
evenimentelor petrecute, şi anume din împletirea şi interacţiunea lor, nu ca 
„pere mălăieţe“, ci ca rezultante ale forţelor sociale, spirituale etc. care 
acţionează într-un prezent-perioadă. Forţele, la rândul lor, sunt fie în declin, 
fie în dezvoltare, fie în sămânță, atât social cât şi individual. Sau fie eşecuri, 
fie succese. 

Actualitatea — o realitate a societăţii informaţionale. 

Actualitatea, azi, e planetară. 

Dubla actualitate sub comunism. 

Actualitatea planetară dislocă imaginația, care devine science fiction. Nu 
mai avem o „imaginaţie“ aici, cu elementele de aici, ci una cosmologică. 
Nu mai sunt basme, vedenii, stafii, nu mai e dublată lumea reală de una 


imaginară, ci imaginaţia şi-a mutat domeniul într-un cosmos fizicisto- 
tehnic. 


Implicaţia  contrafactuală: „implicaţia al cărei antecedent este o 
presupunere inversă stării de fapt“ (Dicţionar de logică). Este „ce-ar fi fost, 
dacă ar fi fost.“ 


Carnetul II 


„„Wiiste, verlassene Baustelle der Natur“222 (Swissair Gazette 3/1994). 


Avem aici de-a face cu inversarea physis — techne223! 

Dar dacă mecanica este o expresie a legilor gândirii? 

Oare formalizarea (logică, de exemplu) şi desacralizarea (demitizarea 
etc.) au o rădăcină comună sau reprezintă acelaşi tip de evoluţie? 


Că orice fac, simt etc. are un înțeles (adică mă vădeşte) şi o semn-ificaţie 
(adică mă înseamnă) ca ceea ce mă formează, în speţă ca ceea ce sunt ca 
desfăşurare în timp; de fapt, ca existent des- şi în-făşurat în timp. 


De ce numai în văz şi auz am opere de artă (culturale), şi nu şi în miros şi 
gust? De ce numai prin culori, forme, tonuri, cuvinte? 


De ce timpul este în sine însuşi considerat, întotdeauna şi peste tot (nu 
numai la greci, ci şi în India), ca un „câh“? Poate fiindcă e legat de intelect, 
care, în activitatea-i superioară, „concepe“ numai atemporal? 


Trei interpretări la musca lui Pascal 


1) Clasică: precaritatea omului. Oricât de „mare“ şi de „adâncă“ e 
gândirea omului, ea este tulburată de... o muscă. 

2) Gândirea ca o culme a naturii omeneşti şi totuşi prioritatea imediatului 
meu; abstractul general-uman şi „meitatea“ tulburării de către o muscă: 
importanţa obiectivă a gândurilor şi importanţa subiectivă (pentru mine) a 
bâzâitului muştei ca prioritară. 


3) Temporal: gândirea ca plecare din prezent şi bâzâitul ca readucere (cu 
prioritate) în prezent. Gânditorul nu e numai altundeva — unde? —, dar şi 
altcândva, adică nu în prezent (ci în trecut). Ba chiar, mai întâi el este 
altcândva — ca o condiţie sine qua non -— şi, abia astfel, el poate fi şi 
altundeva. „Altundeva“ e de altfel metaforic, în vreme ce „altcândva“ e 
propriu. 


Suntem ca între două lumi: una a imuabilului, a „rămânerii“ (trecutul) şi 
alta a schimbării (în mintea noastră, cel puţin), a schimbării „faţă de...“ 
(viitorul). 


Orice, ca să fie ceva, trebuie: 

1) să rămână (menein), adică să fie identic cu sine măcar un timp 
(Parmenide), fiindcă dacă s-ar schimba tot timpul, am avea doar un flux 
(Heraclit); 

2) să fie deosebit (de alt-ceva); 

3) să fie acel ceva, un anumit ceva (Aristotel: ousia). Dar cum de ceva e 
acel ceva? Cum de piatra e piatră, apa, apă, focul, foc? Întrebare extremă, la 
care Aristotel nu dă un răspuns, ci o denumire: ousia. 


Descartes 


1) Primul la care raţiunea se auto-disciplinează. Adio spontaneitate, 


sprinteneală, idei fulgurante, akme224 etc. 


2) Antilogic: logica lucrează pe trecut, pe judecăţi date sau posibile. 
Disecă oarecum cadavre ale gândirii. Rațiunea lui Descartes este prima 
orientată funciar (şi nu doar veleitar-sentimental) spre viitor şi, ca atare, 
însumatoare în timp, progresistă. 

3) Fiindcă este auto-disciplinată, raţiunea, cunoaşterea (= ştiinţă) devine 
constructoare şi istorică. 

4) Rațiunea auto-disciplinată este bunul tuturor, iar ştiinţa devine o operă 
colectivă, din care se poate împărtăşi oricine şi la care poate contribui 
oricine. 

Rațiunea = le bon sens. 


Se trece de la aristocrația raţiunii la democraţia ei, gândirea devine 
rațiune. 


(Pascal: „Le coeur a ses raisons, que la raison ne connafît pas. «229 _ 


Leibniz pe două luntri: „individuelle Metaphysik und universelle 
Wissenschaft.“228) 


Montaigne: „Plustât la tâte bien faite, que bien pleine.«227 
Ce înlătură exerciţiul yoga? 

— afectările exterioare (senzaţii); 

— gânditurile; 

— imaginatele; 

— amintirile; 

— proiectele, intenţiile, deciziile, motivele; 

— dorinţele, poftele. 

Ce înlătură parţial: 

— apetiturile, respiraţia. 

Ce nu înlătură: 

— digestia, circulaţia sângelui etc. (procesele organice inconştiente). 
Ce susţine: 

— voinţa continuă. 


Răul propriu 


Morala predică înfrângerea plăcerilor (trupeşti), a impulsurilor (mânia), a 
instinctelor „oarbe“, într-un cuvânt a păcatelor, mergând uneori până la în- 
frângerea lor. Deci, păcatele există, anume ca fireşti şi — aici e hic-ul — ca 


proteron228. Trebuie aşadar să mă înfrânez pe mine, să mă în-frâng. Şi asta 
necontenit. 

Morala e deci o continuă luptă cu mine însumi, cu firescul meu, o 
continuă negare a mea sau cel puţin a unei părţi din mine. — Ceea ce ar 
trebui să însemne nu numai că răul e în mine, ci că sunt rău, păcătos 
(păcatul originar). De aceea oamenii morali pot fi orice, dar nu naturali, 
fireşti, spontani. Moralul e un făcut, un nenatural, o „operă“, dar una care n- 


are telos229, care nu se realizează o dată pentru totdeauna, ci necontenit se 


înfăptuieşte. Acesta şi este motivul pentru care Aristotel afirmă că moralul e 
o hexis, o deprindere, o chestie de exerciţiu, iar moraliştii spun că trebuie să 
devină „o a doua natură“. Dar adică cum? Câte „naturi“ poate avea omul? 

Desigur, moraliştii ar răspunde cu argumentul consecinţei : „Dacă 
făptuieşti imoral..., atunci... iese rău; rău şi pentru tine şi pentru semenii 
tăi“. Acest argument intră în domeniul jocului de şah şi în cel al 
temporalităţii, ambele prea vaste; destul că ar trebui să „gândesc“ ce 
consecinţe are sau ar putea să aibă fiecare faptă în parte, îndeletnicire, 
desigur, blocantă şi care trebuie luată în serios fără sfârşit. Apoi (temporal) 
ar trebui să „judec“ fiecare faptă în lumina viitorului pe care ea îl angajează 
şi, consecvent, a rostului întregii mele vieţi, ceea ce iarăşi reprezintă o 
operaţie fără sfârşit. 


Omul îşi face sieşi rău în mod natural. 
Răul social: mizeria, violenţa şi perfidia. 


Ordine 


— Ordinea este un pros ti (un relativ), dar este ea — în oarecare măsură — şi 
un negativ? Depinde cum priveşti haosul. 

— „Ordinea“ presupune o „dezordine“, un haos, o nedeterminare. 

— Ordinea este o poiesis, o făptuire, ea se „creează“, pe când dezordinea e 
primară. La fel în cunoaştere. 


Infra- şi suprastructura 


Această deosebire trebuie predată în anul preparator la economie, iar în 
ceilalți ani studenţii ar trebui dezvăţaţi de ea, arătându-se că nu există 
infrastructură fără suprastructură şi reciproc. 

Deosebirea e dăunătoare, fiindcă: 1) e dihotomică acolo unde realitatea e 
continuă, e un întreg; 2) e antagonistă, transformând dihotomia într-o 
ierarhie, în care infrastructura determină suprastructura. 

Ca peste tot, deosebirea e prima idee care ne vine în minte şi care, la o 
chibzuială mai adâncă, trebuie înlăturată. 


Citadinismul. Oraşele. Cauze: 1) centrul puterii; 2) diviziunea muncii. 
Omul e animalul care vrea să schimbe lumea. 


Când „credem că ştim, deşi nu ştim“ (Sofistul 229 c), oare nu suntem în 
aceeaşi situaţie cu sofistul care se dă mare că le ştie pe toate fără să le ştie 


(Sofistul 233 c)? În ambele cazuri e vorba de dokein220 şi doxa23l, numai 


că unii cred că ştiu, în vreme ce alţii se dau doar că ştiu. 


Destin şi greşeli 


— Gama largă a greşelilor e dăunătoare, pentru că suntem înclinați să 
tratăm greşelile grave la fel ca pe cele minore; 

— Greşeli, păcate; 

— Suntem supuşi greşelii, adică funciar păcătoşi, sau salvabili? 

— Atitudini faţă de greşeli: 

a) trecem indiferenți; 

b) ne mirăm, le „explicăm“, aruncăm vina pe alţii, sau ne găsim scuze; 

Cc) le „analizăm“ şi luăm măsuri să nu se repete; 

d) ni le asumăm ca reprezentative pentru noi; 

e) le corelăm, într-o teorie generală a erorii şi a naturii umane. 

— Adiacente: eroare, fals; 

— Destin, soartă, ursită, predestinare (sors, sortis; destino,-are = a fixa, a 
determina; destinatio,-onis = determinare); 

— Greşeala — abatere de la ce? De la normă (morală, religioasă, tehnică); 

— Greşeala împinge la o relaţie cu tine însuţi: eşti pus faţă în faţă cu un 
alter-ego: tu, cel care a greşit; 

— Greşeala de obicei ne surprinde (pentru că, dacă ştiam, o evitam), ne 
dezvăluie ceva ce nu ştiam despre noi şi care e rău, adică ne dezvăluie 
eroarea despre noi, eroarea în care trăiam; 

Dar cât ne cunoaştem? Cine e cel ce e pus în faţa greşelii şi cine e 
greşitorul? 'Tot eu. Deci: 

— Greşeala e o identificare (evident, când mi-o asum); 

— Minimalizarea greşelii ca autoapărare; 


— Voința — stăpânire de sine: înseamnă că trebuie să lupt contra mea? Că 
sunt rău făcut? 
— Nesupunerea faţă de normă, dreptul de a şoca. 


„A vorbi clar înseamnă a vorbi în aşa fel încât cuvintele să nu conteze.“ 
(Karl Popper, Societatea deschisă şi duşmanii ei) 


Raţionalism 


1) Rațiunea egal împărţită (aceeaşi); 

2) Rațiunea (bine condusă) duce la sigur (cert), real, adevărat şi... perfect. 

3) Rațiunea înaintează cu paşi (e un drum) şi anume cu paşi mici (pro- 
gres; vezi latinescul progredior, a înainta pas cu pas). 

4) Rațiunea e unicul criteriu al cunoaşterii (ştiinţifice). Agresivitatea 
raţionaliştilor. 


Socrate — întrebarea 


Pentru întrebare, condiţiile sunt: 

1) să nu ştii ceva; 

2) să ştii că nu ştii; 

3) să ştii (sau să crezi) că se poate şti; 

4) să ştii (sau să crezi) că X ştie răspunsul; 

5) să ştii (sau să crezi) că X îţi va da răspunsul adevărat (căutat). 

Socrate 

1) A şti că nu ştii ca poziţie fundamentală; 

2) A şti că cei ce zic că ştiu de fapt nu ştiu; 

3) A şti că a crede că ştii dar a nu şti este o poziţie fundamentală; 

4) A crede că demascarea ştiutorului-—neştiutor prin dialog este locul 
adevărului. 


Critic şi pozitiv 
Toţi erau „contra“ sub comunişti, dar motivaţia diferea. Pentru popor, 


motivaţia era mizeria nivelului de trai, pentru intelectuali, lipsa libertăţii de 
exprimare. Dar toţi erau uniţi în „ne merge rău“. 


După decembrie 1989, deosebirea de motivaţie se resimte: intelectualul a 
dobândit (relativ) libertatea şi drepturile omului, dar poporul (în masă) tot 
prost o duce. Dar şi partidele politice istorice au mizat mai ales pe motivaţia 
intelectualului: libertatea de exprimare, democraţia ca pluripartitism, 
libertatea religioasă, libertatea circulaţiei etc. Cu toţii, tot luptând pentru 
libertăţi, au ajuns să lupte doar pentru libertăţi şi nu pentru ceea ce ele îţi 
îngăduie. Adică, bunăoară, lupta pentru libertatea de exprimare a estompat 
lupta pentru exprimare, lupta pentru libertatea religioasă a trecut pe planul 
secund religia (credinţa religioasă). Astfel, după decembrie 1989 ne-am 
trezit că eram liberi, dar uitaserăm pentru ce. 

Lucrul acesta îşi are originea în ceea ce s-a întâmplat înainte de 1989. 
Disidenţa era lupta pentru libertatea libertăţii de exprimare. Latura „contra“ 
regimului, în care era angajat atât criticul, cât şi regimul, a devenit relaţia 
fundamentală, închisă şi mărginită în ea, ce s-a generalizat într-o luptă 
contra regimului ca atare. (Galilei, bunăoară, n-a luptat pentru libertatea de 
exprimare, ci pentru libertatea de a exprima descoperirile lui fizico- 
astronomice.) Astfel, s-a ajuns la o luptă pentru libertatea formală, la un fel 
de etapizare involuntară: întâi să ne câştigăm dreptul la libertate şi apoi o să 
vedem ce avem de spus prin libertatea de exprimare. Aşa s-a ajuns ca 
libertatea de exprimare să se reducă la lupta de a se exprima contra 
regimului, la libertatea de a fi contra. Şi ne-am trezit (>) că liberi fiind de a 
ne exprima, nu prea aveam ce exprima. N-avem domeniu, n-avem alte 
preocupări (interzise înainte) şi suntem prinşi într-o blestemată actualitate a 
politicului, politic conceput drept contra. 

Lupta pentru libertatea de a spune ce gândeşti s-a transformat în lupta 
pentru libertatea de a spune că nu eşti liber să spui ceea ce ai de spus (ce 
gândeşti). Urmări: 

Se pierde rostul de a fi liber, pentru „ce“-ul libertăţii. 

Devii dependent de putere în această luptă. Rostul libertăţii devine 
abstract, nenuanţat, iar lupta „contra“ devine concretul, realul. Energia se 
consumă în „contra“. 

Negativismul devine şi el totalitar, ca şi regimul. Creştem astfel în noi un 
soi de nihilism. În orice caz, prima noastră reacţie e critică, negativă la 


orice. Spiritul critic. Am concrescut în negativism, unanimi, încât nici nu 
ştim cât ne apasă acest negativism din noi. 

Dar cum e o reacţie pozitivă? 

Spre deosebire de „noi“, „poporul“ a evoluat altfel. Negativismul, 
rezistenţa lui n-au fost totalitare, ci concrete, pe valorile lui (ogorul, vitele 
etc.). De aceea, după 1989, a fost o deosebire fundamentală între 
intelectuali şi „popor“. Deosebirea de limbaj era doar suprafaţa unei 
deosebiri mai adânci. Intelectualul lupta pentru libertatea ca libertate, 
drepturi ca drepturi, pe când poporul voia libertatea ca să... şi în fond nici 
nu-l interesa libertatea. 

Buna funcţionare, buna înţelegere nu sunt interesante, nu fac istorie, nu 
fac actualitate. Interesantul, actualul sunt complici cu răul în mare măsură 
(aşa cum intriga amoroasă se termină în literatură când răul este învins). 
Pentru moderni îndeosebi, statu quo-ul este nu numai neinteresant, ci chiar 
nefiresc, de vreme ce Istoria înseamnă schimbare, evoluţie, progres. 
Conceptual, el este nerealizat: nu există statu quo. 

Or, critica înseamnă „nu aşa“ (cum este, cum s-a făcut etc.), ci „alt-fel“, 
adică schimbăm. 


Activistul de partid şi intelectualul (disident) ca imagine a lui. Ambii fără 
profesie ca atare, şi ambii se pricep (optează, opinează) în toate. Oglinzi 
paralele. 


ledera şi copacul: pentru Partid, intelectualul este iedera care parazitează 
şi împiedică copacul Partidului. Pentru intelectual este invers, dar analog. 


Răul 


— Păcatul e răul din noi? 

— Binele şi răul sunt contrarii ori contradictorii? Ori de la bine la rău, prin 
nuanţe, se parcurge drumul? 

Hopa232, ieri la TV, spunea că universalismul european s-a întemeiat pe 
trei curente: 

1) drepturile omului; 


2) economia de piaţă; 

3) ştiinţa modernă. 

Care este însă rădăcina comună? Poate „individualismul“ abstract? Poate, 
pentru primele două. Poate ordinea haosului? Poate, tot pentru primele două 
şi, parţial, pentru a treia. 

De gândit. 


Taxonomie şi rase umane 


Carl Linne, în Sistemul naturii din 1735, avea 549 de specii, iar în ediţia 
din 1766 avea deja 7 000 de specii. 


În privinţa oamenilor, vezi Johann Friedrich Blumenbach, Die 


natiirlichen Verschiedenheiten im Menschengeschlechter235. 


Taxonomia este: 

— statică; 

— spaţială; 

-— elimină posibilitatea modificării, deci a intervenţiei umane (a „facerii“); 

— este ein fir allemal234. 

Dar Linn6 însuşi, în Amoenitates Academicae..., spune: „Die 
Hypothesen, dass die Arten Tochter der Zeit seien, miisse in eine 'Tatsache 


verwandelt werden“222 (Wendorff, p. 312). 
Cred că trecerea de la taxonomie la evoluţionism, de la spaţial la 
temporal s-a făcut prin trecerea de la discret la continuu. Taxonomia, dusă 


până la capăt, implică un lanţ, o legătură între specii nach beiden Seiten236, 
înspre în sus şi înspre în jos (înspre gen şi înspre subspecie), până când se 
ajunge la tendinţa spre continuu. (Vezi în acest sens Wendorff, pp. 312-313) 

De unde: 

Orice (?) gândire ierarhică este discretă, şi prin asta spaţială (?) şi 
tradiţională (?), iar orice gândire în lanţ duce la continuitate şi, prin asta, la 
modelul temporal (procesual) şi la Istorie şi evoluţie şi nou (inovaţie) şi 
acţiune. 

Inversul nu pare valabil. 

Ierarhia — verticală; lanţul — orizontal. 


Pomenesc şi concepţia intermediară: o ierarhie fundamentală (arhaică), 
urmată (istoric-evolutiv) de o dezvoltare, de o apariţie a unor subspecii 
„noi“. Prima este imuabilă, permanentă, a doua (şi de rangul doi), 
schimbătoare şi efemeră. Ar fi evoluţia gândirii lui Buffon în faza ultimă (v. 


Wendorff, pp. 313-314). 


Schimbarea — pentru a sta apoi. 


Comunismul ca schimbare (revoluţionar: trecerea de la capitalism la 
comunism — tranziţie), apoi stare (societatea comunistă). 

De unde erau istoric consecutive, au devenit social constitutive: clasa 
conducătoare păstra, stătea (în poziţia şi perpetuitatea ei), iar restul 
tranzita... ad infinitum. 

Ciudat că e inversul celor scrise în paginile anterioare. 


Natură (real) şi uman 


— Natura evoluează, omul progresează. 

— Deosebiri în natură (lucrurile) şi deosebiri în rațiune (analiză). 

Între conştientizarea viitorului (apoi „valorificarea“ lui) şi activitatea 
umană este o strânsă legătură. Dar care pe care? (v. Wendorff, pp. 325—326 
şi 329) 

Cine „progresează“? Ştiinţa şi societatea. 


Vocea umană: strigăt, şoaptă, cântec, ritm, tempo. 


De ce când căutăm cauze ultime, ajungem să construim concepte care, în 
ele însele, nu sunt clare, definibile, dar se dovedesc foarte rodnice: 
Dumnezeu, Idei, Energie, Subconştient, Gravitaţie, Big Bang? Adică de ce, 


finis finorum237, ajungem să explicăm prin ceva necunoscut? 


Câştig şi pierdere. Ce se câştigă sare-n ochi, ce se pierde se uită. 


Deosebiri — împărțiri 


1) Iniţial se face o deosebire: ceva şi altceva. 


2) Deosebirea e înţeleasă ca abstractă (în sens hegelian, adică gesetzt) şi 
polii încremenesc. 

3) Deosebirea se dinamizează raţional, lărgindu-se, şi devine împărţire 
(ceva şi celălalt), tot domeniul căzând ori pe o parte, ori pe cealaltă. 
Bipolaritate. 

Se stabilesc două tipuri de concepţii, care împart în două nu numai 
domeniul de explicaţie, ci şi, bunăoară, societatea şi, în final, lumea însăşi: 
lumea de aici/transcendenţa, lumea Ideilor/lumea genesis-ului (Platon), 
sacru/profan, bine/rău şi maniheism, dar şi naţionalism/cosmopolitism, 
idealism/materialism, stare/mişcare. 

— Deosebirile împărţitoare bipolare au o dialectică simplistă: ele sunt 
agonice ori succesive (eventual alternative), ori se întregesc (se conjugă). — 
Aceasta e bipolaritatea ideatică, bazată pe spaţiu şi reprezentare. 

—  Bipolaritatea (dihotomia) temporală modemă dă vechiul/noul ca 
diferență (deosebire), cu accentul pe nou (valoric) şi cu scopul anulării 
vechiului (depăşit, învechit, scos din „realitate“). 

Există  dihotomii reale? Candidate: existenţă/nimic,  viaţă/moarte, 
femeie/bărbat, stânga/dreapta, întrebare/răspuns. 


Problemă: de ce „după“ (hysteron) e mai „deştept“, mai „ajuns“ decât 
„înainte“ (proteron), iar la modemi se merge până la descalificarea şi 
anularea lui „înainte“? 


Temporalizări istorice 


— Cronologia: faptele istorice (oricare ar fi ele) raportate la cifre (date): 
sec. XVII. 

— Periodizare: perioade, conţinutul faptelor istorice luate în considerare în 
ele însele. 

— Evoluție istorică: etape într-o dezvoltare a istoriei. 

— Direcţionare-—progres: evoluţia istorică privită ca pozitivă, id est ca 
dezvoltare. 


Pleşu — Patapievici 


Pleşu construieşte o frază stilistic bine balansată, cu ritm şi muzicalitate. 
Patapievici construieşte un raţionament. 

La Pleşu, argumentele sunt ascunse oarecum în pregnanţa simplă a 
cuvintelor, la Patapievici ele sunt expuse în nudul logic raţional al preciziei 
cuvintelor. 

Pleşu cucereşte cititorul, Patapievici îl convinge. 

Deosebirile provin din constituţia, să zicem, „spirituală“ a fiecăruia. 


Liiceanu — Pleşu 


Liiceanu — discontinuitate, discreţie. Pleşu — continuitate, nuanţe. 


Afirmația că actualul şi actualitatea acoperă, ascund, împiedică posibilul 
(putinţa, capacităţile) reprezintă doar un alt mod de a spune că 
circumstanţele pot favoriza sau împiedica înzestrarea, ceea ce este, fireşte, 
un truism. 

De ce, în schimb, nu mi se pare a fi un truism inversul: că actualul (nu 
circumstanțele  „biografice“) împiedică, blochează putinţa? Fiindcă 
„actualul“ e temporal, pe când „circumstanţele“ sunt, să zicem, spaţiale sau, 
mai precis, exterioare. Sau, altfel spus, actualului, ca temporalitate a 
posibilului (înzestrare), îi corespunde viitorul. 


Lumea „obiectivă“ descentrată contrazice lumea imediatităţii mele ca 
centru. Nu lumea das Man-ului heideggerian, ci toată lumea „obiectivă“ 
(ştiinţifică, socială etc.) 


În societăţile „culte“ sunt câteva niveluri de înţelegere: 

De-la-sine-înţelesurile (die  Selbstverstăndlichkeiten),  neştiute de 
componenți, substratul şi deliciul istoricilor. 

Ideile exprimate, dar datate, un fel de gândire colectivă, de Zeitgeist, de 
„Spirit al epocii“. 

Ideile original-originare, seminţe pentru mişcări de idei, mari ori mai 
mici. 


Întrebarea 


De ce ne întrebăm? Ca să aflăm răspunsul, ca să ştim. „Ignoranţa“ şi 
„ştiinţa“ par termeni reciproc relativi, cam ca „stânga“ şi „dreapta“. Dar 
ignoranţa pare să vină înaintea ştiinţei: întâi eşti un ignorant, apoi devii un 
ştiutor. Şi ireversibil. 

Dacă, astfel gândit, am crede avem un răspuns la de ce ne întrebăm, n-am 
fi răspuns la întrebarea cum de ne întrebăm. Adică: dacă răspunsul (ştiinţa), 
să zicem, îşi are cauza în întrebare (ignoranță), atunci cum se explică 
întrebarea şi, mai ales, ignoranţa? Are ea o esenţă în ea însăşi, sau e doar 
relativă? Cum se naşte starea de ignoranță, premergătoare ştiinţei şi cauză a 
ştiinţei? 

În treacăt fie spus, noi creştem într-o ştiinţă fără ignoranță. Suntem 
educați, învăţaţi într-o seamă de lucruri în care n-am avut întrebările 
corespunzătoare. Am devenit ştiutori (şcoliţi, educați) fără să fi fost 
(conştient) ignoranţi. 

Raţiune şi credinţă 

Rațiunea este o facultate (omenească), pe când credinţa este... un 
sentiment, o Stimmung. De unde: 

— raţiunea este „general umană“, ea există în fiecare om, poate fi 
dezvoltată, educată, cultivată şi are multiple utilizări (practice, teoretice, 
sociale etc.) 

— credinţa poate fi sau nu în orice om. Ea nu se obţine şi nu se dezvoltă 
prin educaţie, cultivare şi are o singură utilizare, un singur scop: iubirea 
divinității. 

Chiliasmul228 unor români ca Cioran, I.D. Sârbu. Oare din dezamăgirea 
idealului politic din tinereţe (unul legionar, celălalt comunist)? 


„Destinul“ — este el oare doar rezultatul întâlnirii geneticului cu 
împrejurările? 


Neologismul: o plombă a limbajului. 
A fi liber înseamnă a nu avea „program“. 


Cutia Pandorii, cutia candorii, cutia putorii. 


Planificarea pe termen lung are următoarele neajunsuri: 1) presupune că 
noi nu ne schimbăm în perioada planificată; 2) presupune că paşii mici sunt 
la fel cu cei mari şi că detaliul e de aceeaşi natură cu ansamblul; 3) 
presupune că a proiecta (a statornici) e de aceeaşi natură cu a face (a 
realiza). — Trei presupuneri false. 

Revoluţiile creează vidul de putere, evoluţiile creează constituţii (V. 
Fustel de Coulanges). 


Tradițiile sunt deprinderile societăţii. 


În vremurile de demult, toate aveau un sens: viaţa-moartea, mâncarea, 
somnul, locuinţa, drumul (călătoria), cununia, proprietatea. Desacralizarea 
continuă de 2 000 de ani a golit toate sensurile şi trăim o şi într-o sinnloses 
Leben, într-o „viaţă lipsită sens“. 


Semnificație şi simbol. Ceea ce facem şi ceea ce ni se întâmplă pot fi 
interpretate, adică: privite din exterior, analizate şi li se poate da o 
semnificaţie, adică un înţeles, un tâlc, altul decât cel pur faptic. Este o 
acţiune esenţială a intelectului. Exemplu: zodiacul (astrologia), psihanaliza, 
sistemul filozofic, religia, ştiinţa. 


Speculativul este o filozofie a conceptelor (Vernunftphilosophie239 — în 
înţelesul kantian-hegelian), metafizicul este o filozofie a întrebărilor, iar 


Verstandsphilosophie240 este o filozofie a logicului. 
Larvă — nimfă — adult. Insectele care trec prin aceste trei stadii (de ex. 
lepidopterele, dipterele) au o holometabolă, „o transformare completă“. 
Adevăr şi temporalitate. Modelul conservatorismului este un trecut care 
nu trece: dăinuirea, stabilitatea. 


Ştiutorii ca grup social: preoţii în vechiul Egipt, şcolile eline, mănăstirile 
şi universităţile medievale, apoi universităţile. Ştiutorii sunt altfel şi au alt- 
fel decât ceilalţi. 


Carnetul III 


Fiecare om obişnuit are nevoie de o anumită cantitate de vorbire (sich 


ausdriicken24l), fără de care e nevorbit, cum poate fi nemâncat, nedormit 
etc. Nevorbitul se exprimă stilistic autist, pleonastic sau incontinent. Fireşte, 
sunt însă şi limbuţi ori laconici din fire. 


Victoria şi țelul puterii este transformarea ei în centru. 

Copacii, pădurea, care trăiesc încet. 

Orice „trebuie“ este şi o sub-jugare a prezent-viitorului de către trecut. 
Revoluţia aduce sus o ceată de cinici, arivişti şi isterici. 


După codul bunelor maniere spirituale nu e de ajuns să fii tolerant cu 
părerile altora, ci şi modest cu părerile tale, dar nu din vârful buzelor („eu 
cred că...“, „după părerea mea...“), ci în sinea ta, fiindcă ai învăţat din 
propriile erori că greşeşti şi, mai mult, fiindcă ai ajuns la maturitatea 
spirituală în care ştii că toate „părerile“, „concepţiile“ sunt derizorii. 


Meritul lui Hegel — Dacă fiece „operă“ spirituală (filozofică, artistică, 
ştiinţifică) are o latură de document al epocii şi o latură de in-novaţie, cum 
cred eu, atunci şi actele istorice sunt la fel, adică au un sâmbure, o înscriere 


într-un rost (un sens) ce le depăşeşte (un objektiver Geist242) şi totodată 
apar ca noi, adică apar creatoare. Este analog arhaicei contradicții 
„libertate—necesitate“, dar nu ca două domenii deosebite, contradictorii, ci 
ca două laturi ale realităţii spirituale. Asta a văzut Hegel şi de atunci parcă 
lumea noastră merge pe calea deschisă de el. 


Viaţa e un joc pe viaţă şi pe moarte, în care, la sfârşit, credem că ştim ce- 
ar fi trebuit să facem. 


Un parlament în care e reprezentat tot regnul animal, de la amoebă la 
cimpanzeu şi în care vârfurile sunt buvarzi şi pecuşeţi. 


Conu? Leonida 


— Conservatorismul lui Caragiale e numai în parte relevant, fiind întâi o 
concepţie şi de-abia în succedaneu o opţiune politică. 

— Eroii sunt de mahala („o odaie modestă de mahala“). 

— Piesa e o tragedie pentru personaje (o noapte de groază) şi o comedie 
pentru cititori. 

— Piesa e compusă din trei părţi: 1) Trecutul: amintirea „revoluţiei“ din 
Ploieşti; 2) Prezentul: scandalul nocturn; 3) Viitorul = morala fabulei: nimic 
nu se schimbă. 

— Din Precuvântarea lui A. Davila la ediţia Teatru de I.L. Caragiale, Ed. 
Eminescu, 1922: „O jăvruţă ridică laba şi murdăreşte soclul unei statui. Dar 
mă întreb: avut-a jăvruţa chemare? Avut-a jăvruţa conştiinţă de ce face? [...] 
Caragiale a murit departe de ţara sa, pe care o adora. El mi-a zis, când s-a 
hotărât s-o părăsească: Nu mai pot trăi aici! Prea e grea duhoarea!“ 


Comicul dezvinovăţeşte 


Cine i-ar învinovăţi pe Stan şi Bran că distrug o casă, o maşină, un pian? 
Râdem şi trecem. Dar un om a pierdut o casă, o maşină, un pian şi nimeni 
nu-i acuză pe Stan şi Bran, deşi delictul e evident, e însuşi „subiectul“ 
episodului comic. Nu împricinăm pe cei de care râdem. La fel cu prostia, 
incultura, impostura din opera lui Caragiale. Râdem fiindcă eroii sunt mai 
inculţi, mai proşti decât noi, râdem fiindcă ne simţim superiori, deci ne 
simţim bine faţă de eroii lui Caragiale. Râzând însă, i-am absolvit. Nu mai 
vedem răul din incultură şi prostie, nu mai reacţionăm la el sănătos, adică 
condamnându-l, îndepărtându-l şi punând în loc cultura şi competenţa. — Şi 
astfel îi rămânem datori lui Caragiale. 


„Intr-o vreme foarte grea nimeni nu e vinovat“ (Shakespeare). 
Metanoia = schimbarea modului de gândire. 


Disciplina este arta de a stăpâni şi, poate, şi de a fi stăpânit. 


Cum reducţionismul duce la simbolizarea realităţii, făurind o realitate 
(nouă), cu care se poate lucra (de exemplu harta). 


Să înveţi să citeşti întâi ochii, ochii animalelor (îndeosebi ai câinilor) şi 
ochii oamenilor. 


Lapidarii, florarii şi bestiarii. 


Temporalitatea noastră prinsă într-o ciclicitate ca într-o capcană, uitătoare 
de moarte. 


Unii suntem despărțiți de moarte printr-un zid înalt şi gros de beton, alţii 
printr-unul jos de nuiele. Cioran era despărţit de moarte doar printr-un 
perete de sticlă. 


Pluralitatea opiniilor nu poate fi depăşită prin dialog, fiindcă ele duc — în 
dialog — la o pluralitate de mentalități ce se descoperă ca atare sau care 
înseamnă uneori chiar rezultatul dialogului (care, în loc să lămurească între 
ei participanţii, îi adânceşte în opiniile lor, transformându-le în mentalități). 


Palimpsest 


Palimpsesturile arată că în viaţă (în trecut, în Istorie) nu avem de-a face 
cu o înşiruire de sfârşituri şi începuturi, ci cu o încălecare de astfel de şiruri 
(„început-desfăşurare-sfârşit“), unele peste altele. 

Dar pentru noi e prea complicat să gândim astfel lumea (trecutul) — deşi 
uneori ne apare evident că aşa este — şi preferăm să o gândim ca pe o serie 
de începuturi şi sfârşituri venind unele după celelalte. 

În cazul palimpsestului sunt două realităţi, una peste cealaltă: una o 
acoperă pe cealaltă, dar nu perfect, nu definitiv, nici măcar îndeajuns ca să 
fi terminat cu cea de dedesubt. Câtă vreme e vorba de texte, e mai simplu 
fiindcă e o problemă strict tehnică. Dar dacă realităţile suprapuse nu mai 
sunt texte, ci sunt realităţi propriu-zise, două feluri de realităţi? Dacă una 
trimite la cealaltă, dacă o înlocuieşte, dacă cea de deasupra semnifică ceea 
ce realitatea de dedesubt doar indică? 

Deci avem: 


1) Sensul 1 (propriu): două scrieri, una peste alta, ambele identificabile 
(lizibile). 

2) Sensul figurat 1: două texte, unul peste altul, cu relaţii nedefinite între 
ele. 

3) Sensul figurat 2: două realităţi în care una încalecă pe cealaltă, cu 
realităţi în care una semnifică pe cealaltă. 

4) Sensul figurat 3: două realităţi, suprapuse, în luptă una cu cealaltă, cu 
diverşi sorţi de izbândă (bine şi rău). 


Carnetul IV 


Noi cunoaştem oamenii din faţă (80%) şi din profil 10%, nu din spate. 

Singur omul e un technites, un „producător de lucruri“, singur el adaugă 
creaţiei, ca aport natural al lui, opere. Înainte de a putea cuprinde cu mintea 
tot ce-l înconjoară (mediul), el l-a transformat, făcând case, drumuri, 
corăbii, instrumente etc. Technitai, „meşteşugarii“ adaugă ceva lumii, o 
transformă -— asta-i relaţia lor cu ea; teoreticienii lasă lumea aşa cum e, o 
primesc ca atare, o contemplă, o consideră ca o alteritate constantă şi 
urmăresc cunoaşterea ei, ceea ce e mai primejdios pentru natură, pentru că, 
ajungând să cunoască legile naturii, cauzele, ei operează apoi o 
transformare secundă mult mai adâncă. Pentru teoreticieni practica e doar o 
aplicare a ştiinţei. 


Primul als242 este esenţialist; la repetare devine funcţionalist. 


Ce se poate asocia, analoga, compara, subsuma, relaţiona şi ce nu? 
Forţarea prin asociere a ceea ce nu se poate asocia (de exemplu în poezia 
sau pictura modernă). 

Legile asocierii şi cuprinderea lor unitară într-o structură tip copac, 
arbore. 


Evoluţia proastă: „sunt mai deştept“ devine uşor „sunt cel mai deştept“, 
apoi „sunt singurul deştept“, care devine „deci am statut de dominator“. 
Apoi devin insuportabil. 


Nu poţi schimba limitarea limitatului. 


„Nec sutor ultra crepidam“ — nu (eşti) pantofar dincolo de pantof (talpă). 
Adică „cizmarul nu trebuie să judece mai presus de pantoful pe care îl 
face“. 


Cine sapă o groapă are sămânță sau cadavru. 
S-avem curajul să privim adevărul în spate (dos). 


Cultura e tot ce a reuşit în ce-am reuşit. 
— viermii de mătase 
— cultul Culturii 


„Gottvolle Gesellschafr“244 
„Gotilose Gesellschaft“242 
24 


„Gott als vom Gottlosen aus gesehen“=—* 

„Iotalităre Gesellschaften als gâttlichen Gesellschaften âhnlich.“«247 

În limbaj, saltul mare de la un sistem de comunicare cumulativ (un 
cuvânt = un înţeles) la unul combinativ: foneme — fără înţeles propriu — 
combinate în cuvinte cu înţeles propriu şi combinabile mai departe în 
propoziţii cu înţeles propriu, în fraze şi în discursuri. Diferite niveluri, dar 
aceleaşi reguli (structuri) de formare. 


Dincolo de capacităţile de combinare, argumentare, comunicare ale 
oamenilor pare să fie un strat ce le îmbăiază, în care sunt aşezate şi care le 
predetermină, le face previzibile şi care nu e „misterios“, dar eu unul nu-l 
ştiu. Mulţi simt asta şi o numesc mentalitate. 


Carnetul V 


Pasionant ca scobitul în nas 


Precum pentru rațiune sunt Topicele şi Respingerile sofistice, tot aşa 
pentru morală sunt codul moral şi cazuistica, tot restul adică. 


Definiţia aristotelică a timpului este ea însăşi ancorată în timp (e lipsită 
de diferenţa specifică): „măsura mişcării după anterior şi posterior“ 
presupune definiţia mişcării, care, însă, nu poate fi definită în afara 
timpului. Fireşte, Aristotel ştia asta, deoarece accentuează în permanenţă că 
timpul urmează (akoluthei) mişcarea. Fiindcă, în fond, de ce n-am spune că 
mişcarea urmează timpul (cum cred modernii, sigur Kant)? 


Grav ca toţi chelii — toţi chelii sunt frustraţi de lipsa părului, au un 
complex de inferioritate, deci trebuie să se restabilizeze: să nege realitatea 
în sensul de „dacă asta e realitatea, atunci nu e bună“ şi să se afirme, să fie 
luaţi în serios, fiindcă sunt ei serioşi (pe când eu, de pildă, vreau să fiu luat 
în serios tocmai fiindcă glumesc). 


Semnul e unitatea semiotică, fraza e unitatea semantică. 


Muzica clasică e făcută pentru sentimente, cea modernă pentru mişcări 
(ritm). De ce? 


In epoca contemporană, tendinţa generală spre „în jos“, în locul milenarei 
„în sus“ (anaphero). 


1 Mai, singura sărbătoare cosmică ce ne-a mai rămas după creştinism. 

„Nimium altercando veritas amittitur“, „dezbătând prea mult, adevărul se 
îndepărtează“ — vorba de duh a lui Publilius Syrus (Macrobiu, Saturnaliile, 
cartea a doua, cap. VII). 

Mitul lui Teuth din Phaidros presupune the arrow of time şi scrierea de la 
stânga la dreapta. Scrisul fonetic sau de alt fel şi scrisul de la stânga la 
dreapta ori nu — au rămas cele două întrebări ale scrisului. De ce oare? 

Logograme — semne reprezentând lucruri sau idei; fonograme — obiecte 
pictate reprezentând sunete. 


Şi a locui este o artă. (Oameni intimidaţi de casa lor.) 


Toţi suntem egali: nici unul nu ştie. 
Câtă bucurie că lumea e geografică şi nu geometrică! 


În pozitivismul lui Comte dragostea era prezentul, ordinea era trecutul şi 
progresul, viitorul. 


Dacă nisipul lui Arhimede e spaţiul geometriei pure, iar natura ecologilor 
e spaţiul naturii, atunci tehnica e intermediarul. — Oricum, tehnica 
reprezintă un stadiu intermediar. Ea e progresul faţă de „înainte“ şi devine 
trecutul „după“. E intermediară fiindcă progresează şi invers. 


Spaţiul nu e numai ceva ce există, ci şi ceva ce se creează: spaţiul 
îmbufnării (al certaţilor), nonspaţiul iubirii etc. 


Oare nu e cunoaşterea o reducţie a realităţii date la mijloacele noastre de 
investigaţie? Un compromis? 


Generalizările pripite ale secolului XIX. 


Amintirile sunt un fel de moarte d rebours, într-o viaţă deschisă (încă), 
ceea ce nu numai că ne sugerează un bilanţ, dar închide într-un întreg viaţa 
noastră, în ceva constituit (la fel ca un scaun, o masă) pe care-l putem 
contempla (şi ar trebui să-l contemplăm), ca să putem gândi un viitor 
salvator sau măcar onest. 


Ce facem cu deşeurile? Exterior (fizic) şi interior (spiritual). 
„Cineva“ se declină („cuiva“), „ceva“ nu. 
Românii se critică cu o aroganță occidentală, care aici e de prost gust. 


Pleşu a evoluat, inefabil, de la iubire la afecţiune şi de la afecţiune la 
amabilitate. 


Adevărurile încruntate ale lui Cristian 'T. Popescu. 


Orizontul temporal obturat de ciclicitatea (repetitivitatea) în care trăim, 
adică trăim într-o viaţă în care speranţa nu joacă un rol esenţial. 


Cu fiecare zi, cu fiecare ceas, cu fiecare clipă îţi trăieşti din viaţă, iar 
viaţa e tot ce ai. Adevărul îngrozitor deci că totul e absolut derizoriu, că 
viaţa se consumă. 


„Rațiunea“ carteziană (le bon sens) se întemeiază pe o empatie 
intelectuală (spirituală). 


Ţară, Patrie, Neam, Naţie. 
Iubirea plantelor — copacii. 


Cuvinte ce implică extremism: a se târî, noroi, explozie, prăbuşire, 
catastrofă, exces, naufragiu, paradis (toate din Cioran). Deci: funcţia de 
extremism a cuvintelor. 


E. viaţa înaintătoare? E un drum pe care mergi, înaintezi? Ori e o scară pe 
care urci şi cobori? Şi cum sărim din acest metaforic în propriu? 


Un paradis tânăr, un paradis bătrân? 

Orarele, programele etc. — marea capacitate de modelare a timpului. 

La „conservatori“ găseşti toţi rataţii, prudenţii , „continuatorii“, 
neinteresanţii, oarecarii, spălaţii... La „revoluționari“ găseşti toţi ciudaţii, 
utopicii, uimiţii, cei ce merg la pierzanie, fumătorii pentru care fumatul e 


interzis. 
Aici e alegerea. Aici e Nietzsche 100%. 


Carnetul VI (carneţelul verde) 


Cea mai simplă ordine e „rânduiala“, adică rândul, adică şirul, adică 
numerele. Dar şirul nu înseamnă numai numerele (numerele formează un şir 


— în care caz numerele numără şirul —, dar şirul poate avea orice elemente). 

Orice exprimare este şi o autoexprimare. lot ce e viu este şi o 
autoexprimare. Tot ce e viu se exprimă, fiindcă vrea ceva, acţiunile lui au o 
finalitate (când nu doar reacţionează). 


Comunismul e o minciună, democraţia e un neadevăr. 
Necunoscutul e ceea ce face din lume un partener acceptabil. 


Titluri care spun: 

— mai mult decât textul; 
— mai puţin decât textul; 
— altceva decât textul. 


Românul, oscilând între suboccidental şi imitator (mim) al Occidentului. 
Iliescu: un tiran dezdemonizat, laicizat. 
O pisică tristă şi perfidă. 


Unii sunt consideraţi deştepţi pentru iuţeala minţii (fac rapid calcule 
aritmetice în cap), alţii pentru iuţeala înţelegerii (pricep repede ceva nou), 
alţii pentru adaptabilitatea lor la nou etc. 


Fosta actualitate. 


Alegerea „temei“ în arta plastică e mai mult decât o problemă de 
Zeitgeist: eternii San Sebastian cu săgețile lor şi perechea de ghete scâlciate 
a lui Van Gogh. 


De unde şi de ce tobă de carte? 


Inainte de a-ţi publica scrisul trebuie să te gândeşti la tagma în care intri 
şi la reacţia ei, nu să te superi după aceea. 


Să trăiesc în ritmul fenomenelor naturii, adică tot atât de lent ca asfinţitul, 
înserarea, care se întâmplă şi nu se întâmplă, adică se petrec. 


Şi dacă n-ar fi necunoscutul? Cum ar arăta o lume total cunoscută? Şi 
cum am fi noi, cei din ea? Sau „despre funcţia necunoscutului“. 


Oare şi noi „zeitgeistăm“, şi noi „suntem în pasul vremii noastre“? 
Fireşte, asta se face de o bună bucată de vreme. Dar cum e Zeitgeist-ul 
nostru? E un plan, un domeniu al nostru, pe care-l putem parţial lămuri. Dar 
dacă se poate lămuri asta, înseamnă că se poate lămuri şi tot procesul 
Zeitgeist-ului, se poate lumina, deci depăşi. 


Realitatea?! 


Note 

188. Elementele prime, constitutive ale lumii (gr.). 

189. De unde răul, sursa răului (lat.). 

190. Came umplută cu excremente (fr.). 

191. Diairesis, „separare“, „diviziune“ — termen utilizat de Platon în dialogurile târzii, care 
presupune înaintarea de la gen la specie prin diviziuni succesive, al căror capăt este atins în infima 
species, care „specii“ nu mai suportă nici o diviziune (n. ed.). 

192. „Dorinţa ca lucrurile să fi arătat altfel“ (Voința de putere) (germ.). 

193. „Presupoziţia că în temeiul lor ultim lucrurile se desfăşoară într-atât de moral încât raţiunea 
umană are în cele din urmă dreptate“ (germ). 

194. Piatra de încercare (germ.). 

195. Naştere şi devenire (gr.). 

196. Răsturnare (germ.).. 

197. Ordine ierarhică (germ.). 

198. Dragomir se referă la 'Th. Carlyle, On Heroes, Hero Worship and the Heroic in History, 
Oxford University Press, London, 1965. 

199. Conceptual (germ.). 

200. Faptul de a fi întru moarte (germ.). 

201. Cf. textul Patru prelegeri scurte. De ce dialogul pur nu e cu putinţă din volumul: A. 
Dragomir, Crase banalităţi metafizice, Bucureşti, Humanitas, 2004, pp. 110-113. Vezi de asemenea 
şi notația din volumul de faţă, secţiunea Seminţe, din data de 1 iulie 1997, intitulată „Nedialogabili 
(inventar)“. 

202. A cunoaşte înseamnă a şti, a şti înseamnă a prevedea, iar a prevedea înseamnă a putea (fr.). 

203. Cele scrise rămân (lat.). 

204. Opinia neînsoţită de rațiune (gr.). 
205. Acel ceva cu care trebuie să începi în filozofie (germ.). 


NS) 


206. Faţă către faţă (fr.) 

207. Deosebirea dintre sistemul filozofic al lui Fichte şi sistemul filozofic al lui Schelling. 

208. Cunoaşterea vie (germ.). 

209. Cunoştinţe (germ.). 

210. „«Precum dominaţia lui Adam asupra animalelor s-a vădit prin aceea că le-a dat un nume...» 
În felul acesta, ea [ştiinţa] s-a transformat în cunoştinţe. Cunoştinţele au de-a face cu obiecte străine.“ 
(germ.). 

211. Augustin, Confesiuni, XI, 14, 17: „Dacă nimeni nu vrea să afle asta de la mine întrebându- 
mă, ştiu“ (lat.). 

212. Ibid.: „Dacă însă eu aş vrea să explic noţiunea cuiva care mă întreabă, nu ştiu“ (lat.). 

213. Înşelător, impostor (engl.). 

214. Încrezut, lăudăros, de o curiozitate fără margini, amoral, ridicol, mincinos, pervers, autor de 
farse de prost gust, trişor, neloial, dar deopotrivă ingenios şi inventiv (fr.). 

215. Învăţaţii sunt în dispută (lat.) 

216. Unicitatea naşterii şi a morţii (germ.). 

217. Unicitatea clipă de clipă a vieţii noastre (germ.). 

218. A discerne fie cu ochii, fie cu inteligenţa (fr.). 

219. losephus Gredt O.S.B., Elementa Philosophiae  Aristotelico-Thomisticae, vol. TI, 
„Metaphysica/Ethica“, Herder, Friburgi Brisgoviae, 1932. 

220. Adecvarea intelectului la lucru. 

221. Consideraţii inactuale (germ.). 

222. Pustiu, şantier părăsit al naturii (germ.). 

223. Natură — tehnică (gr.). 

224. Punct culminant (gr.). 

25. „Inima îşi are propriile-i raţiuni, pe care raţiunea nu le cunoaşte“ (fr.). 

226. „Metafizică individuală şi ştiinţă universală“ (germ.). 

27. „Mai degrabă un cap bine alcătuit decât un cap bine umplut“ (fr.) 

228. Element primordial (gr.). 

229. Scop (gr.). 

230. A crede, a avea o opinie (gr.). 

231. Părere, opinie (gr.). 

232. Horia-Roman Patapievici. 

233. Deosebirile naturale în cadrul speciei umane, 1775. 

234. O dată pentru totdeauna (germ.). 

235. „Ipotezele, potrivit cărora speciile sunt fiicele timpului, trebuie să se transforme într-o 
realitate“ (germ.). 

236. Din ambele părţi (germ.). 

237. La urma urmelor (lat.). 

238. Chiliasmul (de la gr. chilias, o mie) reprezintă credinţa într-un paradis terestru, care s-ar fi 
instaurat după Judecata de Apoi şi care ar fi durat o mie de ani, înaintea instaurării Împărăției 
Cerurilor. E vorba aşadar de un intermezzo, de replica terestră a paradisului iniţial şi de care ar fi 
urmat să se bucure doar „cei aleşi“. 

239. Filozofie a raţiunii (germ.). 

240. Filozofie a intelectului (germ.). 


„A se exprima (germ.). 

„ Spirit obiectiv (germ.). 

. Ca (germ.). 

„ Societate teică, în care Dumnezeu e omniprezent (germ.). 

„ Societate a-teică, fără de Dumnezeu (germ). 

. Dumnezeu văzut din perspectiva a-teicului (germ.). 

. „Societăţile totalitare construite pe modelul societăţilor divine“ (germ.). 


FOIŢE VOLANTE 


Comunistul 


— vorbeşte tare şi se montează singur; 

— invocă surse de informare neştiute, necontrolabile sau surse ştiute, dar 
deformate; 

— nu se exprimă în opinii, ci în discursuri (cuvântări); 

— ori de câte ori vorbeşte „în principiu“ ridică tonul; 

— are o doză triplă de ură în opiniile lui, ură pe tot ce nu e comunist; 

— oricând opinia lui lunecă spre trivialitate, calomnie şi insulte gratuite; 

— dacă nu eşti de părerea lui, eşti prost; 

— se regăseşte cu toţi ceilalţi de teapa lui, ca homosexualii; 

— nu urmăreşte decât puterea, respectiv privilegiile; 

— coagulează în clică, mafie sau privilegiați; 

— are un dispreţ suveran pentru neprivilegiaţi; 

— e nedialogabil, fiind un fanatic, conform definiţiei lui Winston 
Churchill. 


Imaginaţia 


Până unde? Cât de liberă? Imaginea ne-bună. 


A întreba bine este a întreba absurd. Restul sunt întrebări în mediocritate 
(în detaliu). 


In lumea noastră moartea întrerupe o repetiţie. 


„Audiatur et altera pars“ e şi o metodă (procedeu) de cunoaştere, nu 
numai o procedură juridică. Când eşti convins de ceva, e bine să-ţi 
construieşti un antidot. 


Calendarul 


— calendarul creştin (al suferinţei). Vezi şi Sighet; 
— calendarul istoric; 
— calendarul astronomic (repetitiv). 


Toate femeile încărcate cu sacoşe seamănă între ele. 

Ce este maturizarea la om? Experienţa transformată în capital propriu? 
Oamenii fără vicii nu au nici imaginaţie. Sau au doar una imaginată. 
Dragostea de cărţi (bibliotecă) te face tot aşa de prost ca citirea lor. 
Experienţa e existenţială sau nu e deloc. 


1. „Lumea“ (= totalul evenimentelor) concomitentă (= lumea fizică) 
2. „Lumea“ = lumea fizică şi istorică 
3. Lumea total istorică (din sec. XIX încoace) 


Popoarele care muncesc acceptă viaţa dublă: orele de muncă şi cele de 
odihnă/răgaz, în care cele de odihnă/răgaz sunt răsplata celor de muncă. 
Această viaţă necontenit pendulată este obligatoriu morală, de vreme ce 
răgazul (plăcerea) survine numai ca răsplată. 

Morala răsplătitoare e şi cea creştină, unde viaţa bună e răsplată a unei 
vieţi virtuoase, curate. În fond însă, e vorba de viaţa de renunţări, de 
stăpânire de sine, de abţineri, şi atunci răsplata, antinomic gândind, ar fi o 
viaţă de plăceri, de nestăpânire. 

Ideea de răsplată transpare şi în şablonul „Dumnezeu te-a răsplătit“ dacă 
ţi s-a întâmplat ceva plăcut. 

Pentru nemoralişti, plăcerea este un drept, nu o răsplată. Plăcerea ca drept 
înseamnă, fireşte, hedonism. 

Dar oare morala răsplătitoare implică şi un păcat originar (sau, măcar, o 
condiţie de plecare interioară) sau se întemeiază pe statistică? 

„Putere“ am când îmi iau şi asigur singur plăcerea, nu când mi-o 
răsplăteşte altul. 


— Timpul în morala răsplătitoare, fapta ca proteron şi răsplata ca 
hysteron. 

— Instanţa (ca judecător) introdusă în morala răsplătitoare. — Dumnezeu, 
apoi Biserica, apoi judecătorii laici. 

Omul cinstit: se îmbracă prost şi vorbeşte fără metafore şi analogii. 

E.xclamare şi exclamică. 


Bătrâneţe: vârsta în care cealaltă mânecă devine o problemă. 


Eşecul marilor reuşite: Turnul Babel, „Titanic“, energia (bomba) atomică 
şi, poate, izgonirea din rai. 


La noi o părere politică reprezintă o mentalitate, o apartenenţă, şi nu o 
alegere bine chibzuită. 


„Familiarul“ este o cunoaştere permanent reînnoită. 


Seriozitatea e o exigenţă din afară, nu o trăsătură de caracter: dacă vrei să 
faci, să realizezi cutare lucru, trebuie să fii serios. Numai prostul e serios 
din fire. 


De secole, englezii simt o plăcere să-i nedumerească pe continentali, iar 
continentalii să fie nedumeriţi de englezi. 


Cerc virtuos (vs. cerc vicios). 


De unde ne vine plăcerea de a ne întreba: 

— reminiscență din prima copilărie? mulţumirea că e calea spre răspuns? 

— satisfacția că întrebarea e deja jumătate de răspuns? 

— satisfacția nedumeririi? 

Norii, bolile seninului. 

Poeţii mari = ikebana de imagini poetice. 

Poeţii mici = ikebana de cuvinte poetice. 

Orice gând este despre ceva deja existent, adică anterior gândirii, el este 
un hysteron. Deci, 1) se referă la un mod de existenţă (real sau imaginar) şi 
2) se referă la acest mod ca la ceva dat, ceva deja existent. Însă gândirea 


însăşi nu e ceva dat, ea există, desigur, dar nu ca un „deja“, ci ca existenţă 
în devenire, chit că, odată gândit, gânditul poate la rândul lui să devină 
„obiect“ (dat), dar pentru memoria rememorativă. 

De gândit toată bifurcația dintre memoria rememorabilă şi restul 
(nememoratul, nememorabilul, uitatul), mult mai mare. Rememorarea este 
o facultate, memoria se formează involuntar, independent (Bergson, 
Levolution creatrice, p. 5). 


Matematică — Fizică — Tehnică. 

Până în secolul XIX, matematica se aplica Fizicii şi era promovată de 
Fizică. (Relaţia Matematică — Fizică era una Matematică — Natură.) În 
secolul XIX, şi îndeosebi în secolul XX, aceeaşi relaţie se instalează între 
Matematică şi Tehnică. Matematica îşi primeşte problemele de la Tehnică şi 
Matematica se aplică în Tehnică. 

Această schimbare presupune transformări uriaşe. 


Poţi să priveşti orice: cum se repară un gard, o maşină, cum apune 
soarele, traficul unei străzi, un tablou, o femeie, un animal — şi atunci „a 
privi“ şi „a te uita“ devin deosebite prin gradul de contemplare, mai mare în 
cazul privitului. 

Ninsoarea e un eveniment-spectacol. 


Azi avem corp fără „suflet“ şi fără „Dumnezeu“. 
„L'effroyable immutabilite d'une âme“ (Celine, L'6cole des cadavres, p. 

Virtuţi 

— raţionale; 

— monahal-spirituale; 
— politic-sociale. 


Bunele maniere ale cuvintelor. 


Legendele, miturile sunt frunzele de toamnă ale istoriei, înainte de 
omătul uitării. 


Pe întuneric am viaţă interioară. 
Am ales să rămân un mic şoarece, ca să nu cresc şi s-ajung şobolan. 
Lumea merge înainte înfricoşător de „fără mine“. 


Pe undeva, toate grijile, necazurile, bolile noastre sunt la fel prin efectul 
ce-l produc asupra noastră. Ele au ceva comun în noi. 

Vocaţia luptei şi a suferinţei pentru creştinism a pierit din virtuțile 
înalţilor noştri prelați. Dar calendarul ortodox e plin de martiri, mucenici 
etc., e un calendar al suferinţei, al durerii. 


Religia greacă e simbolică, cea creştină e mitologică. 
Singura oază e Nina, cu cinstea şi curăţenia ei, Nina care este ceea ce 
cred că am vrut toată viaţa în „femeia mea“. Şi totuşi... 


Papiotele au scos din uz mosoarele. 


Natura nu are evenimente datate prin natura lor, ca istoria, politica etc. 
Pare fals, deoarece cataclismele, cutremurele, catastrofele naturale sunt şi 
ele datate de către oameni. Totuşi, parcă ar fi ceva adevărat în gândul 
acesta. 


De unde vine tipicul în dezvoltarea culturilor şi cum se explică el? Oare 
tipicul formează ansamblul? Sau invers? 

Catehism -— universitate — educaţie — cultură: tipic pentru cultura 
occidentală. 

Plăcerea întrebărilor, a stării de întrebare şi persistenţa ei culturală. 
Cultura occidentală e una a întrebărilor şi răspunsurilor (catehismică), nu 
una a învățăturilor. Socrate. 


Limba străină e un „bun“ (ca o bibliotecă, o casetă audio). Limba 
maternă e o identitate. 

„Les achamâs du bavardage“ (Celine, L'ecole des cadavres, p. 93: 
„guralivi înverşunaţi“”). 


Ce tragicomedie: să te erijezi în judecătorul suprem, atoatehotărâtorul, şi 
să te cheme Popescu (Cristian Tudor). 

Nu pot exprima ceva fără să mă exprim şi nu pot să mă exprim in- 
calificabil (adică fără: „un anumit fel de a mă exprima“). Orice exprimare 
„despre“ este o autoexprimare. 


În dublu rol: — Zoe Petre: Sparta şi Antena 

— Constantinescu: Zero şi Meandru 

- Blandiana: Romeo şi Mulineta 

— Pleşu: încrucişare de Henric al VIII-lea cu Regina Elisabeta. 
— Catherina de „mie-mi spui“ (Me-dici). 


Vadim: naționalism la flaşnetă. 


În cele mai multe dialoguri la TV e ca în poveşti: vorbeşte iepuraşul cu 
bursucul, albina cu florile sau leul cu animalele. Cel mai des însă vorbeşte 
lupul cu vulpea şi boii între ei. 


50 de ani de nemulțumiri şi ură contează, nu? 


C.V. Tudor — un lider de opinie pentru cei făr'de. 


Paler — deşteptul proştilor. 
Dinescu — golanul intelectualilor. 
Patapievici — deşteptul deştepţilor. 


România superficială: Alecu Paleologu, M. Şora, Răzvan Theodorescu, 
intervievaţii lui Stelian Tănase. România adâncă: Patapievici, Liiceanu, 
Pleşu, Sorin Vieru. 

Independenţa raţiunii stabileşte totodată şi o ierarhie între facultăţile 
omeneşti. Inteligența ca identică e factor comunitar, deci valoros, iar 
celelalte sunt individuale, deci perturbatoare. Dar în Renaştere nu era aşa, 
individul era mai valoros. 


Cât anume e libertate (contabil vorbind) în viaţa fiecăruia şi ce urmări are 
aceasta? 


Sinceritatea umileşte. 
Ştiinţele progresează în deducţii şi consecinţe, nu în principii şi axiome. 
Deseori uităm că democraţia este o posibilitate, nu o realitate. 


[Notaţie de telespectator] 
Toţi liliputanii ăştia... 


Dialogabilul este unul gata să-şi piardă adevărurile, nu şi 
convingerile/mentalităţile. 


In general, umaniştii văd în toate cele mai mult decât sunt, pe când 
„exacţii“ văd mai puţin (doar măsurabilul, cantitativul). 

Conu” Leonida Brucan. 

Oameni făcuţi din Zeitgeist-uri: bătrâni care, la fiecare mare curent de 


idei, haben es mitgemacht249 şi sunt făcuţi numai din asta. De exemplu, în 
secolul XX: bătrâni făcuţi numai din  freudism,  structuralism, 
fenomenologism, existenţialism, stângism (ori „dreptism“) etc. — În ce 
măsură suntem toţi asta? Făcuţi, toţi, din sechele. 


Cine, din noi, e jignit când suntem jigniţi? 
Dictatura politică (totalitară) zămisleşte o societate apolitică. 


Analogia dintre raţiunea simplificată comunistă (utilizabilă ca armă) 
explicatoare a Istoriei şi reducţionismul de orice tip. 
(Să-mi clarific: reducţie şi simplificare.) 


Ce acoperă timpul măsurat şi ce descoperă? 


Realitatea ştiinţifică: a doua realitate. 


Nu oricine citeşte Aristotel stă de vorbă cu el. 


Sunt la vârsta la care se moare, nu se trăieşte. 
Transhumarea din realitate în interpretare. 


De studiat şi gândit cum se împacă cele două căi ştiute şi practicate 
pentru a ajunge „sus“: 

— calea sârguinţei, a stăruinţei, a perseverenţei, a jertfei; calea ascetică; 

— a înzestrării „naturale“, a înnăscutului, a hărăzitului, a genialului, a 
„alesului“. 


E 
ua 
de, 


„Partir, c'est mourir un peu et s'Enerver beaucoup.“ 


Note 

248. „Cumplita încremenire a unui suflet“, (Celine, Şcoala cadavrelor) (fr.). 
249. Au luat parte la... (germ.). 

250. A pleca înseamnă să mori puţin şi să te enervezi mult. (fr.). 


SURSE BIBLIOGRAFICE 


SEMINŢE 


Este vorba de şase carnete, cu coperte de vinilin şi având aceeaşi mărime: 
9/15 cm. 

Primul carnet, cu coperte vişinii, se întinde pe perioada 1977 —1979 şi 
este scris cu pastă albastră şi neagră. Paginile nu sunt numerotate. 

Al doilea carnet, cu coperte negre, se întinde pe perioada 1979-1982 şi 
este scris cu pastă neagră. Paginile nu sunt numerotate. Pe pagina de gardă 
este marcat titlul „Seminţe”. 

Al treilea carnet, cu coperte albe, se întinde pe perioada 1983-1984 şi 
este scris cu pastă albastră şi neagră. Are paginile numerotate de la 1 la 95. 
Pe pagina de gardă este marcat titlul „Seminţe” şi perioada în care au fost 
făcute notaţiile. 

Al patrulea carnet, cu coperte alb-gri, se întinde pe perioada 1984-1989 
şi este scris cu pastă neagră şi albastră. Are paginile numerotate de la 1 la 
95. Pe pagina de gardă este marcată perioada în care au fost făcute notaţiile. 

Al cincilea carnet, cu coperte negre, se întinde pe perioada 1989-1993 şi 
este scris cu pastă neagră şi cu creion pe contrapagină. Are paginile 
numerotate de la 1 la 95. 

Al şaselea carnet, cu coperte bej, se întinde pe perioada 1993-2001 şi 
este scris cu pastă neagră şi cu creion pe contrapagină. Are paginile 
numerotate de la 1 la 75. În puţinele notații din 2001 (Alexandru Dragomir 
a murit în 2002), grafia este marcată de boală, literele devin tremurate şi 
nesigure. 


CELE MAI MICI CARNETE 


Este vorba de şase blocnotesuri de mărimi diferite, capsate în partea de 
sus a foii şi deschizându-se, astfel, pe verticală. Le-am numerotat de la I la 
VI, ţinând cont de o posibilă cronologie (majoritatea provin din ultimul 
deceniu al secolului XX), pe care am fixat-o fie (în cazul a două carnete) 
plecând de la referirile făcute de Dragomir la reviste din epocă, fie după 
specificul grafiei. 

Carnetul I („carnetul portocaliu“). Are 8,9/13,5 cm, fără coperţi, cotorul 
portocaliu din hârtie mai groasă. Conţine 59 de foi. Sunt scrise 112 pagini. 
Anii posibili ai scrierii: 1992-1993. 

Carnetul II. Are 9,8/14,6 cm, fără coperţi, cotorul verde din hârtie mai 
groasă. Conţine 42 de foi. Sunt scrise 76 de pagini. Anii cerţi ai scrierii: 
1994-1997. 

Carnetul III. Are 9,1/14,6 cm, fără coperţi, cotorul verde-pal din hârtie 
mai groasă. Conţine 63 de foi. 3-4 foi au fost smulse de la sfârşitul 
carnetului. Sunt scrise 19 pagini. Anul posibil al scrierii: 1998. 

Carnetul IV Are 9,8/13 cm, fără coperţi, cotorul verde-gri din hârtie 
pânzată. Conţine 77 de foi. Cca 15 foi au fost smulse de la începutul 
carnetului. Sunt scrise 17 pagini. Anul posibil al scrierii: 1999. 

Carnetul V. Are 9,8/13 cm, fără coperţi, cotorul verde-gri din hârtie 
pânzată. Conţine 73 de foi. Peste zece foi au fost smulse de la începutul 
carnetului. Sunt scrise 28 de pagini. Anul cert al scrierii: 2000. 

Carnetul VI („carneţelul verde“). Are 7,1/10,7 cm. Foile, capsate în 
partea de sus, sunt prinse într-un cotor de vinilin maro. Coperta primă, din 
carton subţire, conţine o imagine fotografică cu iarbă şi frunze verzi în 
prim-plan. Coperta a patra este din carton gros alb. Conţine 45 de foi. Sunt 
scrise 15 pagini. Anul posibil al scrierii: 2001. 


FOI VOLANTE 


Este vorba de 71 de foiţe smulse din bloc-notesuri, de culori diferite, pe 
care notaţiile (fără menţionarea datei) au fost făcute în grabă, cu pastă sau 
cu creionul. Parte dintre aceste notații au fost apoi transcrise într-un carnet 


sau altul şi datate. Au fost asimilate acestei secţiuni şi cele nouă foi scrise 
într-un carneţel alb, de 7,2/10 cm, cu coperţile smulse 


